text:
རྫོང་ཁ།
[tabs slidertype=”top tabs”] [tabcontainer] [tabtext]རྒྱབ་ཁུངས།[/tabtext] [[tabtext]རྩ་གཞུང་ལག་ལེན་གྱི་དམིགས་གཏད།[/tabtext] [tabtext]སློབ་དཔོན་གྱི་ ཁྱད་རིག་སྦྱོང་བརྡར་དང་ ལྟ་ཞིབ་རྒྱབ་སྐྱོར།[/tabtext] [tabtext]ད་ལྟོའི་གནས་སྟངས་ནང་ རྫོང་ཁའི་གནས་ཚད།[/tabtext] [tabtext]རྫོང་ཁའི་ཆོས་ཚན་ཚོགས་ཆུང་གི་འཐུས་མི།[/tabtext]
[/tabcontainer] [tabcontent]
[tab]འབྲུག་གི་ ཤེས་རིག་མཁས་མཆོག་ཚུ་གིས་མ་ཚད་པར་ མི་ཆེ་འབྲིང་ཆུང་གསུམ་ག་ར་གི་ མཐོང་སྣང་ལུ་ ཤེས་རིག་སློབ་གྲྭ་ ཁག་གི་ རྫོང་ཁའི་ཤེས་ཡོན་གྱི་སྤུས་ཚད་འདི་ རེ་འདོད་ལྟར་དུ་མེད་པའི་ དོགས་པ་དང་། ཆོས་ཚན་ནང་ལྷབ་མི་དང་ ལཱ་གཡོག་གཉིས་རྟགས་མ་མཐུནམ། དེ་ལས་ རྫོང་ཁའི་ཆོས་ཚན་གྱི་ ནང་དོན་ཚུ་ མང་ཆེ་བ་ དམ་པའི་ཆོས་ཀྱི་སྐོར་ལས་ འབདཝ་ལས་ ནང་པའི་ཆོས་ལྷབ་ནིའི་ རྩ་གཞུང་བཟུམ་ཅིག་འབད་འགྱོ་བའི་ བསམ་འཆར་བཀོད་པ་གིས་མ་ཚད་ བརྡ་བརྒྱུད་ཀྱི་གནས་ཚུལ་དང་ བསམ་འཆར་ཚུ་ནང་ཡང་ རྫོང་ཁའི་ཆོས་ཚན་གྱི་ སྐུགས་ཚད་དང་ ཨ་ལོའི་ འབྲི་ལྷག་གི་ལྕོགས་གྲུབ་གཉིས་ རྟགས་མ་མཐུན་པའི་ ལོ་རྒྱུས་དང་ སྐྱོན་རྗོད་འབད་མི་ཡང་ ལེ་ཤ་ཐོན་ཏེ་འདུག།
དེ་གིས་འབད་ འཆར་གཞི་དགུ་པའི་ལོ་ལྔའི་འཆར་གཞི་ནང་ སློབ་གྲྭའི་རྩ་བའི་ཆོས་ཚན་ཚུ་ སྤུས་ཚད་དང་ལྡན་པར་བཟོ་ དགོ་པའི་ དམིགས་ཡུལ་དང་བསྟུན་ ཤེས་ཡོན་རྩ་གཞུང་དང་ ཁྱད་རིག་རྒྱབ་སྐྱོར་སྡེ་ཚན་གྱི་ བཀོད་ཚོགས་ཞལ་འཛོམ་ ཐེངས་༡༤ པ་དང་༡༥ པ་ནང་ལས་ ཨིང་ལིཤི་དང་ རྩིས་ཆོས་ཚན་གྱི་རྩ་གཞུང་ ལེགས་སྒྱུར་གྱི་ ལས་རིམ་ལས་འཕྲོ་ མཐུད་དེ། རྫོང་ཁའི་ཆོས་ཚན་གྱི་རྩ་གཞུང་ཚུ་ཡང་ ལེགས་སྒྱུར་འབད་དགོཔ་འབད་ གྲོས་ཆོད་བཏོན་གནང་མི་དང་ འཁྲིལ་ཏེ་ ལས་འགུལ་ འགོ་བཙུགས་ཅི།
ལཱ་གི་རིམ་པ།
ཀ་ ༢༠༠༥ ལུ་ ཤེས་ཡོན་རྩ་གཞུང་དང་ ཁྱད་རིག་རྒྱབ་སྐྱོར་སྡེ་ཚན་གྱི་ མཁས་མཆོག་ དྲག་ཀྲོར་ ཕུརཔ་གི་ འགོ་འདྲེན་ཐོག། དེ་ཁའི་ལས་བྱེདཔ་ཚུ་དང་། འབྲུག་ཆོས་རྒྱུགས་བཀོད་ཚོགས། ཤེས་རིག་ལྟ་ཞིབ་དང་རྒྱབ་སྐྱོར་སྡེ་ཚན། སྤ་རོ་ རྒྱལ་ཡོངས་སློབ་དཔོན་ སློབ་སྦྱོང་སྤེལ་ཁང་། མཉམ་རུབ་འབད་དེ་ གོང་གི་གནད་དོན་དེ་ཚུ་ ཞིབ་ཞིབ་འབད་ དབྱེ་དཔྱད་འབད་ནིའི་དོན་ལུ་ འབྲུག་གི་གཞི་རིམ་ཤེས་ཡོན་གྱི་གནས་ཚད་འདི་ སློབ་རིམ་༡༠ པ་ཨིནམ་ལས། འབྲིང་རིམ་ བར་མ་དང་ གོང་མའི་སློབ་གྲྭ་ཚུ་ནང་ སློབ་རིམ་༡༠ པའི་ གནས་ཚད་ལུ་ གཞི་བཞག་སྟེ་ ཞིབ་འཚོལ་དང་ འདྲི་དཔྱད་འབད་དེ་ གནས་ཚུལ་བསྡུ་ལེན་འབད་ནི་ འགོ་བཙུགས་ཅི།
ཁ་ ༢༠༠༦ ལུ་ ཞིབ་འཚོལ་ལས་འཐོབ་མིའི་ གྲུབ་འབྲས་དང་འཁྲིལ་ཏེ་ ཤེས་རིག་དྲུང་ཆེན་ དྲག་ཤོས་ དྲག་ཀྲོར་ པདྨ་འཕྲིན་ལས་མཆོག་གི་ ལམ་སྟོན་དང་འཁྲིལ། ཤེས་རིག་ཞིབ་འཚོལ་ལྟེ་བའི་ མདོ་ཆེན་ ཐྲ་ཀུར་སིང་ པཱའེ་ཌཱེལ། རྫོང་ཁ་གོ་འཕེལ་ལྷན་ཚོགས་ཀྱི་ དྲུང་ཆེན་ དྲག་ཤོས་སངས་རྒྱས་རྡོ་རྗེ། རྒྱལ་ཡོངས་སློབ་དཔོན་ སློབ་སྦྱོང་སྤེལ་ཁང་་གི་ མདོ་ཆེན་ དྲག་ཀྲོར་ རྒྱ་གར་རྡོ་རྗེ། ཤེས་ཡོན་རྩ་གཞུང་དང་ ཁྱད་རིག་རྒྱབ་སྐྱོར་སྡེ་ཚན་གྱི་ འགོ་དཔོན་གཙོ་འཛིན་ ཀརྨ་ཤེས། ཨིང་ལིཤ་གི་ རྩ་གཞུང་འགོ་དཔོན་དང་ རྫོང་ཁའི་སྡེ་ཚན་ནང་ལཱ་འབད་མི་ཚུ་གིས་ རྩ་གཞུང་བཀོད་རིས་ ཟིན་འབྲི་དང་པ་ བཟོ་ནི་གི་ལཱ་འགོ་བཙུགས་ཅི།
ག་ འཕྲོ་མཐུད་དེ་ར་ རྩ་གཞུང་བཀོད་རིས་ མཐའ་དཔྱད་དང་ གཏན་འབེབས་དོན་ལུ། གོང་འཁོད་མཁས་མཆོག་ཚུ་ དང་། མཁས་དབང་གཞན། སློབ་གྲྭ་ ཆེ་འབྲིང་ཆུང་གསུམ་ནང་གི་སློབ་དཔོན་དང་། རྒྱལ་ཡོངས་ཚོགས་འདུའི་འཐུས་མི། ཕམ། བརྡ་བརྒྱུད། རྒྱལ་ཡོངས་སློབ་དཔོན་ སློབ་སྦྱོང་སྤེལ་ཁང་། བསམ་རྩེ་དང་ སྤ་རོའི་ལེགས་སྦྱར་བ། སྐད་ཡིག་ ལམ་སྲོལ་དང་ སློབ་སྦྱོང་སྤེལ་ཁང་གི་ ལེགས་སྦྱར་བ་བཅས་ ཉིན་གསུམ་གྱི་རིང་ གྲོས་སྡུར་མཐིལ་ཕྱིན་འབད་དེ་ གཏན་འབེབས་གྲུབ་ཅི།
ང་ བཀོད་རིས་འདི་ལུ་བརྟེན་ཏེ་ རྫོང་ཁ་གོང་འཕེལ་ལྷན་ཚོགས་ཀྱི་དྲུང་ཆེན་གྱིས་ ཁྲི་འཛིན་འབད་དེ་ བརྡ་བརྒྱུད་དང་ སློབ་གྲྭ་ཁག་གི་སློབ་དཔོན་ཚུ་གི་ ཁྱད་རིག་ལུ་བརྟེན་ཏེ་ ད་ལྟོ་ལག་ལེན་འཐབ་བཞིན་ཡོད་མི་ སློབ་དེབ་དང་ ལམ་སྟོན་ཚུ་ རྩོམ་སྒྲིག་འབད་འབདཝ་ཨིན།
ཅ་ རྩ་གཞུང་གསརཔ་འདི་ སློབ་རིམ་༡༢ པ་ལས་ འགོ་བཙུགས་དགོ་མི་འདི་ཡང་། བློ་གསར་ལས་ འགོ་བཙུགས་ཏེ་ སློབ་རིམ་གོང་མ་ལུ་ ལྷོད་ལྷོད་ཀྱི་བར་ན་ སློབ་ཕྲུག་སྟོང་ཕྲག་ལས་བཅད་དེ་ རྩ་གཞུང་རྙིངམ་འདི་ར་ ལྷབ་སྟེ་ འགྱུར་བ་ ག་ནི་ཡང་མེདཔ་འབད་ ཐོན་འགྱོ་ནི་གི་ ཉེན་ཁ་ཡོདཔ་ལས། ལོ་གཅིག་འབད་རུང་ རྩ་གཞུང་གསརཔ་འདི་ ལྷབ་འགྱོ་ནི་གི་ དགོས་པ་ལུ་བལྟ་སྟེ་ འགོ་བཙུགས་བཙུགསཔ་ཨིན།
[/tab]
[tab]ཀ་ རྩ་གཞུང་ ལག་ལེན་འཐབ་པའི་སྐབས་གཙོ་བོ་ སློབ་ཕྲུག་གཙོར་བཏོན་གྱི་ དམིགས་ཡུལ་ ཨིནམ་ལས། སློབ་དཔོན་གྱིས་ ནང་དོན་ཐོག་ལུ་ བཤད་པ་རྐྱབ་སྟེ་ར་ སྡོད་ནི་མེན་པར་ སློབ་ཕྲུག་གི་ ཁ་ཐུག་ལས་ ང་གིས་འབད་བ་ཅིན་ གནད་དོན་འདི་ འ་ནཱི་བཟུམ་ཅིག་ཨིན་མས། འདི་ག་དེ་སྦེ་ཨིན་ན? ཟེརཝ་ལ་སོགས་ སློབ་ཕྲུག་གི་ ཁ་ཐུག་ལས་ འདྲི་བ་ཚུ་འབག་འོང་ནིའི་རེ་བ་དང་། སྡེ་ཚན་ནང་ལུ་ གྲོས་སྡུར་འབད་དེ་ གནད་དོན་ བཅུད་བཏོན་ནི་དང། དོན་ཚན་གྱི་ཐོག་ལུ་ དབྱེ་དཔྱད་འབད་དེ་ ལྷག་ནི་ བྲི་ནི་ ཉན་སླབ་འབད་ནི་ཚུ་ལུ་ གཙོ་བོར་བཟུང་སྟེ་ རྫོང་ཁའི་སྐད་ཡིག་དང་ རྩོམ་རིག་གི་རིག་རྩལ་ ལེགས་ཤོམ་ སྦྱང་ཐབས་ལུ་ དམིགས་ཏེ་ བཟོ་བཟོཝ་ཨིན།
རྩ་གཞུང་གསར་པའི་ལག་ལེན།
ལེགས་སྒྱུར་འབད་ཡོད་པའི་ རྩ་གཞུང་འདི་
- སྤྱི་ལོ་༢༠༠༧ ལས་ སློབ་རིམ་༩ པ་དང་༡༡ པའི་ནང་ལས་རིམ་པ་བཞིན་དུ་ ལག་ལེན་འཐབ་ནི་འགོ་བཙུགས་ཅི།
- སྤྱི་ལོ་༢༠༠༨ ལས་༤ པ་ལས་༨ པ་ཚུན་ ལག་ལེན་འཐབ་ནི་འགོ་བཙུགས་ཅི།
- སྤྱི་ལོ་༢༠༠༩ ལས་ བློ་གསར་ལས་ སློབ་རིམ་༣ པ་ཚུན་ ལག་ལེན་འཐབ་ནི་འགོ་བཙུགས་ཡོད།
ཁ་ རྩ་གཞུང་གསར་རྙིང་གི་ ཁྱད་པར།
[/tab]
[tab]རྩ་གཞུང་གསརཔ་འདི་ འགོ་བཙུགས་ཞིནམ་ལས་ ད་ཚུན་གྱི་བར་ན་
- སྤྱི་ལོ་༢༠༠༧ལས་༢༠༡༡ཚུན་ བློ་གསར་ལས་ ༡༢པ་ཚུན་གྱི་ སློབ་དཔོན་ཡོངས་ལུ་ ཐད་ཀར་དང་ སློབ་སྟོན་པའི་སྦྱོང་བརྡར་ཐོག་ལས་ རྩ་གཞུང་གསར་པའི་ གོམས་འདྲིས་སློབ་སྦྱོང་ ཐེངས་གཅིག་བྱིན་ཚར་ཡོད།
- སྤྱི་ལོ་༢༠༡༢ལས་༢༠༡༡༦ཚུན་ བློ་གསར་ལས་ ༡༢པ་ཚུན་གྱི་ སློབ་དཔོན་ཡོངས་ལུ་ ཐད་ཀར་དང་ སློབ་སྟོན་པའི་སྦྱོང་བརྡར་ཐོག་ལས་ འབྲི་ལྷག་གཙོ་བཏོན་གྱི་ ཁྱད་རིག་སྦྱོང་བརྡར་ ཐེངས་གཅིག་བྱིན་ཚར་ཡོད།
- སྤྱོད་ཁྲལ་མ་ཕོག་པའི་ བརྒྱུད་འཕྲིན་དང་ ཡོངས་འབྲེལ་ཁ་བྱང་e-mail ཚུ་གི་ཐོག་ལས་ དོགས་སེལ་དང་ འདྲི་ལན་ཚུ་ དུས་རྒྱུན་འབད་བཞིན་ཡོདཔ་མ་ཚད།
- རྩ་གཞུང་འགོ་དཔོན་ཚུ་ འཕྲལ་འཕྲལ་ར་ སློབ་གྲྭ་ཚུ་ནང་འགྱོ་སྟེ་ ལྟ་ཞིབ་དང་ རྒྱབ་སྐྱོར་ཚུ་ འབད་བཞིན་ཡོདཔ་ཨིན།
རྩ་གཞུང་ལེགས་བཅོས་དང་བསྐྱར་ཞིབ།
- སྤྱི་ལོ་༢༠༡༣ལུ་ སློབ་རིམ་༧པ་ལས་ ༡༢པ་ཚུན་གྱི་ སློབ་དེབ་ཚུ་ བསྐྱར་ཞིབ་འབད་དེ་ ནང་དོན་ཚུ་ སློབ་དཔོན་ཚུ་གི་རེ་བ་དང་འཁྲིལ་ཏེ་ འཕྲི་སྣོན་ཐོག་ལས་ ལེགས་བཅོེས་འབད་ཡོད།
- སྤྱི་ལོ་༢༠༡༣ལུ་ གཞི་རིམ་སློབ་ཕྲུག་ཚུ་གི་དོན་ལུ་ ཨ་ལོའི་སྤྲོ་གླུའི་ གློག་རིག་སྒྲ་འཛིན་འཁོར་ལོ་བཟོ་སྟེ་ སློབ་གྲྭ་ཚུ་ནང་བཀྲམ་ཡོདཔ་མ་ཚད་ ཡོངས་འབྲེལ་ནང་ལུ་ཡང་ ཕབ་ལེན་གྱི་དོན་ལུ་བཙུགས་ཡོད།
- སྤྱི་ལོ་༡༩༧༤ལས་ ད་ཚུན་གྱི་བར་ན་ ཤེས་རིག་རྫོང་ཁའི་རྩ་གཞུང་ནང་ ལག་ལེན་འཐབ་བཞིན་ཡོད་པའི་ སྲུང་རིགས་རྣམ་ཐར་ བསླབ་བྱ་ལེགས་བཤད་ འབྲི་རྩོམ་ སྙན་རྩོམ་ཚུ་ག་ར་ གློག་རིག་ཐོག་ བསྡུ་སྒྲིག་འབད་དེ་ མ་འོངས་དགོས་མཁོའི་དོན་ལུ་ ལག་ལེན་འཐབ་ཆོགཔ་བཟོ་ཡོད།
- གཞི་རིམ་སློབ་ཕྲུག་གི་ཕམ་ཤེས་ཡོན་ཅན་ཚུ་གིས་ རང་གི་ཨ་ལོ་ཚུ་ལུ་ རྫོང་ཁ་སྟོན་ནིའི་ ཕམ་གི་ལམ་སྟོན་ཅིག་ཡང་ རྩོམ་སྒྲིག་འབད་དེ་ སྤྱི་ལོ་༢༠༡༧ལས་ བཀྲམ་ཆོགཔ་བཟོ་ཡོད།
- སྤྱི་ལོ་༢༠༡༤ ལུ་ བློ་གསར་ལས་ སློབ་རིམ་༧ པ་ཚུན་གྱི་ ལྷག་དེབ་དང་རྒྱབ་རྟེན་མཁོ་ཆས་ཚུ་ བསྐྱར་ཞིབ་ཐོག་ལས་ བཙག་འཐུ་འབད་དེ་ སྤྱི་ལོ་བ་༢༠༡༥ལས་བཀྲམ་ཆོགཔ་བཟོ་ཡོད་རུང་ བཀྲམ་ནིའི་གནང་བ་ཞུ་མ་ཚུགསཔ་ལས་ སྤྱི་ལོ་༢༠༡༧ལུ་ བཀྲམ་ནིའི་ གྲ་སྒྲིག་བཟོ་བཞིན་ཡོད།
རྩ་གཞུང་ལག་ལེན་གྱི་དཀའ་ངལ།
-
རྩ་གཞུང་ དང་འཁྲིལཝ་ད་ ལྷབ་སྟོན་མཁོ་ཆས་ཀྱི་ དགོས་མཁོ་ལེ་ཤ་ཡོད་རུང་ མ་དངུལ་གྱི་དཀའ་ངལ་དང་ བཟོ་མི་མེད་པའི་ དཀའ་ངལ་ཚུ་ལས་བརྟེན་ཏེ་ ལྷག་དེབ་དང་ ཚིག་མཛོད་ རྒྱབ་རྟེན་དཔེ་དེབ་ སྒྲ་ཐག་འཁོར་ལོ་ འགུལ་ཅན་པར་བརྙན་ ལ་སོགས་པའི་ མཐུན་རྐྱེན་ཚུ་ དགོས་མཁོ་དང་འཁྲིལ་ཏེ་ ཐོབ་མ་ཚུགས་པའི་དཀའ་ངལ།
-
རྩ་ གཞུང་གསར་པའི་ སློབ་སྟོན་འབད་ཐངས་འདི་ རྩ་གཞུང་རྙིངམ་གི་སློབ་སྟོན་འབད་ཐངས་ལས་ ཁྱད་པར་འོང་དགོཔ་ཨིན་རུང་ སློབ་དཔོན་ཆ་མཉམ་ལུ་ སྦྱོང་བརྡར་ཚུ་ འཐོབ་མ་ཚུགས་པའི་དཀའ་ངལ་གྱིས་ འབྲི་ལྷག་གི་ གྲུབ་འབྲས་ལེགས་ཤོམ་འཐོན་ནི་ལུ་ ལཱ་ཁག་གཏང་དོ་ཡོདཔ།
-
ཕམ་ དང་མི་སྡེ་སྤྱིར་བཏང་གི་ཁ་ཐུག་ལས་ ཁ་ལས་སླབ་ད་ རྫོང་ཁ་ལུ་རྒྱབ་སྐྱོར་ཡོད་ལུགས་བཤད་ནི་ཡོད་རུང་ དོན་མཐར་ཐུག་ རང་གི་ཨ་ལོའི་ཤེས་ཡོན་གྱི་ཐད་ཁར་ལྷོདཔ་ད་ ཆོས་ཚན་གཞན་ལུ་མ་གཏོགས་ རྫོང་ཁའི་ནང་ རྒྱབ་སྐྱོར་དང་རྒྱུད་སྐུལ་ཚུ་ འབད་ནི་ཉུང་པའི་དཀའ་ངལ།
-
ཨ་ ལོ་ཚུ་ གཞི་རིམ་ནང་ལུ་ རྫོང་ཁ་ལེགས་ཤོམ་ལྷབ་ནི་ཡོད་རུང་ སློབ་རིམ་༩ པ་ལས་ཡར་འགྱོ་བའི་བསྒང་ལས་ ཆོས་ཚན་གཞན་གྱི་ གོ་སྐབས་དང་ ཕན་ཐོགས་ཚུ་ མཐོང་པའི་བསྒང་ལས་ རྫོང་ཁའི་ནང་ མཐར་འཁྱོལ་གྱི་ ལག་ཁྱེར་ཐོབ་ཚུགསཔ་ཙམ་གྱི་ མནོ་བསམ་བཏང་སྟེ་ ལྷབ་མ་གཏོགས་ རྫོང་ཁ་ལེགས་ཤོམ་ཤེས་ནིའི་ མནོ་བསམ་ཧིང་ལས་བཏང་སྟེ་ ལྷབ་མི་ཉུངམ་ལས་ ཡར་རྒྱས་ཀྱི་གྲུབ་འབྲས་འཐོན་ནི་ལུ་དཀའ་ངལ་འདུག།
-
ཆོས་ ཚན་གཞན་གྱི་རྩ་གཞུང་ཚུ་ འཛམ་གླིང་རྒྱལ་ཡོངས་ཀྱི་ རྩ་གཞུང་ཚུ་དང་ ག་སྡུར་འབད་དེ་ ལེགས་བཅོས་འབད་ནི་དང་ རྒྱབ་སྐྱོར་ལེན་ནི་ཚུ་གི་ གོ་སྐབས་ཡོད་རུང་ རྫོང་ཁའི་རྩ་གཞུང་གི་ཐད་ཁར་ ང་བཅས་ར་ འབྲུག་པའི་རྫོང་ཁའི་མཁས་མཆོག་དང་ སློབ་དཔོན་ཚུ་མ་གཏོགས་ གཞན་ གཞི་རྟེན་འབད་ས་དང་ རྒྱབ་སྐྱོར་ལེན་ས་ རྒྱབ་རྟེན་འཚོལ་ས་ཚུ་ མེདཔ་ལས་བརྟེན་ཏེ་ སྤུས་ཚད་ལྡན་པའི་ རྩ་གཞུང་བཟོ་ནི་ལུ་ཡང་ དཀའ་ངལ་འབྱུངམ་མས།
-
རྫོང་ ཁའི་མིང་ཚིག་ཡིག་སྡེབ་དང་ ཕྲད་རྣམ་དབྱེའི་སྦྱོར་བ་ཚུ་ནང་ མཁས་དབང་རང་སོའི་ དགོངས་པ་ འགྲིག་མ་ཚུགསཔ་ལེ་ཤ་ཡོདཔ་ལས་ སློབ་དེབ་བྲི་ནི་དང་ སློབ་དཔོན་ཚུ་དང་ དོགས་སེལ་རེ་འབད་ནི་ཚུ་ནང་ དཀའ་ངལ་འདུག། [/tab]
[tab]རྩ་གཞུང་གསརཔ་འདི་ འགོ་བཙུགས་ཞིནམ་ལས་ ད་ཚུན་གྱི་བར་ན་ གནས་ཚད་བརྟག་དཔྱད་ཀྱི་ཐད་ཁར་ རྒྱལ་ཡོངས་གནས་ཚད་ལུ་ ཞིབ་འཚོལ་སྦོམ་འབད་ འབད་འབདཝ་དང་། རྩ་གཞུང་གསར་རྙིང་གི་ ཕན་ཁྱད་ཀྱི་ཐད་ཁར་ ག་སྡུར་འབད་དེ་ གྲུབ་འབྲས་བཏོན་བཏོནམ་ཅིག་ཡང་ ག་ནི་ཡང་མེད། ཨིན་རུང་
- སློབ་གྲྭ་ལྟ་ཞིབ་ དུམ་གྲ་རེ་འབད་ཡོད་པའི་ སྙན་ཞུ་དང་འཁྲིལ་བ་ཅིན་ ད་ལྟོའི་བར་ན་ཡང་ ཡར་རྒྱས་ཀྱི་ འགྱུར་བ་སྦོམ་ཅིག་ ག་ནི་ཡང་འཐོན་མ་ཚུགསཔ་ལས་ ཤུགས་བཏོན་དགོཔ་ལེ་ཤ་ཡོདཔ་འབད་ ཚོར་ཡོད།
- གཞུང་གི་ཆོས་རྒྱུགས་ཀྱི་གྲུབ་འབྲས་དང་ སློབ་གྲྭ་རང་སོའི་ ཆོས་རྒྱུགས་ཀྱི་གྲུབ་འབྲས་དང་འཁྲིལ་བ་ཅིན་ ཆོས་ཚན་གཞན་ག་ར་ལས་ རྫོང་ཁའི་ཆོས་ཚན་འདི་ སྐུགས་མཐོཝ་འབད་ཡོད།
- རྒྱལ་ཡོངས་གནས་ཚད་ནང་ མི་མང་གིས་ བསམ་འཆར་དང་འཁྲིལ་བ་ཅིན་ ཉན་ནི་དང་སླབ་ནིའི་ནང་ ཡར་རྒྱས་སྦོམ་ར་ སོང་ཡོད་རུང་ ལྷག་ནི་དང་བྲི་ནིའི་ནང་ དཀའ་ངལ་ཡོདཔ་འབད་ བཤདཔ་ཨིན་པས།
- སློབ་རིམ་༡༢པ་ཚུན་ རྫོང་ཁའི་ འབྲི་ལྷག་ལེགས་ཤོམ་ལྷབ་ནི་ཡོད་རུང་ མཐོ་རིམ་སློབ་སྦྱོང་དང་ ལཱ་གཡོག་ཚུ་ནང་ རྫོང་ཁ་ལག་ལེན་འཐབ་ནི་ཉུངམ་ལས་ ལོག་སྟེ་ར་བརྗེད་དེ་ མ་ཤེསཔ་འགྱོ་དོ་ཡོདཔ་འབད་ཚོར་ཡི།
- སློབ་རིམ་༨པ་ཚན་ལུ་ རྫོང་ཁ་འདི་ལེགས་ཤོམ་འབད་ལྷབ་སྟེ་ཤེས་དེ་ཡོདཔ་ཨིན་རུང་ སློབ་རིམ་༩པའི་ནང་ལྷོད་པའི་བསྒང་ལས་ ཆོས་ཚན་གཞན་གྱི་ གོ་སྐབས་ཚུ་ ཧ་གོ་བའི་བསྒང་ལས་ རྫོང་ཁ་ལུ་ དག་སྣང་ཆུང་སུ་འགྱོ་དོ་ཡོདཔ་ཚོར་ཡི།
- སློབ་རིམ་གོང་མ་ཚུ་ནང་ རྫོང་ཁའི་ཆོས་ཚན་འདི་ གཙོ་བོ་ འབྲི་ལྷག་རིག་རྩལ་གྱི་ སྦྱོང་ལཱ་ལུ་ ཤུགས་བཏོན་ཐོག་ལས་ ལག་ལེན་དངོས་འཐབ་འབད་ལྷབ་སྟོན་འབད་དགོཔ་ཨིན་རུང་ སློབ་དཔོན་ཚུ་གིས་ ལམ་སྟོན་ཚུ་མ་གཟིགས་པར་ བཤད་པ་ལུ་ ཤུགས་ཆེ་སུ་ཅིག་འབད་སྟོན་མི་འདི་གིས་ འབྲི་ལྷག་རིག་རྩལ་ ལེགས་ཤོམ་ལྷབ་ནིའི་གོ་སྐབས་མ་ཐོབ་པར་ལུས་ཡོདཔ་ཚོར་ཡི།
རྩ་གཞུང་ལེགས་བཅོས་དང་འབྲེལ་བའི་ མ་འོངས་འཆར་གཞི།
- རྩ་གཞུང་ལེགས་བཅོས་དང་ ཁྱད་རིག་སྦྱོང་བརྡར་ དེ་ལས་ ལྟ་ཞིབ་དང་རྒྱབ་སྐྱོར་ལས་རིམ་ཚུ་ནང་ རྫོང་ཁའི་འབྲི་ལྷག་རིག་རྩལ་ལུ་ ཤུགས་བཏོན་ནིའི་ དམིགས་གཏད་བསྐྱེད་དེ་ ལཱ་ཚུ་འབད་ནི།
- རྩ་གཞུང་ནང་དོན་ཚུ་ གནས་སྟངས་དང་འཁྲིལ་ཏེ་ ལེགས་བཅོས་འབད་ཡི་ར་ དུས་མཐུན་བཟོ་སྟེ་བཞག་ནི།
- མ་དངུལ་གྱི་ཐོབ་ལམ་ཚུ་འཚོལ་ཏེ་ སློབ་དཔོན་ཚུ་ལུ་ དགོས་མཁོ་དང་འཁྲིལ་བའི་ ཁྱད་རིག་སྦྱོང་བརྡར་ གང་མང་འགོ་འདྲེན་འཐབ་ནི།
- ལྷབ་སྟོན་ལུ་ཕན་པའི་ གློག་རིག་དང་འབྲེལ་བའི་ མཐོང་ཐོས་མཐུན་རྐྱེན་མཁོ་ཆས་ཚུ་ གང་མང་བསྒྲུབས་ཏེ་ སློབ་གྲྭ་ཚུ་ནང་བཀྲམ་ནི།
- གཞུང་གི་འགོ་དཔོན་ཚུ་ སློབ་གྲྭ་ཚུ་ནང་བྱོན་ཏེ་ སློབ་དཔོན་ཚུ་དང་གསུང་གྲོས་གནངམ་ད་ སློབ་ཕྲུག་ཚུ་ དལཝ་མི་ལུས་ནིའི་དོན་ལུ་ སློབ་ཁང་ནང་ལུ་ ཤེས་ཚད་བརྟག་དཔྱད་ཀྱི་ ཆོས་རྒྱུགས་ཆུང་ཀུ་རེ་ ལེན་ཏེ་ གྲུབ་འབྲས་དང་འཁྲིལ་བའི་ ཞིབ་འཇུག་followup རེ་འབད་བཅུག་ནི།
- སློབ་གྲྭ་དང་ སློབ་གྲྭའི་ཤེས་ཡོན་གྲུབ་འབྲས་ཚུ་ ལྟ་ཞིབ་གང་མང་འབད་དེ་ དེ་དང་འཁྲིལ་བའི་ ཞིབ་འཇུག་གི་ལཱ་ཚུ་གང་མང་འབད་ནི།
- རྫོང་ཁའི་མིང་ཚིག་ཡིག་སྡེབ་དང་ ཕྲད་རྣམ་དབྱེའི་སྦྱོར་བ་ཚུ་ནང་ མཁས་དབང་རང་སོའི་ དགོངས་པ་ འགྲིག་མ་ཚུགསཔ་ལེ་ཤ་ཡོདཔ་ལས་ དེ་ཚུ་ ཤོ་མཉམ་བཟོ་ནིའི་ ལཱ་ཚུ་ འཕྲོ་མཐུད་འབད་དེ་ དཀའ་ངལ་སེལ་ཐབས་འབད་ནི།[/tab]
[tab]Content goes here[/tab] [/tabcontent] [/tabs]


c: text/html

text:
འཛམ་གླིང་ཡོངས་ཁྱབ་རང་བཞིན་མ་དངུལ།
༉ འཛམ་གླིང་ཡོངས་ཁྱབ་རང་བཞིན་མ་དངུལ་འདི་ སྤྱི་ལོ་ ༡༩༦༡ ལུ་གཞི་བཙུགས་འབད་ཡོད་པའི་རི་དྭགས་ཉམས་སྲུང་དང་ རང་བཞིན་གནས་སྟངས་ལུ་མི་གི་གནོད་པ་ཚུ་མར་ཕབ་འབད་མི་ རྒྱལ་སྤྱིའི་གཞུང་མིན་ལས་ཚོགས་ཅིག་ཨིན། ལས་ཚོགས་འདི་གི་མིང་ལུ་ཧེ་མ་ འཛམ་གླིང་རི་དྭགས་མ་དངུལ་ཟེར་བཏགས་ཡོད་མི་འདི་ ཀེ་ན་ཌ་དང་ཡུ་ནའེ་ཊེཌ་ཨིསི་ཊེཌ་ལུ་ གཞུང་འབྲེལ་གྱི་མིང་ཅིག་སྦེ་ལུས་ནུག། འཛམ་གླིང་ཡོངས་ཁྱབ་རང་བཞིན་མ་དངུལ་འདི་ འཛམ་གླིང་ནང་ལུ་ རྒྱབ་སྐྱོར་པ་ས་ཡ་ལྔ་ཡོད་པའི་ལས་ཚོགས་སྦོམ་ཤོས་ཅིག་ཨིན་མས། དེ་བཟུམ་སྦེ་ རྒྱལ་ཁབ་ ༡༠༠ ལྷགཔ་ཅིག་ནང་ལུ་ ལཱ་འབད་དོཡོདཔ་ད་ རང་བཞིན་གནས་སྟངས་དང་ཉམས་སྲུང་ལས་འགུལ་ ༣༠༠༠ དེ་ཅིག་ལུ་རྒྱབ་སྐྱོར་འབད་ཡོདཔ་ཨིན་མས།
ང་གིས་ སྤྱི་ལོ་ ༡༩༩༥ ལས་ཉམས་སྲུང་གསར་གཏོད་ཚུ་ནང་ ཡུ་ཨེསི་ཌོ་ལར་མ་དངུལ་ཐེར་འབུམ་ ༡ དེ་ཅིག་གཏང་ཡོདཔ་ཨིན་མས། འཛམ་གླིང་ཡོངས་ཁྱབ་རང་བཞིན་མ་དངུལ་འདི་ སྤྱི་ལོ་ ༢༠༡༤ ལོའི་ནང་ ངོ་རྐྱང་དང་ཤུལ་བཞག་ལས་མ་དངུལ་བརྒྱ་ཆ་ ༥༥% དང་ གཞུང་གི་ཐོན་ཁུངས་དཔེར་ན། འཛམ་གླིང་དངུལ་ཁང་། ཌི་ཨེཕ་ཨའེ་ཌི། ཡུ་ཨེསི་ཨེ་ཨའེ་ཌི་ལས་མ་དངུལ་བརྒྱ་ཆ་ ༡༩% དེ་ལས་ ལས་འཛིན་ཚུ་ལས་ མ་དངུལ་བརྒྱ་ཆ་ ༧% འཐོབ་པའི་ལས་ཚོགས་ཅིག་ཨིན། འཛམ་གླིང་ཡོངས་ཁྱབ་རང་བཞིན་མ་དངུལ་གིས་ འཛམ་གླིང་ནང་གི་རང་བཞིན་གནས་སྟངས་ཉམས་འགྱོ་ནི་ལས་བཀག་ནི་དང་ མ་འོངས་པ་ནང་མི་ཚུ་ རང་བཞིན་གནས་སྟངས་དང་གཅིག་ཁར་ མཐུན་ཏོག་ཏོ་སྦེ་བཟོ་ནི་ལུ་དམིགས་གཏད་སྐྱེདཔ་ཨིན་མས།
འཛམ་གླིང་འཚོ་བའི་སྙན་ཞུ་འདི་ སྤྱི་ལོ་ ༡༩༩༨ ལས་འཛམ་གླིང་ཡོངས་ཁྱབ་རང་བཞིན་མ་དངུལ་གྱིས་ ལོ་གཉིས་ཀྱི་བར་ན་ ཚར་རེ་དཔེ་སྐྲུན་འབད་དེ་ཡོདཔ་ཨིན། དེ་ཡང་ འཛམ་གླིང་འཚོ་བའི་བརྡ་དོན་དང་ སྐྱེ་ལྡན་གྱི་རྗེས་ཤུལ་ཚོད་རྩིས་ཚུ་ལུ་གཞི་བཞག་སྟེ་ཨིན་མས།
དེ་གིས་ཡང་མ་ཚད་ འཛམ་གླིང་ཡོངས་ཁྱབ་རང་བཞིན་མ་དངུལ་གྱིས་ earth hour བརྩིས་པའི་སྐད་གྲགས་ཅན་གྱིས་འཛམ་གླིང་ཡོངས་ཁྱབ་སྐུལ་བསྒྲགས་དག་པ་ཅིག་འགོ་བཙུགས་ཡོདཔ་དང་ ད་ལྟོ་འཕྲལ་ལུ་ ལས་ཚོགས་འདི་གི་ལཱ་འདི་ བཞེས་སྒོ། གནམ་གཤིས། ཆུ་གཙང་ཏོག་ཏོ། རི་དྭགས་སེམས་ཅན། ནགས་ཚལ་དང་རྒྱ་མཚོ་བཅས་ ས་གོ་དྲུག་ལྷགཔ་ཅིག་ནང་འགོ་འདྲེན་འཐབ་དོ་ཡོདཔ་ཨིན་མས།
ཁུངས་གཏུག།[ཞུན་དག།]
- Wikipedia contributors. (2021). World Wide Fund for Nature. In Wikipedia, The Free Encyclopedia. Retrieved from https://en.wikipedia.org/w/index.php?title=World_Wide_Fund_for_Nature&oldid=1062221584

robotstxt: allowed

filter: keep


text:
༉ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱིས་ ལོ་ལྔའི་འཆར་གཞི་༡༡ པའི་ མཐའ་བཅད་སྙན་ཞུ་ གསལ་སྟོན་འབད་མི་དང་འཁྲིལཝ་ད་ འཆར་ལོ་དེ་ནང་ ལས་ཁུངས་ག་རའི་ནང་ གྲུབ་འབྲས་ལེགས་ཤོམ་ཐོན་ནུག།
དེ་ཡང་ སྤྱི་ལོ་༢༠༡༣ ལས་༢༠༡༨ ཀྱི་ སྙན་ཞུ་དང་འཁྲིལཝ་ད་ འབྲུག་རྒྱལ་ཁབ་ནང་ དཔལ་འབྱོར་གྱི་ཡར་འཕར་དེ་ སྤྱི་སྙོམས་བརྒྱ་ཆ་༥.༥༩ ཨིན་རུང་ སྤྱི་ལོ་༢༠༡༨ ལུ་ བརྒྱ་ཆ་༦.༨༨ ལུ་ ཡར་སེང་འགྱོ་ནིའི་ དམིགས་གཏད་ཡོདཔ་ཨིན་པས།
སྤྱི་ལོ་༢༠༡༣ ལུ་ མི་རེའི་འོང་འབབ་དཔྱ་བགོ་དེ་ ཡུ་ཨེསི་ཌོ་ལར་༢,༤༦༤ གི་རྩིས་ཨིན་རུང་ སྤྱི་ལོ་༢༠༡༦ ལུ་ ཌོ་ལར་༢,༨༧༩ ལུ་ ཡར་འཕར་སོང་ཡོདཔ་ད་ འོང་འབབ་དེ་ འཆར་གཞི་༡༡ པ་མཇུག་བསྡུ་ཁམས་ལུ་ ཌོ་ལར་༣,༥༤༣ ལུ་ འཛེགས་ནི་གི་ དམིགས་གཏད་ཡོད་མི་དེ་ ལུང་ཕྱོགས་ནང་ མཐོ་ཤོས་ཨིན་པས།
སྤྱི་ལོ་༢༠༡༣ ལུ་ ནང་འཁོད་འོང་འབབ་ དངུལ་ཀྲམ་ཐེར་འབུམ་༡༠༥.༣༨ ཡོད་མི་ལས་ སྤྱི་ལོ་༢༠༡༦ ལུ་ ཐེར་འབུམ་༡༤༨.༦༩ ལུ་ ཡར་སེང་སོང་ཡོདཔ་ཨིན་པས།
དེ་ལས་ སྤྱི་ལོ་༢༠༡༣ ལུ་ ཕྱིའི་མ་དངུལ་གསོག་འཇོག་དེ་ཡང་ ཟླཝ་༢༩.༣ གི་རྩིས་སྦེ་ ཡུ་ཨེསི་ཌོ་ལར་ས་ཡ་༩༡༦.༨༦ ཡོད་མི་ལས་ སྤྱི་ལོ་༢༠༡༨ ཟླ་༤ པའི་ཚེས་༡༤ ཚུན་ཚོད་ ཌོ་ལར་ས་ཡ་༡,༡༤༠ ལུ་ ཡར་སེང་སོང་མི་དེ་ ཟླཝ་༣༠ གི་རྩིས་ཨིན་རུང་ སྤྱི་ཟླ་༦ པ་མཇུག་བསྡུ་ཁམས་ལས་ ཌོ་ལར་ས་ཡ་༡,༢༤༠ ལུ་ ལྷོད་ནིའི་ དམིགས་གཏད་ཨིན་པས།
སྙན་ཞུ་དང་འཁྲིལཝ་ད་ རྒྱལ་ཁབ་ནང་ སྐྱ་ནམ་གོང་ཚད་ཡར་འཕར་དེ་ཡང་ སྤྱི་ལོ་༢༠༡༣ ལུ་ བརྒྱ་ཆ་༨.༧༧ ཨིན་མི་དེ་ སྤྱི་ལོ་༢༠༡༧ ལུ་ བརྒྱ་ཆ་༤.༩༦ ལུ་ མར་བབས་སོང་ཡོདཔ་ད་ ཟ་ཆས་དང་ ཟ་ཆས་མེན་པའི་རིགས་ཀྱི་ གོང་ཚད་དེ་ཡང་ འཆར་གཞི་༡༠ པའི་ལོ་དང་ཕྱདཔ་ད་ བརྟན་ཏོག་ཏོ་སྦེ་གནས་ནུག།
འཆར་ལོ་དེ་ནང་ གོང་འཕེལ་དང་འབྲེལ་བའི་ ལས་སྣ་ཚུ་གི་དོན་ལུ་ དངུལ་ཀྲམ་ཐེར་འབུམ་༢༡༡ འཚོལ་སྒྲུབ་འབད་ཡོད་མི་ལས་ དངུལ་ཀྲམ་ཐེར་འབུམ་༦༨.༨ དེ་ ཕྱིའི་གྲོགས་རམ་ཐོག་ལས་ བྱིན་ཡོདཔ་ད་ གློག་མེ་ལས་འགུལ་ཚུ་ དུས་ཚོད་ཁར་ མཇུག་བསྡུ་མ་ཚུགས་མི་ལུ་བརྟེན་ ནང་འཁོད་འོང་འབབ་ཀྱི་དམིགས་གཏད་ དངུལ་ཀྲམ་ཐེར་འབུམ་༡༥༠.༦༨༩ འབད་མི་ལས་ ཐེར་འབུམ་༡༤༠.༨༣༣ ལས་བརྒལ་ བཟོ་མ་ཚུགས་པས།
སྤྱི་ལོ་༢༠༡༨ ལུ་ ཕྱིའི་བུ་ལོན་དེ་ དངུལ་ཀྲམ་ཐེར་འབུམ་༡༧༠.༣༢ ལུ་ གནས་ཏེ་ཡོད་མི་ལས་ དངུལ་ཀྲམ་ཐེར་འབུམ་༡༣༣.༣༧ དེ་ གློག་མེ་ལས་འགུལ་ཚུ་གི་དོན་ལུ་ སྐྱིན་འགྲུལ་ལེན་ཡོདཔ་ཨིན་པས།
གློག་མེ་ལས་ འོང་འབབ་བཟོ་མི་དེ་ སྤྱི་ལོ་༢༠༡༣ ལུ་ དངུལ་ཀྲམ་ཐེར་འབུམ་༡༥.༦༦ ལས་ སྤྱི་ལོ་༢༠༡༧ ལུ་ དངུལ་ཀྲམ་ཐེར་འབུམ་༡༨.༥༨ ལུ་ ཡར་སེང་སོང་ཡོད་པའི་ཁར་ ལས་སྡེ་དེ་གིས་ འབྲུག་མི་༡༢,༧༢༧ ལུ་ ལཱ་གཡོག་བྱིན་ཏེ་ཡོད་ཟེར་ སྙན་ཞུ་ནང་བཀོད་ནུག།
འབྲུག་པའི་ཚོང་འབྲེལ་འཐབ་མིའི་ གནས་ཚད་དེ་ སྤྱི་ལོ་༢༠༡༣ ལུ་ ཨང་༡༤༨ པའི་ནང་ཨིན་མི་ལས་ སྤྱི་ལོ་༢༠༡༧ ལུ་ ཨང་༧༥ ལུ་ ལྷོད་དེ་ཡོདཔ་ད་ འཆར་ལོ་དེ་ནང་ དཔལ་འབྱོར་གྱི་ ཡར་འཕར་དེ་ གཙོ་བོ་ར་ གློག་ཤུགས་ལུ་བརྟེན་འགྱོ་དོ་ཡོདཔ་ཨིན་རུང་ མ་འོངས་པའི་དོན་ལུ་ བརྟན་ཏོག་ཏོ་བཟོ་དགོཔ་འདུག་ཟེར་བཀོད་ནུག།
འཆར་གཞི་༡༡ པའི་ནང་ འབྲུག་རྒྱལ་ཁབ་ནང་ དབུལ་ཕོངས་དང་ འོང་འབབ་བཟོ་ནིའི་ གནས་སྟངས་ནང་ ལེགས་བསྒྱུར་སྦོམ་བཟོ་ཚུགས་ཡོདཔ་ད་ དབུལ་ཕོངས་ཀྱི་ གནས་ཚད་དེ་ སྤྱི་ལོ་༢༠༡༢ ལུ་ བརྒྱ་ཆ་༡༢ དང་༡༢.༧ ལས་ སྤྱི་ལོ་༢༠༡༧ ལུ་ བརྒྱ་ཆ་༨.༢ དང་༥.༨ ལུ་ མར་ཕབ་འབད་ཚུགས་ཡོདཔ་ཨིན་པས།
དབུལ་ཕོངས་ཀྱི་གནས་ཚད་ མར་ཕབ་འབད་ནིའི་དོན་ལུ་ རྒྱལ་ཡོངས་གནས་ཚད་ནང་ ཐབས་ཤེས་ལེ་ཤ་བཏོན་ཡོད་མིའི་གྲས་ལས་ མི་དབང་མཆོག་གི་ བཀའ་རྒྱ་དང་འཁྲིལ་ ས་གཞིས་མེད་མི་ ཁྱིམ་གུང་པ་༢༤༥ ལུ་ ས་ཆ་ཨེ་ཀར་༦༥༥ སྐྱིད་སྡུག་གནང་ཡོད་པའི་ཁར་ འཐུང་ཆུ་དང་ གློག་མེ་ལ་སོགས་པའི་ སྐྱིད་སྡུག་གཞན་ཡང་ གནང་ཡོདཔ་ཨིན་པས།
དེ་བཟུམ་སྦེ་ ལོ་ན་རྒས་མི་ཚུ་གི་དོན་ལུ་ ལས་འཆར་བཟོ་མི་དེ་གིས་ རྒན་རྒས་༨༥༠ ལུ་ ཟླ་རིམ་བཞིན་དུ་ འཐུས་དངུལ་ཀྲམ་༡,༢༠༠ རེ་ སྐྱིད་སྡུག་སྦེ་ གནང་སྟེ་ཡོདཔ་ད་ ན་གཞོན་༢,༦༧༥ གིས་ རྒྱལ་པོའི་ལྟོ་གཟན་ལས་རིམ་ཐོག་ལས་ ཤེས་ཡོན་ཚུ་ འཕྲོ་མཐུད་སྦྱང་དོ་ཡོདཔ་ཨིན་པས།
ཕོ་མོ་འདྲ་མཉམ་བཟོ་ཐབས་ལུ་ འཆར་ལོ་དེ་ནང་ ལས་རིམ་ཚུ་ཡང་ འགོ་འདྲེན་འཐབ་ཡོདཔ་མ་ཚད་ སྐྱེས་མའི་ངལ་གསོ་དེ་ཡང་ ཟླཝ་༣ ལས་༦ ལུ་ ཡར་སེང་འབད་ཡོདཔ་མ་ཚད་ ཕོ་སྐྱེས་ཚུ་གི་དོན་ལུ་ ཧེ་མ་ཞག་གསུམ་ཐོབ་མི་དེ་ ཞག་༡༠ ལུ་ ཡར་སེང་འབད་ཡོདཔ་ད་ རང་སོའི་ཡིག་ཚང་ནང་འཁོད་ལུ་ ཨ་ལོ་བཞག་ས་ཚུ་ཡང་བཟོ་ནི་ འགོ་བཙུགས་ཡོདཔ་ཨིན་པས།
མི་མང་གསོ་བའི་ཞབས་ཏོག་ཚུ་ ཡར་དྲག་གཏང་ཐབས་ལུ་ འཇིགས་མེད་རྡོ་རྗེ་དབང་ཕྱུག་རྒྱལ་ཡོངས་གཙོ་བསྟེན་སྨན་ཁང་དེ་ནང་ གསོ་བ་ལྷན་ཁག་ལས་ བཏོན་ཐོག་ལས་ རང་དབང་འདུས་ཚོགས་སྦེ་ བཟོ་ཡོདཔ་ད་ ཚབས་ཆེན་གྱི་ ནདཔ་སྐྱེལ་འདྲེན་འབད་ནིའི་དོན་ལུ་ གནམ་གྲུ་ཧེ་ལི་ཀོབ་ཊར་༢ མཁོ་སྒྲུབ་འབད་བའི་ཁར་ ཌོག་ཊར་གྱི་ གྱངས་ཁ་ཡང་ ཡར་སེང་འབད་ཡོདཔ་ཨིན་པས།
ཤེས་རིག་ཡར་དྲག་སོང་མི་དེ་གིས་ སློབ་གྲྭ་ནང་བཙུགས་མིའི་ བརྒྱ་ཆ་དུམ་གྲ་ཅིག་ ཡར་སེང་སོང་ཡོད་པའི་ཁར་ སློབ་ཕྲུག་བུམོ་ཚུ་གིས་ ཟླ་ཁྲག་འོངམ་ད་ ལག་ལེན་འཐབ་ནིའི་དོན་ལུ་ གོང་ཆུང་བའི་གཙང་རས་ཚུ་ བཀྲམ་སྤེལ་འབད་ནི་ འགོ་བཙུགས་ཡོད་རུང་ མཐའ་ཟུར་ས་གནས་ཚུ་ནང་ སློབ་གྲྭ་ནང་ལས་ སློབ་ཕྲུག་བཏོན་བཞག་མི་དང་ སློབ་དཔོན་ལེགས་ཤོམ་ཡོད་མི་ཚུ་ དགོངས་ཞུ་འབད་མ་བཅུག་པར་ བཞག་ནི་ཚུ་ གདོང་ལེན་སྦེ་ར་ཡོདཔ་ཨིན་པས།
ལམ་སྲོལ་ཐད་ཁར་ བློ་ཟེ་དང་ཁ་སྐད་ ཞབས་ཁྲ་ དེ་ལས་ དུས་སྟོན་ལ་ལོ་ ད་རེས་ནངས་པར་ ལག་ལེན་འཐབ་མི་དང་ འཕྲོ་མཐུད་འབད་མི་ རེ་གཉིས་ལས་མེདཔ་ལས་ ཉམས་ཉེན་གུ་ ལྷོད་དེ་ཡོདཔ་ཨིན་པས།
རྒྱལ་ཁབ་ནང་ གློ་བུར་གྱི་ རྐྱེན་ངན་དང་འབྲེལ་བའི་ ཉེན་སྲུང་དང་ དཀའ་ངལ་ཚུ་ཐོནམ་ད་ གྲོགས་རམ་འབད་ཐབས་ལུ་ འཆར་ལོ་དེ་ནང་ གཙུག་སྡེ་དང་ ལམ་ལུགས་ཚུ་ བཙུགས་ཡོད་པའི་ཁར་ མི་དབང་མངའ་བདག་རིན་པོ་ཆེ་མཆོག་གིས་ ལས་རིམ་དེ་ནང་ མ་རྩ་སྦེ་ དངུལ་ཀྲམ་ས་ཡ་༩༧༥ གནང་ཡོད་པའི་ཁར་ བདེ་སྲུང་གི་ ལས་རིམ་འགོ་བཙུགས་མི་དེ་ནང་ ད་རེས་ ཁས་བླངས་པ་༣,༤༩༥ ལྷགཔ་ཅིག་གིས་ སྦྱོང་བརྡར་ཚུ་ མཇུག་བསྡུ་སྟེ་ཡོདཔ་ཨིན་པས།
རྒྱལ་ཁབ་ནང་ འཚོ་བ་དེ་ གལ་ཆེ་ནི་དེ་གིས་ སོ་ནམ་ལས་ཁུངས་དེ་ གཙོ་རིམ་ཅིག་སྦེ་ར་ ངོས་འཛིན་འབད་དེ་ཡོད་པའི་ཁར་ རེད་དང་ལོ་ཐོག་གཞན་ཚུ་གི་ ཐོན་སྐྱེད་ཚུ་ ཡར་སེང་ཡོདཔ་ཨིན་པས།
ན་གཞོན་དང་འབྲེལ་བའི་ དཀའ་ངལ་ཚུ་ ཡར་སེང་འགྱོ་མི་ལུ་ གདོང་ལེན་འབད་འཐབ་ལུ་ སློབ་གཉེར་གྲོགས་རམ་ ཁག་མ་འདྲཝ་ཚུ་ འགོ་བཙུགས་ཡོདཔ་མ་ཚད་ ན་གཞོན་༦,༡༢༨ ལུ་ ལས་གཡོག་ལྷན་ཁག་གིས་ ཐད་ཁར་ལཱ་གཡོག་ཐོག་ལས་ ལཱ་གཡོག་བྱིན་ཏེ་ཡོདཔ་ད་ ཕྱི་རྒྱལ་ཁབ་ཚུ་ནང་ལས་ཕར་ཡང་ ལཱ་གཡོག་བྱིན་ཡོདཔ་ཨིན་པས།
སྙན་ཞུ་དང་འཁྲིལཝ་ད་ འཆར་ལོ་དེ་གི་ གྲུབ་འབྲས་ཚུ་ དབྱེ་ཞིབ་འབད་བའི་སྐབས་ གཞུང་དང་ ས་གནས་གཞུང་གི་ གནས་ཚད་ནང་ཡོད་མི་ ལས་སྡེ་དང་ ཡིག་ཚང་ཚུ་གིས་ གནས་སྡུད་ཚུ་ གཅིག་མཚུངས་མེད་པའི་ དཀའ་ངལ་ཐོན་ཡི་ཟེར་བཀོད་ནུག།
དེ་གིས་ གྲུབ་འབྲས་ངེས་ཏིག་གསལ་སྟོན་འབད་ནི་ལུ་ དོགས་པ་ཆགས་ཡོད་རུང་ གནས་སྡུད་ཚུ་ ཚུལ་ལྡན་བཟོ་ཐབས་ལུ་ འཛིན་སྐྱོང་ལམ་ལུགས་ཚུ་བཟོ་སྟེ་ འབད་ཡི་ཟེར་ སྙན་ཞུ་དང་ བཀོད་ཡོད་པའི་གནས་ཚུལ།
བཀྲིས་བསྟན་འཛིན།


text:
ཤར་པ།
ཤར་ཕྱོགས་པ་[རྩོམ་སྒྲིག]
- ཤར་ཕྱོགས་པ་ནི། སྤྱིར་ང་བཅས་འབྲུག་རྒྱལ་ཁབ་ནང་ལུ་ ཤར་ཕྱོགས་ཀྱི་མི་རིགས་ལུ་ “ཚངས་ལ་” ཟེར་བའི་མིང་གི་ཐ་སྙད་བྱུང་ཚུལ་དུམ་གྲ་ཅིག་ཞུ་བ་ཅིན། ཤར་ཕྱོགས་པ་ཚངས་ལ་ཟེར་བའི་ལོ་རྒྱུས་འདི་ ཧེ་མ་མཁས་མཆོག་ཚུ་གིས་ ཀི་དེབ་ནང་ལུ་བཀོད་དེ་ཡོད་པའི་ལོ་རྒྱུས་གོ་རུང་ དཔེ་མཛོད་ཁང་དང་ཡིག་རྙིང་རྒྱལ་རབས་ལ་སོགས་པ་ ག་ཅི་ནང་ལས་ཡང་མཇལ་མ་ཚུགས་ཟེར་ཞུ་ནི། ཨིན་རུང་ མ་མཐོང་ཕྱིར་ན་མེད་པ་མིན།། ཟེར་དོ་བཟུམ་སྦེ་ རང་གིས་མ་མཐོང་ནི་འདི་གིས་ མིན་འདུག་ཟེར་མེན་པར་ ག་དེམ་ཅིག་སྦེ་ཤུལ་མའི་ཞིབ་འཚོལ་པ་ཚུ་གིས་ བདེན་དཔྱད་གནང་ནིའི་དོན་ལུ་ གཡུས་ཁའི་ཕམ་རྒན་ཤོས་ཚུ་གི་རྣ་རྒྱུན་དང་ རང་གི་ཞིབ་དཔྱད་སྙན་ཞུ་དུམ་གྲ་ཅིག་ཞུ་བ་ཅིན། ཚངས་ལ་ཟེར་བའི་ལོ་རྒྱུས་གཉིས་སྦེ་བཤད་སྲོལ་འདུག དེ་ཡང་ ཁ་སྐད་ལུ་གཞི་བཞག་སྟེ་མིང་བཏགས་ཚུལ་དང་ གང་ཟག་ལུ་གཞིར་བཞག་གཉིས་ལས་ དང་པ། ཤར་ཕྱོགས་འཁོར་ལོ་རྩིབས་བརྒྱད་ཀྱི་ ཁ་སྐད་མང་ཤོས་ཅིག་ནང་ སཾ་སྐྲྀ་ཏ་ལེགས་སྦྱར་ལྷའི་སྐད་ཡོདཔ་ལས་ འཇིག་རྟེན་གྱི་མོས་པོ་ནི་ ལྷ་ཚངས་པ་ཨིནམ་ལས་ ལྷ་ཚངས་པའི་ཁ་སྐད་སླབ་ནི་འདི་གིས་ ཤར་ཕྱོགས་པ་ཚངས་ལ་ཟེར་སླབ་ཨིན། ༢.༡ ལྷ་སྲས་གཙང་མའི་གདུང་རིགས་ལས་མཆེད་པའི་ རྒྱུ་མཚན་གྱིས་ གཙང་ལྷའི་སྒྲ་ཉམས་ནས་ ཤར་ཕྱོགས་པ་ཚངས་ལ་ཟེར་སླབ་ཨིན་པའི་ལོ་རྒྱུས་གཉིས་ལས་ ང་གིས་འབད་བ་ཅིན་ ལོ་རྒྱུས་གཉིས་པ་འདི་ ར་ཁུངས་བཟང་དོ་བཟུམ་མཇལཝ་མས། དེ་ཡང་་་་་་་་ ༡༽ གཙང་ལྷའི་སྒྲ་ཉམས་མི་ལུ་ ཚངས་ལ། ༢༽ ཚངས་ཟམ་ཟེར་ ད་ལྟོའི་བར་ན་ཡང་ གཡང་རྩེ་རམ་སྦྱར་དང་ བཀྲིས་སྒང་གི་བར་ན་ཡོདཔ་ལས་ ལྷ་སྲས་གཙང་མའི་ཕེབས་ལམ་གྱི་ཟམ་པ་ལུ་ ཚངས་ཟམ། ༣༽ ཚངས་སྲས་དཔོན་གྱི་བརྒྱུད་པ་ལུ་ ཚངས་ལ་མཁོ་ཆེ་ཟེར་བའི་ཐ་སྙད་ཚུ་ལས་ ཧིང་སང་ས་ཧ་གོ་ཚུགས་པས་ཟེར་ཞུ་ནི། ༣.༡ ཤར་ཕྱོགས་འཁོར་ལོ་རྩིབས་བརྒྱད་ཀྱི་ ཁ་སྐད་མང་ཤོས་ཅིག་ནང་ སཾ་སྐྲྀ་ཏ་ལེགས་སྦྱར་ལྷའི་སྐད་ཡོདཔ་ཙམ་གྱིས་མི་འཐད་པའི་རྒྱུ་མཚན་ནི། ༡༽ ལྷོ་མཚམས་པའི་ཁ་སྐད་ལུ་ཡང་ ལེགས་སྦྱར་ལྷའི་སྐད་ཡོདཔ་ལས་ ལྷོ་མཚམས་པ་ཡང་ཤར་ཕྱོགསཔ་ཨིནམ་ཐལ་ནི། ༢༽ རྒྱ་གར་གྱི་མངའ་འོག་སྦས་ཡུལ་པདྨ་བཀོད་པ་དང་ མོན་ཏ་ཝང་ཤར་བུམ་དི་ལ་ཚུ་ནང་ཡང་ ཤར་ཕྱོགས་པའི་ཁ་སླབ་མི་ཡོད་རུང་ ཁོང་ཚུ་ལུ་ རྩེང་མི་ཟེར་སླབ་མ་གཏོགས་ ཚངས་ལ་ཟེར་མི་སླབ་དོ་ཡོདཔ་ལས་ ཧིང་སང་ས་ཧ་གོ་ཚུགས་པས་ཟེར་ཞུ་ནི། ད་རེས་ ང་གིས་ རྣམ་རྟོག་གི་ས་བོན་བཟུམ་བཀོད་དེ་ཡོད་མི་ལུ་ བསམ་འཆར་བཀོད་དེ་ བཀའ་དྲིན་བསྐྱང་གནང་། ཤར་ཕྱོགས་ཀྱི་ཕྱོགས་ལ་དབྱེ་ན་ ཤར་ཕྱོགས་འཁོར་ལོ་རྩིབས་བརྒྱད། དེའི་ངོ་སྤྲོད། ༡༽ ཀྲོང་གསར་ཆོས་འཁོར་རབ་བརྟེན་རྩེ་རྫོང་། ༢༽ བུམ་ཐང་བྱ་དཀར་རྫོང་། ༣༽ ལྷུན་རྩེ་རྫོང་། ༤༽ བཀྲིས་ཡང་རྩེ་རྫོང་། ༥༽ མོང་སྒར་རྫོང་། ༦༽ བཀྲིས་སྒང་རྫོང་། ༧༽ གཞལམ་སྒང་རྫོང་། ༨༽ པདྨ་དགའ་འཚལ་རྫོང་། བཅས་བརྒྱད་ཨིན། ( ཤར་ཕྱོགས་འཁོར་ལོ་རྩིབས་བརྒྱད་ཀྱི་ནང་གསེས་དབྱེ་བ་དང་བཅས་པའི་ངོ་སྤྲོད།) ༡༽ བྱ་དཀར་རྫོང་གི་ཆ་འོག་བུམ་ཐང་སྡེ་བཞི། ༢༽ ལྷུན་རྩེ་རྫོང་གི་འོག་ཀུར་སྟོད་མདོ་བཞི། ༣༽ བཀྲ་ཤིས་གཡང་རྩེ་ལུ་གཡང་རྩེ་ཚོ་ལྔ། ༤༽ བཀྲ་ཤིས་སྒང་ལུ་བཀྲ་ཤིས་སྒང་ཚོ་བཅུ། ༥༽ མོང་སྒར་རྫོང་གི་ཆ་འོག་གཞོང་སྒར་ཚོ་བདུན། ༦༽ གཞལམ་སྒང་མཁན་རིགས་རྣམ་གསུམ། ༧༽ པདྨ་དགའ་ཚལ་ལུ་གདུང་བསམ་མདོ་གསུམ། ༨༽ ཀྲོང་གསར་རྫོང་ཁག་མང་སྡེ་ཚོ་བཞི། (ཀྲོང་གསར་ཆོས་འཁོར་རབ་བརྟན་འདི། །ཤར་ཕྱོགས་རྩིབས་བརྒྱད་ལྟེ་བ་ཨིན།།)


text:
ཁྲོམ་ཁར་ལོ་རྒྱུས་དར་ཁྱབ་གཏང་ནི་དེ་ ལམ་ཟུར་རྒྱང་བསྒྲགས་ (roadside radio) ལས་ལྷག་པའི་ བརྡ་བརྒྱུད་གཞན་མི་འོང་། Roadside radio ཟེར་མི་འདི་ ཁྲོམ་ལམ་ཁའི་ཚོང་པ་དང་ གླ་འཁོར་དེད་གཡོགཔ་ ལམ་འགྲུལཔ་ གོལཕ་གི་རྩེད་ཆས་འབག་མི་ སྲིད་དོན་པ་དང་ ཁྲིམས་སྲུང་འགག་པའི་ ཆ་རོགས་ ཡང་ན་ ལས་བྱེདཔ་ ས་ཚོང་རྐྱབ་མི་ ཆང་ཁང་དང་ བཟའ་ཁང་གི་ཇོ་བདག་ཚུ་གིས་ བཤད་ཐོ་གཏང་མི་དང་ ལོ་རྒྱུས་སླབ་མི་ཚུ་ དར་ཁྱབ་མགྱོགས་དྲགས་སྦེ་ འགྱོ་མི་ལུ་སླབ་ཨིན། སྤྲོ་སྣང་ཅན་གྱི་ལོ་རྒྱུས་དེ་ཚུ་ མང་ཤོས་ལུ་ བདེན་ཁུངས་མེད་རུང་ སྦྱོང་བརྡར་ཅན་ཅིག་གིས་ བརྟག་ཞིབ་འབད་བ་ཅིན་ འཐོར་གཏམ་དེ་ཚུ་གིས་ ང་བཅས་ལུ་ གནས་སྟངས་དངོས་དང་འགྱུར་བ་ཚུ་ སྟོན་ཚུགསཔ་ཨིན། ད་རེས་ཁམས་ བུམོ་ལེ་ཤ་ཅིག་ གར་སོང་མེདཔ་ཡལ་སོ་མི་དེ་གིས་ གསང་བའི་སྒོ་ལས་ འགྲོ་བ་མིའི་ནག་ཚོང་ཡོངས་འབྲེལ་ཅིག་ཡོད་དོ་བཟུམ་སྦེ་ མཐོང་མས་ག? མི་ཚུ་གིས་ ཁྱིམ་ནང་བཟོ་མི་ སྨྱོ་ཆང་གསརཔ་ཅིག་ ལོག་སྤྱོདའབད་ནི་ འགོ་བཙུགས་ནུག་ག? ཚོང་པ་ཕྱུགཔོ་ཅིག་གིས་ དེ་འཕྲལ་ལས་ ཟད་འགྲོ་གཏང་ནི་ མཚམས་འཇོག་འབད་ནུག་ག? ཡང་ན་ ཁྲིམས་སྲུང་འགག་པའི་ འགོ་དཔོན་སྦོམ་ཅིག་གིས་ དྲག་རིམ་ཉེས་ཅན་ཚུ་དང་ འབྲེལ་བ་འཐབ་ནི་འགོ་བཙུགས་ནུག་ག? ལོ་རྒྱུས་དེ་ཚུ་གེ་ར་ ལམ་ཟུར་རྒྱང་བསྒྲགས་ཀྱིས་ སླབ་ནི་ཡོད། དེ་འབདཝ་ད་ བརྡ་བརྒྱུདཔ་ཚུ་གིས་ ཁོང་རང་ལུ་ མི་ཚུ་གིས་ ག་ཅི་སྦེ་ བདེན་འཛིན་རེཝ་ཨིན་ན་ དྲི་བ་བཀོད་དགོ། འདི་གིས་ང་བཅས་ར་ གནས་པའི་དུས་ཚོད་དང་ རྒྱལ་ཁབ་ཀྱི་སྐོར་ལས་ ག་ཅི་སླབ་ནི་འདུག་?
ཨ་རྟག་བཟུམ་སྦེ་ གོམ་ཐེངས་དང་པ་འདི་ འཐོར་གཏམ་དེ་ཚུ་ལུ་ བདེན་ཁུངས་ཡོད་མེད་ ངེས་གཏན་བཟོ་དགོ། རང་གིས་ཤེས་པའི་ འབྱུང་ཁུངས་ཚུ་ལས་ བདེན་སྤྱད་འབད་དགོ། དེ་ལས་གཞུང་འབྲེལ་གྱི་གནད་སྡུད་ཚུ་ ག་དེ་མང་མང་འཚོལ་དགོཔ་དེ་ཡང་ དཔེར་ན་ བུམོ་བྱང་སྟོར་ཞུགས་མི་གི་སྐོར་ལས་ ས་གནས་ཀྱི་ཁྲིམས་སྲུང་འགག་སྡེ་ལུ་ ཞིབ་དཔྱད་འབད་དགོ། སྨྱོ་ཆང་ལོག་སྤྱོད་ཀྱི་སྐོར་ལས་ དྲུང་འཚོ་ལུ་དྲི་དཔྱད་འབད་དགོ། ཚོང་པ་དེ་གི་ཚོང་ལས་ཀྱི་སྐོར་ལས་ དེའི་ལས་བྱེདཔ་ཚུ་ལུ་ དྲི་བ་བཀོད་དེ་ ཚོང་འབྲེལ་གྱི་འགྱུར་འགྲོས་སྐོར་ལས་ སླབ་ནིའི་དོན་ལུ་ མ་དངུལ་གྱི་རྩིས་དཔྱད་ཚུ་ལེན་དགོ། འཐོར་གཏམ་ཅིག་ལུ་ བདེན་ཁུངས་དུམ་གྲ་ཅིག་ཐོབ་ཞིནམ་ལས་ གནས་ཚུལ་སྦོམ་ཅིག་ འབྲི་ནི་གི་ འཆར་གཞི་འགོ་བཙུགས་དགོ།


text:
༉ རྒྱ་གར་གྱི་ ཅ་དངོས་དང་ཞབས་ཏོག་ཁྲལ་ལུ་བརྟེན་ རྒྱ་གར་ལས་ ནང་འདྲེན་འབད་མི་ སྣུམ་འཁོར་ལ་ལོ་ཅིག་ གོང་ཚད་ལེ་ཤ་གིས་ མར་བབས་སོང་ཡོདཔ་ཨིན་རུང་ ཕྱིའི་རྒྱལ་ཁབ་ལས་ ནང་འདྲེན་འབད་མི་ རིན་གོང་ཆེ་བའི་ སྣུམ་འཁོར་ཚུ་གི་ གོང་ཚད་དེ་ ལེ་ཤ་གིས་ ཡར་སེང་སོང་ནུག།
ཅ་དངོས་དང་ཞབས་ཏོག་ཁྲལ་དང་འཁྲིལ་བ་ཅིན་ སྣུམ་འཁོར་ཆུང་བ་དང་ བར་མའི་གོང་ཚད་ཚུ་ དངུལ་ཀྲམ་༡༣,༠༠༠ དང་༣༢,༠༠༠ གི་བར་ན་ མར་བབས་སོང་ཡོདཔ་ད་ དེ་ཡང་ ཨའི་ཊོ་ཡེན་ཊི་དང་ ཨི་འོན་ ཨའི་ཏེན་ དེ་ལས་ ཨཱལ་ཊོ་ཀཱར་ཚུ་ཨིན་པས།
དེ་ལས་ གནས་རིམ་བར་མིའི་ སྣུམ་འཁོར་ཚུ་འབད་བ་ཅིན་ མཐོ་ཤོས་ སྣུམ་འཁོར་ཀེ་རེ་ཊ་ལུ་ དངུལ་ཀྲམ་༩༩,༧༠༠ དེ་ཅིག་ མར་བབས་སོང་ཡོདཔ་ད་ དེའི་གྲས་ཁར་ སྣུམ་འཁོར་བོ་ལི་རོ་དང་ ཀེ་ཡུ་ཝི་ཕོར་ བ་ལི་ནོ་ལ་སོགས་པ་ཚུ་ ཚུད་དོ་ཡོདཔ་ད་ ཁོང་གི་དོན་ལུ་ དངུལ་ཀྲམ་༣༢,༠༠༠ འོག་རྒྱུ་ མར་བབས་སོང་ནུག།
ཉུང་ཤོས་དེ་ར་ གེ་རེན་ཨའི་ཊེན་གྱི་དོན་ལུ་ དངུལ་ཀྲམ་༤,༦༩༠ དང་ ཨི་འོན་ལུ་ དངུལ་ཀྲམ་༧,༠༤༠ དེ་ཅིག་ བབས་ཡོདཔ་ད་ བསྟན་རྒྱས་ལྷན་ཁག་གིས་ གསང་བའི་ཐོག་ལས་ སྙན་ཞུ་བྱིན་མི་ འགོ་དཔོན་གྱིས་འབད་བ་ཅིན་ གོང་ཚད་དེ་ཚུ་ རྒྱ་གར་གྱི་ སྣུམ་འཁོར་བཀྲམ་སྤེལ་ཁང་དང་ རྒྱལ་ཁབ་ནང་ སྣུམ་འཁོར་བཙོང་མི་ ངོ་ཚབ་ལས་སྡེ་ཚུ་ལས་ ལེན་ཡི་ཟེར་ཨིན་པས།
དེ་ཡང་ སྣུམ་འཁོར་ཉོ་ཚུགས་མི་ཚུ་གིས་ ད་ལྟོའི་བར་ན་ཡང་ ཉོ་བཞིན་དུ་ཡོདཔ་ལས་ ད་རེས་ རྒྱལ་ཁབ་ནང་ སྣུམ་འཁོར་གྱི་གྱངས་ཁ་ བསྡོམས་༩༠,༠༠༠ དེ་ཅིག་ཡོད་ས་ལས་ མཐོ་ཤོས་ ཐིམ་ཕུག་ལུང་ཕྱོགས་ནང་ སྣུམ་འཁོར་༤༦,༠༠༠ ལྷགཔ་ཅིག་དང་ ཕུན་ཚོགས་ལུང་ཕྱོགས་ནང་༣༡,༠༠༠ ལྷགཔ་ཅིག་ དགེ་ལེགས་ཕུག་ ལུང་ཕྱོགས་ནང་༥,༣༠༠ ལྷགཔ་ཅིག་ བསམ་གྲུབ་ལྗོངས་མཁར་ལུང་ཕྱོགས་ནང་༤,༨༠༠ དེ་ལས་ མོང་སྒར་ལུང་ཕྱོགས་ནང་ སྣུམ་འཁོར་༡,༢༠༠ ཡོདཔ་ཨིན་པས།
ཅ་དངོས་དང་ཞབས་ཏོག་ཁྲལ་ལུ་བརྟེན་ ཕྱིའི་རྒྱལ་ཁབ་ལས་ ནང་འདྲེན་འབད་མི་ སྣུམ་འཁོར་ཆེ་བའི་རིགས་ཚུ་འབད་བ་ཅིན་ གོང་ཚད་དེ་ དངུལ་ཀྲམ་༤༠༠,༠༠༠ དང་༦༠༠,༠༠༠ གི་བར་ན་ འཛེགས་ཡོདཔ་ད་ དེ་ཡང་ འབྲེལ་ཡོད་འགོ་དཔོན་ཚུ་གིས་ སླབ་མིའི་ནང་ གོང་འཛེགས་མི་དེ་ སྣུམ་འཁོར་བཏོན་ས་དང་ བཙོང་སའི་ས་གོ་ བསྒྱུར་བཅོས་འགྱོ་ནི་དེ་གིས་ ཨིན་ཟེར་ཨིན་པས།
དེ་ཡང་ སྣུམ་འཁོར་ ལེནཌི་ཀུ་ཛར་ཚུ་ལུ་ གོང་ཚད་དངུལ་ཀྲམ་༦༤༣,༣༢༥ ཡར་སེང་སོང་ཡོདཔ་ད་ དེ་བཟུམ་སྦེ་ པཱར་ཌོ་ཚུ་ལུ་འབད་བ་ཅིན་ དངུལ་ཀྲམ་༤༠༠,༧༥༢ ཡར་སེང་སོང་ཡོདཔ་ལས་ ཧེ་མ་དང་ ད་རེས་ཀྱི་གོང་ཚད་ལུ་ ཁྱད་པར་སྦོམ་སྦེ་ར་ ཆགས་ཡོདཔ་ཨིན་པས།
གཟིམ་སྒྲ་སྣུམ་འཁོར་ཚོང་ལས་ངོ་ཚབ་ཀྱི་ འགོ་དཔོན་ཅིག་གིས་ སླབ་མིའི་ནང་ ཅ་དངོས་དང་ཞབས་ཏོག་ཁྲལ་ལུ་བརྟེན་ སྣུམ་འཁོར་ཚུ་གི་ གོང་ཚད་བབས་ཡོད་རུང་ སྣུམ་འཁོར་མཁོ་མངགས་འབད་མིའི་ཐད་ཁར་ ཨ་རྟག་ག་ཨིནམ་སྦེ་ར་ ཡོད་ཟེར་ཨིནམ་ད་ དེ་ཡང་ འཕྲལ་ཁམས་ཅིག་ཁར་ རྒྱལ་གཞུང་དངུལ་ལས་དབང་འཛིན་གྱིས་ སྣུམ་འཁོར་གྱི་ སྐྱིན་འགྲུལ་ བརྒྱ་ཆ་༣༠ ལས་ བྱིན་མ་ཆོག་སྦེ་བཟོ་མི་ལུ་བརྟེན་ མང་ཤོས་ཅིག་གིས་ སྐྱིན་འགྲུལ་གྱི་ཞབས་ཏོག་ ལེགས་ཤོམ་མེད་པ་ཅིན་ སྣུམ་འཁོར་ཉོ་ཚུགས་མི་ མིན་འདུག་ཟེར་ཨིན་པས།
ཧེ་མ་འབད་བ་ཅིན་ སྣུམ་འཁོར་གྱི་དོན་ལུ་ སྣུམ་འཁོར་གྱི་གོང་ཚད་ལས་ སྐྱིན་འགྲུལ་བརྒྱ་ཆ་༦༠ དང་༧༠ ཐོབ་ནི་ཡོད་མི་དེ་ ད་ལས་ཕར་ བརྒྱ་ཆ་༣༠ ལུ་ མར་ཕབ་འབད་ཡོདཔ་ད་ དེ་ཡང་ སྣུམ་འཁོར་བཀག་འཛིན་འབད་ནིའི་དོན་ལུ་ ཨིན་པའི་གནས་ཚུལ།
བསྟན་འཛིན་རྣམ་རྒྱལ།


text:
དངུལ་རྩིས་ལྷན་ཁག་ འཆར་དངུལ་ལས་ཁུངས་ཀྱི་མདོ་ཆེན་གྱི་གོ་གནས་ཀྱི་དོན་ལུ་ གདམ་འཐུའི་གྲུབ་འབྲས།
དངུལ་རྩིས་ལྷན་ཁག་ འཆར་དངུལ་ལས་ཁུངས་འོག་གི་ མི་སྡེ་དང་ལམ་སྲོལ་སྡེ་ཚན་གྱི་ འཆར་དངུལ་གཙོ་འཛིན་འགོ་དཔོན་ བདེ་སྐྱིད་དབང་མོ་དེ་ འཆར་དངུལ་ལས་ཁུངས་ཀྱི་མདོ་ཆེན་སྦེ་གདམ་འཐུ་གྲུབ་ཡོདཔ་ཨིན། དེ་ཡང་ སྤྱི་ཚེས་༢༦/༠༣/༢༠༢༡ ལུ་ ཀུན་གཏོགས་འགྲན་བསྡུར་གྱི་བྱ་རིམ་འགོ་འདྲེན་འཐབ་པའི་གྲུབ་འབྲས་ཨིན། འབྲུག་གི་ཞི་གཡོག་བཅའ་ཡིག་དང་སྒྲིག་གཞི་༢༠༡༨ ཅན་མའི་དོན་ཚན་༢༦.༤.༣.༦(ཁ) པ་དང་འཁྲིལ་ གདམ་འཐུ་གྲུབ་མི་ མི་ངོམ་གྱིས་ སྤྱི་ཚེས་༡༩/༠༤/༢༠༢༡ གི་ནང་འཁོད་ གཤམ་གསལ་གྱི་ཡིག་ཆ་ཚུ་ རྒྱལ་གཞུང་ཞི་གཡོག་ལྷན་ཚོགས་ཀྱི་ བཀོད་ཁྱབ་དང་མཁས་མཆོག་འཛིན་སྐྱོང་སྡེ་ཚན་ནང་བཙུགས་དགོཔ་ཨིན། – རྩིས་ཞིབ་ཉོག་མེད།(ཆ་གནས་ཡོད་པའི་འདྲ།) – ཉེན་སྲུང་ཉོག་མེད་ལག་ཁྱེར།(ཆ་གནས་ཡོད་པའི་འདྲ།) Post Views: 414


text:
བྱ་འོག་སྐརམ་ཉ་རུ།
༉ རིན་སྤུངས་ཆ་འདུས་ རྡོ་དཀར་རྒེད་འོག་ ༡. ཁམ་བྲག་དང་- ས་ལི་ ༢. དགོན་ས་ཁ་- ཕུག་ཆེ་ཁ་ ༣. ཟླ་བ་ཁ་- ཚོང་ཁ་ ༤. དབུས་སུ་- མན་དྲལ་བཅས་སྤྱི་འོག་༤ འི་གཡུས་ཚན་ཚུ་ནང་ ལོ་བསྟར་བརྩི་སྲོལ་ཡོད་པའི་བྱ་འོག་སྐརམ་ཉ་རུ་ཟེར་མི་འདི་ རྒེད་འོག་འདི་ནང་ ལོ་གཅིག་གི་དུས་སྟོན་སྦོམ་ཁྱད་པར་ཅན་ཅིག་སྦེ་བརྩི་སྲུང་ཞུ་དོ་ཡོདཔ་ཨིན་པས།
དེ་ཡང་ ལོ་བསྟར་བཞིན་ རང་ཟླ་༡༠ པའི་ ཚེས་༡༥ ལས་ ༡༧ ཚུན་ ཉིན་གྲངས་གསུམ་གྱི་རིང་ བརྩི་སྲུང་ཞུ་དོ་ཡོདཔ་ཨིན་པས་ དཔྱེ་གཏམ་ལས་ཡང་ ལུང་པ་རེ་ལ་ལུགས་སྲོལ་རེ་ཟེར་དོ་བཟུམ་སྦེ་ རྡོ་དཀར་རྒེད་འོག་གི་བྱག་འོག་སྐརམ་ཉ་རུ་དེ་ཡང་ སྔོན་དང་ཕུག་ཕ་མའི་སྐབས་ལས་རང་ བརྩི་སྲུང་ཞུ་དོ་ཡོད་མི་འདི་ དུས་ ད་ལྟོ་བར་ན་ཡང་ ལམ་སྲོལ་ཚུ་མ་ཉམས་པར་ སྔར་བ་ལྷགཔ་སྦེ་ སྤྲོ་བ་དང་ དང་སྣང་བསྐྱེད་དེ་བརྩི་སྲུང་ཞུ་དོ་ཡོདཔ་ཨིན་པས།
བྱག་འོག་སྐརམ་ཉ་རུ་ཟེར་སླབ་དགོ་མི་འདི་ ཡིག་ཐོག་ལུ་བཀོད་བཀོདཔ་ག་ནི་ཡང་མེད་དེ་འབད་རུང རྡོ་དཀར་རྒཔོ་ ལྷབ་ཚེ་རིང་གིས་ངག་རྒྱུན་ལས་བཤད་དོ་བཟུམ་འབད་བ་ཅིན་ ཟླཝ་བཅུ་པའི་ཚེས་༡༥ ལུ་ ཟླཝ་ཉ་གངམ་ཟེར་ ཟླཝ་དེ་ཉ་གངམ་ཨིནམ་དང་ ཟླཝ་དེ་ནང་ ཁྱིམ་ནང་ཆོ་གུ་གཏང་རུང་ གཡང་བསྒུག་ལེགས་ཤོམ་བཀུག་ཚུགས་པའི་བཤད་པ་ བཤད་ནི་ཡོདཔ་ཨིན་པས།
གཏམ་བརྒྱུད་ཅིག་ལས་འབད་བ་ཅིན་ དུས་ དང་ཕུག་ རྡོ་དཀར་གྱི་མི་སེར་ཚུ་ ཚོང་བཏོན་པར་ ཆུ་ཁ་རྫོང་ཁག་ དཔག་བསམ་ཁ་ལུ་འགྱོ་དོ་ཡོདཔ་དང་ ཚོང་བཏོན་པ་འགྱོ་མི་འདི་ བྱག་འོག་ལོག་ བསྟན་ཆོས་ཁ་ ཕུག་ཆེ་ཁ་སྤྱི་འོག་གི་ཚོང་པ་ཨིནམ་ད་ དེ་སྒང་ ད་རེས་ནངས་པ་བཟུམ་སྦེ་སྣུམ་འཁོར་ལམ་མེདཔ་ལས་ ཁོང་ཚོང་པ་ཚུ་ ཞག་ལམ་ཁར་ཉལ་ཏེ་འགྱོ་དོ་ཡོདཔ་ཨིན་པས་ ཉིནམ་གཅིག་འབདཝ་ད་ ཚོང་པ་ཅིག་གིས་ ང་བཅས་ཨ་རྟག་རང་རྐང་ཐང་སྦེ་འགྱོ་རུང་ ཟླཝ་དང་སྐརམ་དེ་ གཅིག་ཁར་སྦེ་མཐོང་རང་མ་མཐོང་ ད་རེས་ཟླ་༡༠ པའི་ཚེས་༡༥ ལུ་བལྟ་དགོ་པས་ཟེར་སླབ་ཡོདཔ་ལས་ དེ་སྒང་ ཀྲིག་ཀྲིག་ཚོང་པ་དེ་ ཚོང་བཏོན་འབག་འོང་སྟེ་ ཁོ་རའི་གཡུས་ བྱ་འོག་ལོག་ལུ་ལོག་ལྷོད་ཡོདཔ་ཨིན་པས།
ཉིནམ་དེའི་ཕྱི་རུ་ ཟླཝ་དེ་དང་སྐརམ་དེ་ གཅིག་ཁར་མཐོང་ཡོདཔ་ལས་ ཚོང་པ་དེ་གིས་ དུས་ཚོད་དེ་ ཨ་རྟག་དང་མ་འདྲཝ་ཁྱད་པར་ཅན་ཅིག་ཨིན་མས་ དུས་དེ་ལུ་ ང་བཅས་རང་ གཡུས་ཁ་གི་གནས་བདག་ གཞི་བདག་དང་ ལྷ་མཆོད་ཚུ་ ཉིནམ་དེ་ནང་མཆོད་པ་ཅིན་ལེགས་ཤོམ་འོང་ནི་མས་ཟེར་སླབ་ལས་ དུས་དེ་ལས་བཟུང་ སྤྱིར་གཏང་རྡོ་དཀར་རྒེད་འོག་དང་ ལྷག་པར་བྱག་འོག་གི་མི་སེར་ཚུ་གིས་ རང་ཟླ་༡༠ པའི་ཚེས་༡༥ དེ་ དུས་སྟོན་སྦོམ་གཅིག་སྦེ་བརྩི་སྲུང་ཞུ་ནི་འགོ་བཙུགས་མི་དེ་ ད་རིས་ནངས་པ་ཡང་ བྱག་འོག་གི་མི་སེར་དང་ བྱག་འོག་གཡུས་ཚན་ལས་ཨིན་མི་ ཐག་རིང་ས་གི་ཞི་གཡོགཔ་ཚུ་ག་རང་ ཚེས་༡༤ ལས་གཡུས་ཁ་ལུ་འཛོམས་ཏེ་ བྱག་ན་དགོནམ་གྱི་གནསཔོ་འདི་ མཆོད་དོ་ཡོདཔ་ཨིན་པས།
ཚེས་༡༥ ལུ་ ཧེ་མ་ ཁམ་བྲག་ས་ལི་སྤྱི་འོག་མི་སེར་བཟུམ་ཅིག་འབད་བ་ཅིན་ དྲོ་པ་ཚུ་ཚོད་༥ ལས་ལོང་ གཡུས་ཁ་གི་མི་རྒན་ཤོས་ཆོསཔ་གཅིག་གིས་གྲོ་བཏབ་ཟེར་ དྲོ་པ་ལོང་ གཏོརམ་བཞེངས་ ཨོ་ལ་ཕྱག་འཚལ་ལོ་ཟེར་འབོ་ཅི་རང་ ཡུལ་ལྷ་མཆོད་དོ་ཡོདཔ་ཨིན་རུང་ ད་རིས་ནངས་པ་འབད་བ་ཅིན་ ལྷ་བསང་ཁྲུས་གསོལ་འབད་དེ་ གཡུས་ཁ་གི་ཁྱིམ་གུང་པ་རེ་རེ་བཞིན་དུ་གི་ཁྱིམ་ཐོག་ཁར་ ཕྱག་དང་ཧུར་རྐྱབ་ མར་ཆང་དྲང་སྟེ་ ལྷ་དར་གསརཔ་འཕྱརཝ་ཨིན་མས་ ཉིནམ་དེ་ལུ་གཟའ་སྐར་ཟེར་ཡང་ བལྟ་མ་དགོ་པ་དར་ཤིང་འཕྱརཝ་ཨིན་མས།
དེ་གི་ཤུལ་ལས་ རང་གི་གཡུས་ཁ་གི་གནས་བདག་གཞི་བདག་ཚུ་མཆོདཔ་ཨིན་པས་ དེ་ཚུ་ མཆོདཔ་དང་ཡང་ གཡུས་ཁ་གི་ཁྱིམ་གུང་པ་རེ་ལས་མི་རེ་འོང་སྟེ་ ཁོང་ཚུ་གིས་ ལྟོ་དང་པགས་འབག་སྟེ་ མི་རྒན་ཤོས་ཆོསཔ་ཅིག་དང་གཅིག་ཁར་འགྱོ་སྟེ་མཆོད་དགོཔ་དང་ མི་རྒན་ཤོས་དེ་ལུ་ཕྱག་འགྱེདཔ་གི་འཐུས་ ཧེ་མ་འབད་བ་ཅིན་ ཤ་འདི་ཚུ་བྱིནམ་ཨིན་རུང་ ད་རིས་ནངས་པ་འབད་བ་ཅིན་ ཏི་རུ་དང་ཤ་གཉིས་ཆ་རང་བྱིན་དོ་ཡོདཔ་ཨིན་མས་ དེ་ལས་ ཉི་མ་ལྟོ་བཟའ་ཞིནམ་ལས་ གཡུས་ཁ་གི་མི་ཡོད་ཚད་ཅིགཔ་ དགྲ་ལྷ་ ལྷ་ཁང་ནང་འགྱོ་སྟེ་ བླམ་ སློབ་དཔོན་ཅིག་གིས་ཆོ་གུ་གཏང་སྟེ་ དགྲ་ལྷ་གསོལཝ་ཨིན་མས།
དགྲ་ལྷ་གསོལ་ནིའི་ལས་རིམ་དེ་མཇུག་བསྡུ་སྦེ་ ག་ར་རང་སོའི་ཁྱིམ་ནང་འགྱོ་ ལྟོ་འབད་ པགས་བཙོ་ ཤིང་འབྲས་དེ་ཚུ་ཡང ་མ་ཚང་ཚངམ་སྦེ་བསྒྲིགས་ཏེ་ ཕྱི་རུ་གནམ་བསྲོ་སྟེ་ ཟླཝ་འཐོནམ་ཅིག་ མཆོད་ཤམ་གྱི་སྒོ་སྒྲིག་ཕྱི་བཞག་སྦེ་ ཚོགས་འདི་ཚུ་ག་རང་པད་སྡེར་ནང་བླུགས་ཏེ་ མཆོད་གཤམ་སྒོ་སྒྲིག་རྩ་བར་ལྕོག་སྒྲོམ་ཁེབས་རྐྱབ་སྦེ་ ཟླཝ་ལུ་ཚོགས་དྲངམ་ཟེར་ ཚོགས་དང་ཟས་མ་འདྲཝ་ཚུ་ག་ར་དེ་གུ་བསྐྱལ་ དཀར་མེ་ཕུལ་སྦེ་ ཟླཝ་དེ་ ལ་ལས་འཐོནམ་ཅིག་ཕྱག་འཚལ་སྦེ་ ལོ་གཅིག་གི་བར་ཆད་སེལ་ནིའི་དོན་ལུ་ སྨོན་ལམ་དང་གསོལཝ་བཏབ་སྲོལ་ཡོདཔ་ཨིན་མས་ ཉིནམ་དེ་ནང་ལུ་ ཁྱིམ་ནང་གི་བཟའ་ཚང་ག་ར་འཛོམས་སྦེ་ ཟས་གསརཔ་ག་ཅི་ཡོད་རུང་ ཉིནམ་དེ་ལུ་བཟའ་ནི་དང་ ཕྱི་ཁ་ལས་མགྱོནམ་དང་པ་འོང་མི་ལུ་ཡང་ ལྟོ་བང་ཅུང་གང་ ཕག་པའི་ཤ་ ཤག་གཅིག་དང་ རྒྱུ་མ་ཚུ་བྱིན་དགོཔ་ཨིན་མས་ དེ་མ་ཚད་ ཨ་ལོ་གསརཔ་སྐྱེས་མི་ཚུ་ལུ་ཡང་དེ་སྦེ་ཐོབ་ཨིན་མས་ དེ་ལས་ ཕྱི་རུ་ལྟོ་བཟའ་ཚར་ཞིནམ་ལས་ དྲོ་པ་གནམ་མ་ལང་ཚུན་ གཡུས་ཁ་གི་ཕོ་རྒྱས་གཞོནམ་དང་ རྒན་ཤོས་ཚུ་གིས་ ཁྱིམ་རེ་རེ་བཞིན་དུ་བརྒྱུད་དེ་ ལོ་ལེགས་སྦྱང་དོ་ཡོད་མིའི་ཚིག་ཚུ་ཡང་ ཁྱིམ་གྱི་འོག་ཐོག་ལས་སྟེང་ཐོག་ཚུན་ ལེགས་སྨོན་གྱི་སྨོན་ལམ་དེ་ཚུ་བཏབ་སྟེ་ ཞབས་བྲོ་རྐྱབ་སྦེ་ལས་རིམ་ཚུ་མཇུག་བསྡུཝ་ཨིན་མས།
དེ་ལས་ ཟླ་བ་ཁ་ཚོང་ཁ་སྤྱི་འོག་ནང་བཟུམ་ཅིག་འབད་བ་ཅིན་ ཁོང་གི་གཡུས་ཚན་ནང་ ཁྱིམ་ཐོག་ཁ་གི་ལྷ་དར་དེ་འཕྱར་སྲོལ་མེད་རུང་ གཡུས་ཚན་ནང་གི་ ཁྱིམ་རེ་རེ་ནང་ལས་མི་རེ་འཐོན་ཏེ་ ལ་ལུ་གིས་གནསཔོ་མཆོད་ ལ་ལུ་ཅིག་གིས་མཚམས་ཤིང་བཏོག་པར་འགྱོ་དགོ་དོ་ཡོདཔ་ཨིན་པས་ མཚམས་ཤིང་དེ་ཡང་སྐྱོན་མ་པ་ལས་མེད་མི་ཅིག་བཏོག་སྦེ་ ཕྱི་རུ་ཚུ་ཚོད་༧ དང་༨ འདེ་ཅིག་ཁར་གཡུས་ཁའི་མི་དེ་ཚུ་ག་ར་འཛོམས་སྨོན་ལམ་བཏབ་སྦེ་ མཚམས་ཤིང་དེ་ཡར་ལྷོངམ་དང་ སྐྱོན་ག་ནི་ཡང་མེད་པར་ལེགས་ཤོམ་སྦེ་འགྱོ་བ་ཅིན་ ལོ་གཅིག་ལུ་ གཡུས་ཁ་ལུ་རྐྱེན་ངན་བར་ཆད་དེ་ཚུ་ག་ནི་ཡང་མི་འོང་ཟེར་བརྩི་དོ་ཡོདཔ་དང་ གལ་སྲིད་ རྐྱེན་རེ་བྱུང་པ་ཅིན་ ལོ་གཅིག་གི་ནང་འཁོད་ལུ་ གཡུས་ཁ་ལུ་བར་ཆད་བྱུང་འོང་ཟེར་བའི་རྣམ་རྟོག་བསྐྱེད་སྲོལ་ཡོདཔ་ཨིན་པས་ དེ་བཟུམ་སྦེ་ གཞན་མི་སྤྱི་འོག་༢ མགོན་ས་ཁ་ ཕུག་ཆེ་ཁ་དང་ དབུས་སུ་ མན་དྲལ་ལུ་ འབད་བ་ཅིན་ རང་སོའི་གནས་བདག་གཞི་བདག་ཚུ་མཆོད་ ཆོ་གུ་འདི་ཚུ་གཏང་སྦེ་ ལོ་ལེགས་སྦྱང་སྲོལ་ཡོདཔ་ཨིན་པས་ཟེར་ཞུ་ནི།
དེ་ལས་ཚེས་༡༦ དང་༡༧ ལུ་འབད་བ་ཅིན་ གཡུས་ཁ་གི་མི་ཚུ་ག་ར་འཛོམས་པའི་དགའ་ཚོར་ལུ་ ཕོ་རྒྱས་ཚུ་གིས་མདའ་རྐྱབ་ ཨམ་སྲུ་ཚུ་གིས་བཞེས་སྒོ་འབད་དེ་ སྤྲོ་བཏོན་གྱི་རྩེདམོ་རྩེད་སར་འབག་འོང་སྟེ་ བཟའ་ འཐུང་སྦེ་ སྤྲོ་བ་བཏོན་པའི་ཤུལ་ལུ་ བྱག་འོག་སྐརམ་ཉ་རུའི་ ཉིནམ་གསུམ་གྱི་ལས་རིམ་དེ་ མཇུག་བསྡུ་དོ་ཡོདཔ་ཨིན་མས་ཟེར་ཞུ་ནི།
དྲན་གསོ༴
ཞིབ་འཚོལ་དེ་ཚུ་ ཡིག་ཐོག་ལུ་བཀོད་བཀོདཔ་མེདཔ་ལས་བརྟེན་ ངག་རྒྱུན་ལས་བཤད་མི་རྐྱངམ་ཅིག་ལུ་ གཞི་བཞག་སྟེ་བྲིས་ཡོདཔ་ཨིན་ཟེར་ཞུ་ནི།
ངག་རྒྱུན་ཞིབ་འཚོལ་གྱི་ཁུངས་གཏུགས་ས༴ ༡. རྡོ་དཀར་རྒཔོ་ལྷབ་ཚེ་རིང་།
ཞིབ་འཚོལ་སྙན་ཞུ་བསྡུ་བསྒྲིགས་པ༴ སྲོལ་འཛིན་འགོ་དཔོན་གཙོ་བོ།


text:
༉ འབྲུག་གི་བཙག་འཐུ་ལྷན་ཚོགས་ཀྱི་ མི་དམངས་ཡོངས་ལུ་ཞུ་དོན་དེ་ཡང་ འབྲུག་གི་བཙག་འཐུའི་བཅའ་ཁྲིམས་༢༠༠༨ ཅན་མའི་དོན་ཚན་༡༡༢ དེ་ལས་ ༡༡༣ པའི་ཆ་མཐུན་དང་ འབྲུག་གི་འགྲེམ་ཐོག་རྒྱན་ཤོག་ བཅའ་ཡིག་དང་སྒྲིགས་གཞི་༢༠༡༨ ཅན་མའི་དོན་ཚན་ ༤.༡ པ་དང་འཁྲིལ་ བཙག་འཐུའི་ཐོ་ཡིག་ཟིན་བྲིས་དང་ འགྲེམ་ཐོག་ཚོགས་རྒྱན་སྐྱུར་མི་ཚུའི་ཟིན་ཐོ་འདི་ མི་དམངས་ཀྱིས་བརྟག་ཞིབ་འབད་དེ་ ཐོབ་བརྗོད་དང་དགག་ཆ་བཀོད་ནི་གི་དོན་ལུ་ གསར་སྟོན་གྱི་བརྡ་འཕྲིན་སྤེལཝ་ཨིན།
བཙག་འཐུའི་ཐོ་ཡིག་ཟིན་བྲིས་དང་ འགྲེམ་ཐོག་ཚོགས་རྒྱན་སྐྱུར་མི་ཚུའི་ཟིན་ཐོ་འདི་ འབྲེལ་ཡོད་རྫོང་ཁག་བཙག་འཐུའི་ཡིག་ཚང་དང་ ཐིམ་ཕུག་ཀ་ཝང་བྱང་ས་ འབྲུག་གི་བཙག་འཐུ་ལྷན་ཚོགས་ཀྱི་ཡིག་ཚང་ལྟེ་བ་ (དམངས་གཙོའི་ཁང་བཟང་) ཡང་ན་ བཙག་འཐུ་ལྷན་ཚོགས་ཀྱི་ཡོངས་འབྲེལ་འཆར་སྒོ་ www.ecb.bt ནང་གཟིགས་ཚུགས།
ཁྱད་ཡོན་ལྡན་པའི་ཚོགས་རྒྱན་སྐྱུར་མི་ཆ་མཉམ་གྱིས་རང་ ཁྱོད་རང་བཙག་འཐུའི་ཐོ་ཡིག་ནང་ཚུད་ཡོད་མེད་དང་ ཁ་གསལ་ཚུ་མ་འཛོལ་བར་ ངེས་བདེན་བཀོད་དེ་ཡོད་མེད་ལུ་ བདེན་དཔྱད་འབད་གནང་དགོ་པའི་མགྲོན་བརྡ་ཞུཝ་ཨིན། ཐོབ་བརྗོད་ཟེར་མི་འདི་ བཙག་འཐུའི་ཐོ་ཡིག་ནང་བཀོད་ནི་ལུ་ (དཔེ་འབདནི་ བཙག་འཐུའི་ཐོ་ཡིག་ནང་ ནོར་བ་འབད་བཀོད་དེ་ཡོད་མི་ཚུ་དག་བཅོས་འབད་ནི་དང་ ཡང་ན་ ག་འབད་རུང་ཅིག་གི་བརྡ་དོན་ཁ་གསལ་མ་ཚུད་པར་ཡོད་མི་ཚུ་ལུ་སླབ་ཨིན) དེ་ལས་ /ཡང་ན་ དགག་ཆ་ཟེར་མི་འདི་ (དཔེ་འབདནི་ བཙག་འཐུའི་ཐོ་ཡིག་ནང་ ག་འབད་རུང་རང་དང་འབྲེལ་བ་མེད་པའི་གནད་དོན་རེ་ཡོད་པ་ཅིན་དེ་ལུ་ དགག་ཆ་བཀོད་ནི་ལུ་སླབ་ཨིན) གལ་སྲིད་ འདི་བཟུམ་ཚུ་ ཡོད་དེ་འབད་བ་ཅིན་ སྤྱི་ལོ་༢༠༡༨ སྤྱི་ཟླ་ ༨ པའི་སྤྱི་ཚེས་ ༠༣ ལས་འགོ་བཙུགས་ སྤྱི་ཚེས་༡༢ ཚུན་གྱི་བར་ན་ རང་སོའི་འབྲེལ་ཡོད་ རྫོང་ཁག་བཙག་འཐུ་ཡིག་ཚང་ནང་ལུ་བཀོད་དགོ།
ཐོབ་བརྗོད་དང་ དགག་ཆ་བཀོད་ནི་ལུ་དགོ་པའི་འབྲི་ཤོག་འདི་ བཙག་འཐུ་ལྷན་ཚོགས་ཀྱི་ཡིག་ཚང་ལྟེ་བ་ རྫོང་ཁག་བཙག་འཐུའི་ཡིག་ཚང་ དེ་ལས་ བཙག་འཐུ་ལྷན་ཚོགས་ཀྱི་ཡོངས་འབྲེལ་འཆར་སྒོ་ནང་ལས་ཐོབ་ཚུགས། བརྡ་དོན་ཁ་གསལ་གྱི་དོན་ལུ་ འབྲེལ་བ་འཐབ་ས།
བཀྲ་ཤིས་རྡོ་རྗེ།
བཙག་འཐུའི་ཐོ་ཡིག་དང་བཅད་མཚམས་ལས་ཁུངས།
འགྲུལ་འཕྲིན་ཨང་ ༡༧༦༡༢༢༢༩
ཡང་ན་
རྣམ་རྒྱལ་ཚེ་རིང་།
འགྲེམ་ཐོག་ རྒྱན་ཤོག་ཚོགས་རྒྱན་སྡེ་ཕྲན།
འགྲུལ་འཕྲིན་ཨང་ ༡༧༡༡༥༣༥༤
ཡང་ཅིན་་་་་་
ཁྲལ་ཡངས་ (Toll Free No. 2008 ཐོག་འབྲེལ་བ་མཛད་གནང་།
འབྲུག་གི་བཙག་འཐུ་ལྷན་འཛིན་སྤྱི་ཁྱབ།


text:
རྫོང་ཁའི་ཡི་གུ
ཇོ་མོ་ལྷ་རི།
ཀྲིས་ཀྲོ་ཕར་ཕིཎ་ (Christopher Fynn) གིས་གསར་བཟོ་འབད་ཡོད་པའི་ ཇོ་མོ་ལྷ་རི་ ཟེར་ འབྲུག་པའི་དབུ་ཅན་གྱི་བཟོ་རྣམ་དང་ཆ་མཚུངས་པའི་ཡི་གུ་འདི་ རྫོང་ཁའི་གློག་རིག་ཡོངས་འབྲེལ་གྱི་གདོང་ཤོག་ ནང་ལུ་ལེགས་ཤོམ་སྦེ་གནས་བསྡུས་སྤོ་སྟེ་བཙུགས་དགོ
དེ་བཙུགས་ཞིནམ་ལས་ གལ་སྲིད་ཡི་གེ་སྦྱེལ་ཏེ་འཐོན་ནི་དང་བརྩེགས་ཏེ་འཐོན་ནི་ལ་སོགས་པ་བྱུང་པ་ཅིན་ གློག་རིག་དེ་ནང་ལུ་རྫོང་ཁའི་ ཡུ་ནི་ཀོཌ་ (unicode) ལག་ལེན་འཐབ་ཚུགསཔ་བཟོ་ནི་གི་རྒྱབ་སྐྱོར་གྱི་མཉེན་ཆས་ (Software) འདི་བཙུགས་དགོ
རྫོང་ཁའི་ཡི་གུ་གཞན།
རྫོང་ཁ་གོང་འཕེལ་ལྷན་ཚོགས་ཀྱིས་ གོང་འཕེལ་གཏང་སྟེ་ཡོད་པའི་གློག་རིག་གི་རྫོག་ཁའི་ཡི་གུ་གཞན་ཚུ་ བརྡ་དོན་དངའཕྲུལ་རིག་ལས་ཁུངས་ (DIT) ཀྱི་ཡོངས་འབྲེལ་ལས་གནས་བསྡུས་སྤོ་ཚུགསཔ་ཨིན།
གློག་རིག་ནང་སྒྲིག་བཏུབ་པའི་བོད་ཡིག་གི་ ཡུ་ནི་ཀོཌ་ (unicode) འདི་ཡང ཡི་གུ་བྲི་ལུགས་ཆ་མཚུངསམ་ལས་བརྟེན་ཏེ་ རྫོང་ཁའི་ཡི་གུ་མཛུབ་གནོན་བརྐྱབ་པའི་སྐབས་ལུ་བེད་སྤྱོད་གཏང་བཏུབ་ཨིན།
མཛུབ་གནོན་གྱི་ཡི་གུ་དྭངས་འཕྲོས་ཕྲོས་འཐོན་ནི་དང་འཇམ་ཏོག་ཏོ་བཟོ་ཐབས།
དམིགས་བསལ་གྱིས་ཡི་གུ་སྦྱེལ་ཏེ་འཐོན་མི་དང་ གཅིག་ཁར་བརྩེགས་ཏེ་འཐོན་མི་ཚུ་དྭངས་འཕྲོས་ཕྲོས་འབད་ གསལ་སྟོན་འབད་ཚུགས་པའི་ཐབས་ཤེས་འདི་གིས་སེལ་ཚུགསཔ་ཨིན། དེ་ཡང་རྒྱུས་སྤུས་ལེགས་ཤོམ་ཡོདཔ་ད་ སྟབས་བདེ་བའི་གློག་རིག་འཕྲུལ་ཆ་དང་ LCD མཐོང་བྱང་ (monitors) (CRT) མཐོང་བྱང་ཚུ་ནང་ལུ་དྭངས་འཕྲོས་ཕྲོས་འབད་མཐོང་རུང་ དུམ་གྲ་ཅིག་རབ་རིབ་སྦེ་ཡོདཔ་ཨིན།༎
ཝིན་ཌོས་ (Windows) XP ཚུ་ནང་ལུ་མཛུབ་གནོན་གྱི་ཡི་གུ་དྭངས་འཕྲོས་ཕྲོས་འབད་སྣང་ཐབས།
ཡི་གུ་དེ་ཚུ་དྭངས་འཕྲོས་ཕྲོས་འབད་ སྣང་ཐབས་ལུ་
- Control Panel > Display.
(དེ་བཏོན་ཐངས་ཡང་ དང་པ་ Start > Control Panel > Appearance and Themes > Display.)
- Appearance and Themes > Effects.
- Effects >“Use the following method smooth edges of screen fonts” >Clear Type.
- OK ལུ་ཨེབ་གཏང་འབད་དགོ


text:
རྫོང་ཁ་
རྫོང་ཁ་ འབྲུག་ཡུལ་
འབྲུག་རྒྱལ་ཁབ་འདི་ སྐད་ཡིག་སྣ་ཚོགས་ཡོད་པའི་སྤྱི་ཚོགས་ཅིག་ཨིན། རྒྱལ་ཁབ་ནང་འཁོད་ལུ་ སྐད་རིགས་མ་འདྲཝ་ ༡༩ དེ་ཅིག་སླབ་སྲོལ་ཡོད་དེ་འབད་རུང་ རྒྱལ་ཡོངས་ཀྱི་ སྐད་ཡིག་དེ་རྫོང་ཁ་ཨིན། ཧེ་མ་འབད་བ་ཅིན་ རྫོང་ཁ་དེ་ རྫོང་ན་ལུ་ ལཱ་འབད་མི་ཚུ་གིས་ ལག་ལེན་འཐབ་ཨིན་རུང་ ཤུལ་ལས་ བརྡ་སྤྲོད་ཀྱི་དོན་ལུ་ ཁག་ཆེཝ་ཨིནམ་ཤེས་ཞིནམ་ལས་ རྫོང་ཁ་འདི་ རྒྱལ་ཡོངས་སྐད་ཡིག་སྦེ་ ཆ་འཇོག་འབད་ནུག།
ནང་དོན།
འབྲེལ་མཐུད[ཞུན་དག།]
མིང་ཚིག[ཞུན་དག།]
- རྫོང་ཁའི་ཚིག་མཛོད། ( རྫོང་ཁ - ཨིང་ལིཤ ། ཨིང་ལིཤ - རྫོང་ཁ ། རྫོང་ཁ - རྫོང་ཁ ) ། རྫོང་ཁ་ཨིང་ལིཤ་ཤན་སྦྱར་ཚིག་མཛོད། ( རྫོང་ཁ - ཨིང་ལིཤ ) - རྫོང་ཁ་གོང་འཕེལ་ལྷན་ཚོགས ( ཨིང་ལིཤ - རྫོང་ཁ )
- རྫོང་ཁ་གློག་རིག་གི་མིང་ཚིག་ཚུ་(pdf) ( ཨིང་ལིཤ - རྫོང་ཁ )
- ཨིང་ལིཤ་རྫོང་ཁ་ཤན་སྦྱར་དེབ་ཆུང་ཚིག་མཛོད།(pdf) ( ཨིང་ལིཤ - རྫོང་ཁ )
- འབྲིང་རིམ་རྫོང་ཁ་ཨིང་རིཤ་ཚིག་མཛོད༌རིག༌པའི༌ལོ༌འདབ།(pdf) ( རྫོང་ཁ - ཨིང་ལིཤ )
- རྫོང་ཁའི་མིང་ཚིག་རྣམ་གྲངས་དང་འགལ་མིང་སྐར་ཚེགས་ཕྲེང་བ།(pdf) ( རྫོང་ཁ - རྫོང་ཁ )
བརྡ་སྤྲོད[ཞུན་དག།]
- རྫོང་ཁའི་སྒྲ་སྒྱུར། - འབྲུག་རྒྱལ་ཡོངས་དཔེ་མཛོད (ཨིང་ལིཤ - རྫོང་ཁ )
- འབྲུག་གི་རྒྱལ་ཡོངས་སྐད་ཡིག་་རྫོང་ཁ། (Dzongkha) - རྫོང་ཁ་ལི་ནགསི། ( རྫོང་ཁ - ཨིང་ལིཤ )
- Romanization of Dzongkha (ཨིང་ལིཤ)
- Dzongkha: Origin and Description (ཨིང་ལིཤ)
- Dzongkha language, alphabet and pronunciation ( རྫོང་ཁ ) (ཨིང་ལིཤ)
- རྫོང་ཁ : Pycckий, Français, 日本語, Eesti, English
- Pioneering Dzongkha Text To Speech Synthesis(pdf) (ཨིང་ལིཤ)
- རྫོང་ཁ་གོང་འཕེལ་གྱི་ཡོངས་འབྲེལ། - རྫོང་ཁ་གོང་འཕེལ་ལྷན་ཚོགས (ཨིང་ལིཤ - རྫོང་ཁ )
གཞན[ཞུན་དག།]
- རྫོང་ཁ་ཡུ་ནི་ཀོཌ། - འབྲུག་རྒྱལ་ཡོངས་དཔེ་མཛོད ( རྫོང་ཁ - ཨིང་ལིཤ )


text:
ཐིམ་ཕུུུུ
ཐིམ་ཕུ་ གྲོང་ ཐིམ་ཕུ་རྫོང་ཁག འབྲུག་ཡུལ་
( 27.48°N 89.7°E - BTTHI )
ཐིམ་ཕུག་འདི་ འབྲུག་གི་རྒྱལ་ས་ལྟེ་བ་དང་ ང་བཅས་རའི་སྐུ་འཁོར་དང་བློན་པོ་ལྷན་རྒྱས་ དེ་ལས་ ཕྱི་རྒྱལ་སྐུ་ཚབ་ཚུ་བཞུགས་ས་དང་ གོང་འཕེལ་ཅན་གྱི་ལས་འགུལ་ཚུ་ ཁག་འབག་སའི་ཁྲོམ་ཚོགས་སྦོམ་ཤོས་ཅིག་ཨིན།
མི་དབང་མངའ་བདག་རིན་པོ་ཆེའི་གསེར་ཁྲི་དང་ཡིག་ ཚང་ དེ་ལས་ གཞན་ལྷན་རྒྱས་གཞུང་ཚོགས་ཀྱི་ཡིག་ཚང་ཡང་ རྫོང་འདི་ནང་ཨིནམ་ལས་ རྫོང་འདི་ག་ནི་བ་ཁག་ཆེ་ཏོག་ཏོ་ཅིག་ཨིན། དེ་གིས་མ་ཚད་པར་ རྒྱལ་ཡོངས་ཚོགས་ཁང་དང་ཡིག་ཚང་གཞན་གྱི་རིགས་ཡང་ ཆུ་ཕར་ཁར་ རྫོང་གི་གདོང་ཕྱོགས་ལུ་ ག་ནི་བ་ཉམས་དགའ་ཏོག་ཏོ་དང་འཇའ་མཆིས་ཆི་སྦེ་ཡོདཔ་ཨིན། འབྲུག་གི་རྒྱལ་ཡོངས་དཔེ་མཛོད་འདི་ བཀྲིས་ཆོས་རྫོང་གི་ཉེ་འདབས་་ལུ་ཆགས་ཏེ་ཡོདཔ་དང་ དེ་ནང་ལུ་ འབྲུག་གི་སྔོན་རབས་དང་ནངས་པའི་ཆོས་དང་འབྲེལ་བའི་རིག་གནས་དང་ གཞུང་ཚུ་ཡོདཔ་ཨིན། འབྲུག་གི་ལམ་སྲོལ་མི་ཉམས་གོང་དུ་སྤེལ་མི་ ལྷ་བྲིས་སློབ་གྲྭ་ནང་ལུ་ ལྷ་བྲིས་དང་འཇིམ་བཟོ་ དེ་ལས་ འདམ་ལཱ་ལ་སོགས་པའི་གྲུབ་འབྲས་ཚུ་ སྟོན་ནི་ཡོད་པའི་ཁར་ སྟོན་ཁང་ནང་ལས་ རང་ལུགས་ཀྱི་དྲན་ཆས་ཚུ་ཡང་ འཐོབ་ཚུགས། རྒྱལ་ས་ལྟེ་བའི་སྦུག་ལུ་ཡོད་པའི་ རྗེས་དྲན་ཆོས་རྟེན་འདི་ མི་དབང་ཞིང་གཤེགས་ རྒྱལ་རབས་གསུམ་པ་ འཇིགས་མེད་རྡོ་རྗེ་དབང་ཕྱུག་ལུ་ རྗེས་དྲན་གྱི་ཚུལ་ལུ་ རྒྱལ་ཡུམ་ཨ་ཞེ་ཕུན་ཚོགས་ཆོས་སྒྲོན་གྱིས་ སྤྱི་ལོ་ ༡༩༧༤ ལུ་ བཞེངས་གནང་ནུག། མཆོད་རྟེན་འདི་ནང་ གསང་སྔགས་ཀྱི་སྐུ་རིགས་ཚུ་ཡོདཔ་ཨིན། འབྲུག་གི་ལག་བཟོ་ཚོང་ཁང་གིས་ ཐགས་རིགས་དང་ལག་བཟོའི་རིགས་ཚུ་ འགྲེམ་སྟོན་འབདཝ་ཨིནམ་དང་ ཐགས་རིགས་འགྲེམ་སྟོན་ཁང་གིས་ ཐགས་ཀྱི་རིག་རྩལ་དང་དེའི་ཐོན་བསྐྱེད་ དེ་ལས་ རང་ལུགས་འབྲུག་པའི་གྱོན་ཆས་ཚུ་ འགྲེམ་སྟོན་འབདཝ་ཨིན། གཞན་ཡང་ སངྱས་སྒང་ལུ་འགྱོ་བ་ཅིན་ ཐིམ་ཕུག་ཁྲོམ་ཡང་ ཧིང་སངས་སངས་སྦེ་མཐོང་ཚུགས་པའི་ཁར་ ལམ་ཁ་ལུ་ཡང་ ང་བཅས་ར་འབྲུག་རྒྱལ་ཡོངས་ཀྱི་སེམས་ཅན་ གྲོང་གྱིམ་ཙེ་ཡང་ མཐོང་ཚུགས། དེ་བཟུམ་སྦེ་ གཟའ་ཉིམ་དང་ཟླ་བའི་ཚེ་ ཚོད་བསྲེ་ཁྲོམ་ཁར་འགྱོ་བ་ཅིན་ མི་དྲག་གཞན་ཆེ་ཆུང་མེད་པར་ ཚོད་བསྲེ་དང་ཤིང་འབྲས་ལ་སོགས་པ་ཚུ་ ཉོ་བ་འོང་ས་དང་ཉོ་སྟེ་ ལོག་འགྱོ་མི་ལེ་ཤ་ཅིག་དང་འཕྱད་ཚུགས། དེ་ཚུ་ལས་ལྷག་པའི་སྤྲོ་བ་གཞན་ ཐིམ་ཕུག་ལས་བྱང་ཁ་ཐུག་ལུ་ ལྕགས་རི་དང་རྟ་མགོ་གནས་ མཇལ་ནི་ཡོད། གནས་གཉིས་མཇལ་བ་འགྱོ་སའི་ལམ་ཁར་ བདེ་ཆེན་ཆོས་གླིང་ཕོ་བྲང་དང་ སྤང་རི་ཟམ་པའི་ལྷ་ཁང་ དེ་ལས་ དེའི་ཉེ་འདབས་ཀྱི་གཡུས་ཚན་ཚུ་ཡང་ མཐོང་ནི་ཡོད།
དུས་རབས་ ༡༧ པའི་ནང་ ཞབས་དྲུང་ངག་དབང་རྣམ་རྒྱལ་གྱིས་ བཞེངས་ཡོད་པའི་སེམས་རྟོགས་ཁ་རྫོང་འདི་ ཐིམ་ཕུག་ཁྲོམ་ལས་ ལྷོ་ཁ་ཐུག་ལུ་ ཀི་ལོ་མི་ཊར་ ༥ འི་ས་ཁར་ ཆགས་ཏེ་ཡོདཔ་དང་ རྫོང་འདི་ནང་ བཤད་གྲྭ་ཅིག་ གཞི་བཙུགས་འབད་དེ་ཡོད།


text:
རྫོང་ཁ། འབྲུག་ཡུལ།
འབྲུག་རྒྱལ་ཁབ་འདི་ སྐད་ཡིག་སྣ་ཚོགས་ཡོད་པའི་སྤྱི་ཚོགས་ཅིག་ཨིན། རྒྱལ་ཁབ་ནང་འཁོད་ལུ་ སྐད་རིགས་མ་འདྲཝ་ ༡༩ དེ་ཅིག་སླབ་སྲོལ་ཡོད་དེ་འབད་རུང་ རྒྱལ་ཡོངས་ཀྱི་ སྐད་ཡིག་འདི་རྫོང་ཁ་ཨིན། ཧེ་མ་འབད་བ་ཅིན་ རྫོང་ཁ་དེ་ རྫོང་ན་ལུ་ ལཱ་འབད་མི་ཚུ་གིས་ ལག་ལེན་འཐབ་ཨིན་རུང་ ཤུལ་ལས་ བརྡ་སྤྲོད་ཀྱི་དོན་ལུ་ ཁག་ཆེཝ་ཨིནམ་ཤེས་ཞིནམ་ལས་ རྫོང་ཁ་འདི་ རྒྱལ་ཡོངས་སྐད་ཡིག་སྦེ་ ཆ་འཇོག་འབད་ནུག།
འབྲེལ་མཐུདEdit
མིང་ཚིགEdit
- རྫོང་ཁའི་ཚིག་མཛོད། ( རྫོང་ཁ - ཨིང་ལིཤ ། ཨིང་ལིཤ - རྫོང་ཁ ། རྫོང་ཁ - རྫོང་ཁ ) ། རྫོང་ཁ་ཨིང་ལིཤ་ཤན་སྦྱར་ཚིག་མཛོད། ( རྫོང་ཁ - ཨིང་ལིཤ ) - རྫོང་ཁ་གོང་འཕེལ་ལྷན་ཚོགས ( ཨིང་ལིཤ - རྫོང་ཁ )
- རྫོང་ཁ་གློག་རིག་གི་མིང་ཚིག་ཚུ་(pdf) ( ཨིང་ལིཤ - རྫོང་ཁ )
- ཨིང་ལིཤ་རྫོང་ཁ་ཤན་སྦྱར་དེབ་ཆུང་ཚིག་མཛོད།(pdf) ( ཨིང་ལིཤ - རྫོང་ཁ )
- འབྲིང་རིམ་རྫོང་ཁ་ཨིང་རིཤ་ཚིག་མཛོད༌རིག༌པའི༌ལོ༌འདབ།(pdf) ( རྫོང་ཁ - ཨིང་ལིཤ )
- རྫོང་ཁའི་མིང་ཚིག་རྣམ་གྲངས་དང་འགལ་མིང་སྐར་ཚེགས་ཕྲེང་བ།(pdf) ( རྫོང་ཁ - རྫོང་ཁ )
བརྡ་སྤྲོདEdit
- རྫོང་ཁའི་སྒྲ་སྒྱུར། - འབྲུག་རྒྱལ་ཡོངས་དཔེ་མཛོད (ཨིང་ལིཤ - རྫོང་ཁ )
- འབྲུག་གི་རྒྱལ་ཡོངས་སྐད་ཡིག་་རྫོང་ཁ། (Dzongkha) - རྫོང་ཁ་ལི་ནགསི། ( རྫོང་ཁ - ཨིང་ལིཤ )
- Romanization of Dzongkha (ཨིང་ལིཤ)
- Dzongkha: Origin and Description (ཨིང་ལིཤ)
- Dzongkha language, alphabet and pronunciation ( རྫོང་ཁ ) (ཨིང་ལིཤ)
- རྫོང་ཁ : Pycckий, Français, 日本語, Eesti, English
- Pioneering Dzongkha Text To Speech Synthesis(pdf) (ཨིང་ལིཤ)
- རྫོང་ཁ་གོང་འཕེལ་གྱི་ཡོངས་འབྲེལ། - རྫོང་ཁ་གོང་འཕེལ་ལྷན་ཚོགས (ཨིང་ལིཤ - རྫོང་ཁ )
གཞནEdit
- རྫོང་ཁ་ཡུ་ནི་ཀོཌ། - འབྲུག་རྒྱལ་ཡོངས་དཔེ་མཛོད ( རྫོང་ཁ - ཨིང་ལིཤ )


text:
ཐིམ་ཕུ་ གྲོང་ ཐིམ་ཕུ་རྫོང་ཁག འབྲུག་ཡུལ་
( 27.48°N 89.7°E - BTTHI )
ཐིམ་ཕུག་འདི་ འབྲུག་གི་རྒྱལ་ས་ལྟེ་བ་དང་ ང་བཅས་རའི་སྐུ་འཁོར་དང་བློན་པོ་ལྷན་རྒྱས་ དེ་ལས་ ཕྱི་རྒྱལ་སྐུ་ཚབ་ཚུ་བཞུགས་ས་དང་ གོང་འཕེལ་ཅན་གྱི་ལས་འགུལ་ཚུ་ ཁག་འབག་སའི་ཁྲོམ་ཚོགས་སྦོམ་ཤོས་ཅིག་ཨིན།
མི་དབང་མངའ་བདག་རིན་པོ་ཆེའི་གསེར་ཁྲི་དང་ཡིག་ ཚང་ དེ་ལས་ གཞན་ལྷན་རྒྱས་གཞུང་ཚོགས་ཀྱི་ཡིག་ཚང་ཡང་ རྫོང་འདི་ནང་ཨིནམ་ལས་ རྫོང་འདི་ག་ནི་བ་ཁག་ཆེ་ཏོག་ཏོ་ཅིག་ཨིན། དེ་གིས་མ་ཚད་པར་ རྒྱལ་ཡོངས་ཚོགས་ཁང་དང་ཡིག་ཚང་གཞན་གྱི་རིགས་ཡང་ ཆུ་ཕར་ཁར་ རྫོང་གི་གདོང་ཕྱོགས་ལུ་ ག་ནི་བ་ཉམས་དགའ་ཏོག་ཏོ་དང་འཇའ་མཆིས་ཆི་སྦེ་ཡོདཔ་ཨིན། འབྲུག་གི་རྒྱལ་ཡོངས་དཔེ་མཛོད་འདི་ བཀྲིས་ཆོས་རྫོང་གི་ཉེ་འདབས་་ལུ་ཆགས་ཏེ་ཡོདཔ་དང་ དེ་ནང་ལུ་ འབྲུག་གི་སྔོན་རབས་དང་ནངས་པའི་ཆོས་དང་འབྲེལ་བའི་རིག་གནས་དང་ གཞུང་ཚུ་ཡོདཔ་ཨིན། འབྲུག་གི་ལམ་སྲོལ་མི་ཉམས་གོང་དུ་སྤེལ་མི་ ལྷ་བྲིས་སློབ་གྲྭ་ནང་ལུ་ ལྷ་བྲིས་དང་འཇིམ་བཟོ་ དེ་ལས་ འདམ་ལཱ་ལ་སོགས་པའི་གྲུབ་འབྲས་ཚུ་ སྟོན་ནི་ཡོད་པའི་ཁར་ སྟོན་ཁང་ནང་ལས་ རང་ལུགས་ཀྱི་དྲན་ཆས་ཚུ་ཡང་ འཐོབ་ཚུགས། རྒྱལ་ས་ལྟེ་བའི་སྦུག་ལུ་ཡོད་པའི་ རྗེས་དྲན་ཆོས་རྟེན་འདི་ མི་དབང་ཞིང་གཤེགས་ རྒྱལ་རབས་གསུམ་པ་ འཇིགས་མེད་རྡོ་རྗེ་དབང་ཕྱུག་ལུ་ རྗེས་དྲན་གྱི་ཚུལ་ལུ་ རྒྱལ་ཡུམ་ཨ་ཞེ་ཕུན་ཚོགས་ཆོས་སྒྲོན་གྱིས་ སྤྱི་ལོ་ ༡༩༧༤ ལུ་ བཞེངས་གནང་ནུག། མཆོད་རྟེན་འདི་ནང་ གསང་སྔགས་ཀྱི་སྐུ་རིགས་ཚུ་ཡོདཔ་ཨིན། འབྲུག་གི་ལག་བཟོ་ཚོང་ཁང་གིས་ ཐགས་རིགས་དང་ལག་བཟོའི་རིགས་ཚུ་ འགྲེམ་སྟོན་འབདཝ་ཨིནམ་དང་ ཐགས་རིགས་འགྲེམ་སྟོན་ཁང་གིས་ ཐགས་ཀྱི་རིག་རྩལ་དང་དེའི་ཐོན་བསྐྱེད་ དེ་ལས་ རང་ལུགས་འབྲུག་པའི་གྱོན་ཆས་ཚུ་ འགྲེམ་སྟོན་འབདཝ་ཨིན། གཞན་ཡང་ སངྱས་སྒང་ལུ་འགྱོ་བ་ཅིན་ ཐིམ་ཕུག་ཁྲོམ་ཡང་ ཧིང་སངས་སངས་སྦེ་མཐོང་ཚུགས་པའི་ཁར་ ལམ་ཁ་ལུ་ཡང་ ང་བཅས་ར་འབྲུག་རྒྱལ་ཡོངས་ཀྱི་སེམས་ཅན་ གྲོང་གྱིམ་ཙེ་ཡང་ མཐོང་ཚུགས། དེ་བཟུམ་སྦེ་ གཟའ་ཉིམ་དང་ཟླ་བའི་ཚེ་ ཚོད་བསྲེ་ཁྲོམ་ཁར་འགྱོ་བ་ཅིན་ མི་དྲག་གཞན་ཆེ་ཆུང་མེད་པར་ ཚོད་བསྲེ་དང་ཤིང་འབྲས་ལ་སོགས་པ་ཚུ་ ཉོ་བ་འོང་ས་དང་ཉོ་སྟེ་ ལོག་འགྱོ་མི་ལེ་ཤ་ཅིག་དང་འཕྱད་ཚུགས། དེ་ཚུ་ལས་ལྷག་པའི་སྤྲོ་བ་གཞན་ ཐིམ་ཕུག་ལས་བྱང་ཁ་ཐུག་ལུ་ ལྕགས་རི་དང་རྟ་མགོ་གནས་ མཇལ་ནི་ཡོད། གནས་གཉིས་མཇལ་བ་འགྱོ་སའི་ལམ་ཁར་ བདེ་ཆེན་ཆོས་གླིང་ཕོ་བྲང་དང་ སྤང་རི་ཟམ་པའི་ལྷ་ཁང་ དེ་ལས་ དེའི་ཉེ་འདབས་ཀྱི་གཡུས་ཚན་ཚུ་ཡང་ མཐོང་ནི་ཡོད།
དུས་རབས་ ༡༧ པའི་ནང་ ཞབས་དྲུང་ངག་དབང་རྣམ་རྒྱལ་གྱིས་ བཞེངས་ཡོད་པའི་སེམས་རྟོགས་ཁ་རྫོང་འདི་ ཐིམ་ཕུག་ཁྲོམ་ལས་ ལྷོ་ཁ་ཐུག་ལུ་ ཀི་ལོ་མི་ཊར་ ༥ འི་ས་ཁར་ ཆགས་ཏེ་ཡོདཔ་དང་ རྫོང་འདི་ནང་ བཤད་གྲྭ་ཅིག་ གཞི་བཙུགས་འབད་དེ་ཡོད།


text:
རྫོང་ཁ་གོང་འཕེལ་ལྷན་ཚོགས
༈ རྫོང་ཁ་གོང་འཕེལ་ལྷན་ཚོགས་འདི་ འབྲུག་རྒྱལ་ཁབ་ནང་ གཞུང་གི་ཁ་ཐུག་ལས་ འབྲུག་གི་རྒྱལ་ཡོངས་སྐད་ཡིག་ རྫོང་ཁའི་སྲིད་བྱུས་རྩམ་མི་དང་ རྫོང་ཁའི་མཐར་ཐུག་གི་དབང་འཛིན་པ་ རང་དབང་རང་སྐྱོང་གི་འདུས་ཚོགས་ མཐོ་ཤོས་ཅིག་ཨིན། འདུས་ཚོགས་འདི་ འབྲུག་རྒྱལ་བཞི་པ་མི་དབང་མངའ་བདག་རིན་པོ་ཆེ་ དཔལ་འཇིགས་མེད་སེང་གེ་དབང་ཕྱུག་མཆོག་གི་ཐུགས་དགོངས་དང་འཁྲིལ་ཏེ་ སྤྱི་ལོ་ ༡༩༨༦ ལུ་གཞི་བཙུགས་གནང་གནངམ་ཨིན།
འདུས་ཚོགས་འདི་གི་འགན་དབང་གཙོ་བོ་ འབྲུག་གི་རྒྱལ་ཡོངས་སྐད་ཡིག་རྫོང་ཁ་གོང་འཕེལ་དང་དར་ཁྱབ་ཀྱི་ཐབས་ལམ་ གྲོས་སྟོན་འབད་ནི་དང་འབྲེལ་ གནས་ཚད་དང་ལག་ལེན་གྱི་མཐུན་རྐྱེན་ཡར་དྲག་བཟོ་ནི་ དེ་ལས་ སློབ་སྦྱོང་ལས་རིམ་ཚུ་རྒྱ་སྐྱེད་ཀྱི་ཐོག་ལས་ རྫོང་ཁ་དར་ཁྱབ་གཏང་ནི་གི་འགོ་འདྲེན་འཐབ་ནི་ཚུ་ཨིན།
འབྲེལ་མཐུད།[ཞུན་དག།]


text:
འབྲུག་རྒྱལ་ཡོངས་དཔེ་མཛོད (National Library of Bhutan)
འབྲུག་རྒྱལ་ཡོངས་དཔེ་མཛོད་དང་ཡིག་རྙིང་གཉེར་འཇོག་ཁང་འདི་ བཀྲིས་ཆོས་རྫོང་དང་ ཀ་ཝང་གྱང་ས་ལུ་ཡོད་པའི་ བཟོ་རིག་བཅུ་གསུམ་སྤེལ་ཁང་གཉིས་ཀྱི་སྦུག་ལུ་ ག་ནི་བ་གཟི་བརྗིད་ཆེ་ཏོག་ཏོ་སྦེ་ ཕྱི་ཁའི་བཟོ་དབྱིབས་ལྷ་ཁང་གི་བཟོ་རྣམ་དང་ ནང་ན་ལུ་རྒྱལ་བའི་གསུང་རབ་ཆེན་མོ་དང་ འབྲུག་པའི་སྔར་སྲོལ་རིག་གཞུང་བཟང་པོའི་ ཕྱག་དཔེ་དང་དཔེ་དེབ་ཚུ་གི་ གང་སྟེ་ཡོདཔ་ཨིན།།
རྒྱལ་ཡོངས་དཔེ་མཛོད་འདི་ གཞི་བཙུགས་འབད་མི་དང་ ས་གནས་འདི་ཁར་སྤོ་བཤུད་མ་འབད་བའི་ཧེ་མ་ ག་སྟེ་ལུ་འབད་གཞི་བཙུགས་འབད་འབདཝ་ཨིན་ན? ཟེར་བའི་ཐུགས་ཀྱི་དོགས་པ་ བསལ་ཐབས་ལུ་ དེའི་ལོ་རྒྱུས་དུམ་གྲ་ཅིག་ཞུ་བ་ཅིན་ འདི་ཡང་ སྤྱི་ལོ་ ༡༩༦༧ ལོ་ལུ་ མི་དབང་རྒྱལ་ཡུམ་ཨ་ཞེ་ སྐལ་བཟང་ཆོས་སྒྲོན་དབང་ཕྱུག་མཆོག་གིས་ སྤྱིར་རྒྱལ་བའི་གསུང་རབ་ཚུ་དང་ བྱེ་བྲག་ཏུ་ དཔལ་ལྡན་འབྲུག་པའི་སྔོན་བྱོན་རྒྱལ་བ་གོང་མ་ སྤྲུལ་པའི་བླམ་ཚུ་དང་ མཁས་པ་དགེ་བཤེས་ཚུ་གིས་ བརྩམས་བཞག་མི་སྔར་སྲོལ་རིག་གཞུང་བཟང་པོ་ཚུ་ འཕྲལ་ཕུག་ཡུན་བརྟན་བཞག་འཐབ་ལུ་དམིགས་ཏེ་ མི་ཉམས་གོང་འཕེལ་དང་ ཉམས་པ་གསོར་ཆུད་མཛད་དེ་ བཀའ་བསྟན་གྱིས་གཙོས་པའི་རིག་གཞུང་གི་ཕྱག་དཔེ་ དུམ་གྲ་ཅིག་མཁོ་བསྒྲུབས་མཛད་ཐོག་ལས་ ཐིམ་ཕུག་བཀྲིས་ཆོས་རྫོང་གི་དབུ་རྩེའི་བར་ཐོག་ལུ་ གཞི་བཙུགས་མཛད་གནང་ནུག།
དཔེ་མཛོད་རྙིངམ་དེ་ནང་ལུ་ ཕྱག་དཔེ་ཚུ་ རིམ་པ་བཞིན་དུ་གོང་འཕེལ་འགྱོ་བའི་སྟབས་ཀྱིས་ ས་གནས་དེ་ནང་དཔེ་ཆ་ མ་ཤོང་པའི་དཀའ་ངལ་བྱུངམ་ལས་ དེ་སེལ་ཐབས་ལུ་དབུ་རྩེའི་བར་ཐོག་ལས་ གནས་སྐབས་ཅིག་གི་རིང་ལུ་ ལྕང་སྒང་ཁ་ལུ་སྤོ་བཤུད་འབད་ནུག སྤྱི་ལོ་ ༡༩༨༤ ལོ་ལུ་ མི་དབང་རྒྱལ་ཡུམ་ཨ་ཞེ་མཆོག་གིས་སྐྱབས་འཛིན་མཛད་དེ་ ཞིང་གཤེགས་སྐྱིད་སྡུག་བློན་པོའམ་ ནང་སྲིད་བློན་པོ་ གཏམ་ཞིང་རྒྱ་གར་མཆོག་གིས་འགོ་འདྲེན་མཛད་དེ་ ད་ལྟོ་མཐོང་ནི་ཡོད་པའི་ རང་ལུགས་ལྷ་ཁང་གི་བཀོད་རིས་དང་ལྡན་པའི་ དུས་གཏན་ཇག་གི་དཔེ་མཛོད་ཁང་ཐོག་ཚད་བཞི་དང་ལྡན་མི་འདི་ འདི་ཕྱི་ནང་མེད་པར་ ལེགས་ཤོམ་འབད་བསྒྲུབས་གནང་སྟེ་ ལྕང་སྒང་ཁ་ལས་འདི་ཁ་ལུ་ སྤོ་བཤུད་འབད་ནུག།
ད་ལྟོ་ ང་བཅས་འབྲུག་རྒྱལ་ཡོངས་དཔེ་མཛོད་ནང་ལུ་ ག་ཅི་རང་བཞུགས་ཏེ་ཡོདཔ་སྨོ་ཟེར་བ་ཅིན་ སྟེང་ཐོག་ལུ་ འབྲུག་པ་བཀའ་བརྒྱུད་ཀྱི་བླ་ཆེན་ཚུག་གིས་མཛད་པའི་ ཕྱག་དཔེ་ཚུ་དང་ སྡེ་དགེ་དང་ཨུར་དགའ། དེ་ལས་དར་ཐང་ལ་སོགས་པའི་ བཀའ་བསྟན་ཆ་ཚང་བཞུགས་ཏེ་ཡོདཔ་ཨིན། ཐོག་གཉིས་པའི་ནང་ལུ་ རྙིང་མའི་བླ་ཆེན་སོགས་ཀྱིས་མཛད་པའི་ རྙིང་མ་བརྒྱུད་འབུམ་གྱིས་གཙོས་པའི་ གཞུང་ཆེན་སོགས་དང་གཞན་ཡང་ གསུང་འབུམ་གྱི་རིགས་ཚུ་བཞུགས་ཏེ་ཡོདཔ་ཨིན། ཐོག་གསུམ་པའི་ནང་ལུ་ བོན་པོ་དང་ དགེ་ལུགས། ཞྭ་ལུ་དང་ས་སྐྱ། ཇོ་ནང་དང་བོ་གདོང་གི་བླ་ཆེན་སོགས་ཀྱིས་མཛད་པའི་ གཞུང་སོགས་དང་ལྷོའི་གཏེར་ལུགས་དང་ དེ་ལས་རྒྱལ་བ་ཀརྨ་པ་སྐུ་ཕྲེང་ ༡༦ པ་གིས་ཞལ་འདེབས་སུ་ཕུལ་བའི་ སྡེ་དགེ་བཀའ་འགྱུར་ཆ་ཚང་གཅིག་བཞུགས་ཡོདཔ་ཨིན། དེ་ལས་ཐོག་ཚད་དང་པའི་ནང་ལུ་ དབྱིན་སྐད་དང་འབྲེལ་བའི་ དཔེ་དེབ་ཀྱི་རིགས་དང་ མཻཀལ་ཧཝ་ལེ་ (Michel Hawley) གི་སྡེ་ཚན་ཚུ་གིས་བསྡུ་བསྒྲིགས་འབད་ཡོད་པའི་ པར་དེབ་འཛམ་གླིང་ནང་སྦོམ་ཤོས་གཅིག་ཨིན་མི་དང་ སྤུ་ན་ཁའི་རྫོང་གི་བཟོ་བཀོད་གཅིག་ཡང་ འགྲེམ་སྟོན་གྱི་ཚུལ་དུ་བཞག་སྟེ་ཡོདཔ་ཨིན།།
ང་བཅས་རའི་མི་དབང་འབྲུག་རྒྱལ་བཞི་པའི་ཐུགས་རིག་མཁས་པའི་བཀྲིན་ལས་དང་ མི་དབང་རྒྱལ་ཡུམ་ཨ་ཞེ་མཆོག་གི་ ཐུགས་སྨོན་ལས་བརྟེན་ འབྲུག་རྒྱལ་ཡོངས་དཔེ་མཛོད་འདི་ ས་གནས་འདི་ཁར་སྤོ་བཤུད་འབད་ཞིནམ་ལས་ཚུར་ དཔེ་མཛོད་ཀྱི་མཐུན་རྐྱེན་ཚུ་ གོང་འཕེལ་གནམ་མེད་ས་མེད་འགྱོ་སྟེ་ཡོདཔ་ཨིན།། ད་ལྟོ་དཔེ་མཛོད་སྒྲིང་ཁྱིམ་གཙོ་བོའི་གཡས་ཁ་ལུ་ཡོད་པའི་ ཡིག་རྙིང་གཉེར་འཇོང་ཁང་ངམ་ གཏན་མཛོད་ཁང་འདི་ སྤྱི་ལོ་ ༢༠༠༠ ལོ་ལུ་ ཌེན་མརྐ་རྒྱལ་གཞུང་གི་མ་དངུལ་གྱི་རྒྱབ་སྐྱོར་མཛད་ཐོག་ལས་ རྒྱལ་ཡོངས་ནང་ དཀོན་དྲགས་ཅན་གྱི་རྒྱལ་བའི་གསུང་རབ་ཚུ་ ཉེན་སྲུང་གྱི་དོན་ལུ་དང་ མ་འོངས་རྒྱུན་སྐྱོངས་ཀྱི་དོན་ལུ་དམིགས་ཏེ་ སྤྱི་ལོ་ ༢༠༠༤ ལུ་ བསྒྲུབས་ཏེ་ཡོད་པའི་ སྒྲིང་ཁྱིམ་འདི་ནང་ལུ་མེ་རྐྱེན་གྱི་ཉེན་བརྡ་དང་ བསིལ་དྲོད་ཚན་མཉམ་བཟོ་ནིའི་ དེང་སང་གི་འཕྲུལ་ཆའི་མཐུན་རྐྱེན་ཚུ་ གཞི་བཙུགས་འབད་དེ་ཡོདཔ་ཨིན། དེ་ལས་དཔེ་མཛོད་ཀྱི་གཡོན་ཁ་ཐུག་ལུ་ བདག་སྐྱོང་གི་སྒྲིང་ཁྱིམ་གསརཔ་འདི་ སྤྱི་ལོ་ ༢༠༠༥ ལོ་ལུ་ རྒྱ་གར་གཞུང་གིས་མ་དངུལ་གྱི་གྲོགས་ གནང་ཐོག་ལས་ལས་ སྤྱི་ལོ་ ༢༠༠༧ ལོ་མཇུག་བསྡུ་ཁམ་ལུ་ བསྒྲུབས་ཚར་སྟེ་ཡོདཔ་ཨིན།།
ང་བཅས་འབྲུག་རྒྱལ་ཡོངས་དཔེ་མཛོད་ཀྱི་དམིགས་དོན་གཙོ་བོ་རང་་་
- འབྲུག་པའི་སྔོན་དང་ཕུགས་ཀྱི་ ཆོས་ལུགས་དང་འབྲེལ་བའི་ རིག་གཞུང་དང་རྒྱལ་རབས་ཅན་གྱི་ཕྱག་དཔེ་ མཁོ་བསྒྲུབ་འབད་ནི་དང་ ལམ་ལུགས་སྲོལ་ཚུ་ མི་ཉམས་རྒྱུན་སྐྱོང་འཐབ་ནི།
- ཤེས་ཡོན་འཕྲོ་མཐུད་བལྟ་མི་ཚུ་དང་ ཞིབ་འཚོལ་པ་ཚུ་ལུ་ མཐུན་རྐྱེན་མཁོ་སྤྲོད་འབད་ནི།
- དཀོན་དྲགས་ཅན་གྱི་ཕྱག་དཔེ་རྙིངམ་ཚུ་དང་ པར་མ་དང་བྲིས་མའི་ཕྱག་དཔེ་ཚུ་ཉེན་སྲུང་དང་རྒྱུན་སྐྱོང་འཐབ་ནི།
- སྔར་སྲོལ་ཁ་རྒྱུན་ལས་བརྒྱུད་པའི་སྲུང་ཚུ་དང་ རིག་གཞུང་དང་འབྲེལ་བའི་ཡིག་ཆ་ཚུ་ ཞིབ་འཚོལ་འབད་དེ་ཐོ་བཀོད་བརྐྱབ་ནི།
- སྔར་སྲོལ་རིག་གཞུང་གི་ཕྱག་དཔེ་དང་ བརྗོད་དོན་མཚུངས་པའི་ཕྱག་དཔེ་ཚུ་པར་སྐྲུན་འབད་ནི་དང་ གོང་འཕེལ་གཏང་ནི་ཚུ་ཨིན།།


text:
ཧྥ་རན་ས་ཀྱི་དར་ཆ།
འབྲུག་གི་རྒྱལ་དར་འདི་ དབྱིབས་གྲུ་བཞི་སྦེ་ཡོདཔ་དང་ ཕྱོགས་གཉིས་ལུ་ གསེག་དྲ་སྦེ་བགོ་ཡོདཔ་ཨིན། ཕྱེ་གསེརཔོ་སྦེ་ལྟག་ལུ་ཡོད་མི་དེ་གིས་ སྲིད་དང་མངའ་བདག་རྒྱལ་པོའི་ བརྡ་མཚོན་ཚུ་སྟནམ་ཨིནམ་དང་ འོག་ལུ་ཡོད་མི་ ལི་ཝང་འདི་གིས་ འབྲུག་པ་བཀའ་རྒྱུད་ཆོས་ལུགས་ཀྱི་བརྡ་མཚོན་ཚུ་གསལ་སྟོན་འབདཝ་ཨིན། འབྲུག་དཀརཔོ་སྦེ་ཡོད་མི་དེ་གིས་ རྒྱལ་ཁབ་ཀྱི་མིང་དང་ རྒྱལ་ཁབ་ཀྱི་རང་བཞིན་གཙང་མ་ཡོད་པའི་བརྡ མཚོན་སྟོནམ་ཨིནམ་དང་ འབྲུག་གི་ལག་པར་ནོར་བུ་ཡོད་མི་དེ་ རྒྱལ་ཁབ་ནང་ལུ་རྒྱུ་ནོ་ལོངས་སྤྱོད་ཕུན་གསུམ་ཚོགས་པའི་རྟགས་ཨིན། འབྲུག་གི་རྒྱལ་དར་འདི་ ༡༩༤༧ ལུ་ མ་ཡུམ་ ཆོས་ཉིད་དབང་མོ་མཆོག་གིས་གསར་བསྐྲུན་འབད་འབདཝ་ཨིནམ་དང་ ༡༩༥༦ ལུ་ ད་ལྟོའི་བཟོ་རྣམ་ལུ་ ལེགས་བཅོས་འབད་འབདཝ་ཨིན།
- འབྲུག་ཡུལ་
- འབྲུག་ཡུལ་
This is an excerpt from the article ཧྥ་རན་ས་ཀྱི་དར་ཆ། from the Wikipedia free encyclopedia. A list of authors is available at Wikipedia.


text:
བཀྲ་ཤིས་ཆོས་རྫོང
བཀྲ་ཤིས་ཆོས་རྫོང - རྫོང ཐིམ་ཕུ
བཀྲ་ཤིས་ཆོས་རྫོང་འདི་ ཝང་ཆུ་གི་ མཐའམ་བདའ་སྟེ་ཆགས་ཡོད་པའི་ སྒྲིང་ཁྱིམ་ཚུ་གི་ནང་ལས་ མཛེས་ཤོས་གཅིག་ཨིན།
བཀྲ་ཤིས་ཆོས་རྫོང་འདི་ ༡༦༤༡ ལུ་ ཞབས་དྲུང་ངག་དབང་རྣམ་རྒྱལ་མཆོག་གིས་ བཞེངས་ཡོདཔ་དང་ ༡༩༦༢ ལུ་ འབྲུག་རྒྱལ་གསུམ་པ་ འཇིགས་མེད་རྡོ་རྗེ་དབང་ཕྱུག་མཆོག་གིས་ལོག་བཞེངས་གནང་ནུག།
༡༢༡༦ ལུ་ བླམ་རྒྱལ་བ་ལྷ་སྣང་པ་གིས་ ད་ལྟོ་ བདེ་ཆེན་ཕོ་བྲང་ཡོད་ས་ལུ་ རྡོ་སྔོན་རྫོང་བཞེངས་ཡོདཔ་ཨིན་མས། ཤུལ་ལས་ དུས་རབ་ ༡༧ པ་ ནང་ལུ་ ཞབས་དྲུང་ངག་དབང་རྣམ་རྒྱལ་མཆོག་ འབྲུག་ལུ་འབྱོན་ཞིནམ་ལས་ ལྷ་པ་ཚུ་ཕམ་གཏང་སྟེ་ རྡོ་སྔོན་རྫོང་འདི་ ཞབས་དྲུང་གི་ཕྱག་ལུ་ཚུད་ནུག། ༡༦༤༡ ལུ་ རྡོ་སྔོན་རྫོང་དེ་ ལོག་རྐྱབས་ཞིནམ་ལས་ མིང་ཡང་ བཀྲ་ཤིས་ཆོས་རྫཽང་ཟེར་བཏགས་གནང་ནུག། ༡༦༤༩ ལུ་ སྡེ་སྲིད་བཞི་པ་ བསྟན་འཛིན་རབ་རྒྱས་ཀྱིས་ རྒྱ་བསྐྱེད་མཛད་གནང་ཡོདཔ་དང་ ༡༦༩༨ སྡེ་སྲིད་ལྔ་པ་ དགེ་འདུན་ ཆོས་འཕེལ་གྱི་སྐབས་ལུ་ རྫོང་འདི་ལུ་ མེ་རྐྱེན་འབྱུང་ཏེ་ ལོག་དེ་ ཉམས་བཅོས་འབད་ནུག། སྡེ་སྲིད་ བཅུ་པ་ མི་ཕམ་ དབང་པོ་གིས་ བཀྲ་ཤིས་ཆོས་རྫོང་ནང་ན་ལུ་ བཀའ་རྒྱུད་ལྷ་ཁང་བཞེངས་ཡོདཔ་དང་ ༡༧༤༧ ལུ་ སྡེ་སྲིད་ ༡༣ པ་ ཤེས་རབ་དབང་ཕྱུག་གི་འགོ་འདྲེན་ཐོག་ལས་ རྒྱ་བསྐྱེད་མཛད་གནང་ནུག།
སྡེ་སྲིད་ ༡༦ པ་ བསོད་ནམས་ ལྷུན་སྒྲུབ་དང་ ཇེ་མཁན་པོ་ ཁྲི་རབ་ ༡༣ པ་ ཡོན་ཏན་མཐའ་ཡེ་གི་སྐབས་ལུ་ རྫོང་འདི་ལུ་ ད་རུང་མེ་རྐྱེན་འབྱུང་ཡོདཔ་ལས་ ཁོང་གཉིས་ཀྱིས་ རྫོང་འདི་ད་ལྟོ་ཡོད་ས་ལུ་ བཞེངས་ནིའི་གྲོས་འཆར་བརྩམ་ནུག། ༡༧༧༧ སྡེ་སྲིད་ ༡༨ པ་ འཇིགས་མེད་སེང་གེ་གི་སྐབས་ལུ་ རྫོང་གི་ཀུན་ར་དེ་ གནག་དུང་དུང་སྦེ་ཡོདཔ་ལས་ ཉམས་བཅོས་འབད་ཡོདཔ་མ་ཚད་ སྡེ་སྲིད་ ༢༥ པ་ པདྨ་ཆོས་སྒྲ་གིས་ཡང་ཉམས་བཅོས་འབད་ཡོདཔ་དང་ སྡེ་སྲིད་ ༣༢ པ་ ཕུར་རྒྱལ་གྱིས་ སྐུ་རྟེན་ལེ་ཤ་ཅིག་བཙུགས་གནང་ནུག།
༡༨༦༩ ལུ་ རྫོང་དེ་ལུ་ མེ་རྐྱེན་འབྱུང་ཡོདཔ་ལས་ རྩ་བ་ལས་རང་ཉམས་བཅོས་འབད་དེ་ མི་དབང་ འཇིགས་མེད་ རྡོ་རྗེ་དབང་ཕྱུག་མཆོག་གིས ༡༩༦༢ ལས་ ༡༩༦༩ གི་རིང་ལུ་ རྫོང་འདི་ ཉམས་གསོ་མཛད་གནང་ནུག།
འབྲེལ་མཐུད།[ཞུན་དག།]


text:
དབང་པོ་སྐྱོན་ཅན་ཚུ་གི་དོན་ལུ་ ལུས་རྩལ་འགྲན་བསྡུར་ འགོ་འདྲེན་འཐབ་ཡོདཔ།
༉ སྤྱི་ཟླ་༨ པའི་ཚེས་༢༩ ལུ་ བྲག་མཚོ་ རིག་རྩལ་ལག་ལེན་སྦྱོང་བརྡར་ལྟེ་བ་དང་ འབྲུག་ཨོ་ལིམ་པིག་གཉིས་ མཉམ་འབྲེལ་ཐོག་ ལས་ དབང་པོ་སྐྱོན་ཅན་ཚུ་གི་དོན་ལུ་ ལུས་རྩལ་འགྲན་བསྡུར་ འགོ་དང་པ་ འགོ་འདྲེན་འཐབ་ཡོད་པའི་ཁར་ ཁོང་གི་གྲས་ལས་ བུཚ་༢ དང་ བུམོ་༢ རྒྱལ་སྤྱི་ཨོ་ལིམ་པིག་གི་ རྩེད་འགྲན་ནང་ གཏང་ནིའི་དོན་ལུ་ འཕྲལ་ མགྱོགས་ར་ བཙག་འཐུ་འབད་ནི་ཨིན་པས།
(more…)
འབྲུག་ལུ་ དོན་གཅོད་པའི་ ལམ་ཡིག་ཆོག་ཐམ་འཆང་མི་དེ་ ཚ་གྱང་མེནམ།
༉ འབྲུག་ལུ་དོན་གཅོད་པའི་ ལམ་ཡིག་ཆོག་ཐམ་འཆང་མི་༡༡༨༧ ཡོདཔ་ཨིན་རུང་ ད་ལྟོ་ ལག་ལེན་འཐབ་ཆོག་མི་༥༨༥ ལས་བརྒལ་ མེད་ནི་དེ་གིས་ ཚ་གྱང་ལང་དགོཔ་ཅིག་ག་ནི་ཡང་ མེདཔ་ཨིན་པས།
(more…)
མཐོ་རིམ་གོམས་འདྲིས་ལས་རིམ་ནང་ ལྡོག་ཕྱོགས་ཚོགས་པའི་ འཐུས་མི་ཚུ་ལུ་ གསལ་བཤད་འབད་ནིའི་ གོ་སྐབས་མེདཔ།
༉ དུས་ཅི་ སྤྱི་ལོ་༢༠༡༤ གི་ རྒྱལ་ཡོངས་མཐོ་རིམ་གོམས་འདྲིས་ལས་རིམ་གྱི་སྐབས་ལུ་ ལྡོག་ཕྱོགས་ཚོགས་པའི་ འཐུས་མི་ཅིག་གིས་ཡང་ གསལ་བཤད་འབད་ནིའི་ གོ་སྐབས་ཐོབ་མ་ཚུགསཔ་ལས་ འཐུས་མི་ལ་ལུ་ཅིག་ སེམས་མ་དགའ་བར་ཡོདཔ་ཨིན་པས།
(more…)
ཕྱི་མི་ནང་སྐྱོད་འབད་མི་ཚུ་ལུ་ བརྟག་ཞིབ་མཐིལ་ཕྱིན་མ་འབད་བའི་སྐྱོན།
༉ ཟླཝ་འདི་ནང་ སྤ་རོ་རྫོང་ཁག་ཁྲིམས་འདུན་གྱིས་ གསེར་ནག་ཚོང་འཐབ་མིའི་ནང་ འབྲེལ་གཏོགས་ཡོད་མི་ རྒྱ་གར་གྱི་ མི་ཁུངས་༩ ལུ་ བཙོན་ཁྲིམས་ལོ་ངོ་ཕྱེད་དང་གཉིས་ལས་གསུམ་ཚུན་ བཀལ་ཡོདཔ་མ་ཚད་ གསེར་ཀེ་ཇི་༡༠ ལྷགཔ་ཅིག་ འཕྱོག་བཟུང་འབད་མི་དེ་ ད་ཚུན་གྱི་བར་ན་ མཐོ་ཤོས་ཅིག་ཨིན་མས།
(more…)
འབྲུག་ལུ་ གནས་ཚུལ་གྱི་ཐོབ་སྤྱོད་ ལེགས་ཤོམ་མེདཔ་ ངེས་བདེན་ཨིན་ན?
༉ འཕྲལ་ཁམས་ཅིག་ཁར་ འབྲུག་གི་བརྡ་བརྒྱུདཔ་ལས་ཚོགས་ཀྱིས་ རྒྱལ་ཁབ་ཀྱི་ གནས་ཚུལ་བཀོདཔ་ཚུ་ལུ་ གཞི་བཞག་སྟེ་ ཞིབ་འཚོལ་འབད་བའི་ སྙན་ཞུ་ཅིག་ གསར་བཏོན་འབད་མི་དང་འཁྲིལཝ་ད་ རྒྱལ་ཁབ་ནང་ གནས་ཚུལ་གྱི་ ཐོབ་སྤྱོད་ལེགས་ཤོམ་མེདཔ་སྦེ་བཀོད་ནུག།
(more…)
བཙན་ཁྲིད་འབད་མི་༤ གི་དོན་ལུ་ སྲོག་རིན་ས་ཡ་༡༠ དང་༢༠ མཁོ་འདོད་བཀོད་དོ་ཡོདཔ།
༉ ད་རིས་ཀྱི་ཟླཝ་ནང་ གསར་སྤང་རྫོང་ཁག་ནང་ལས་ སློབ་ཕྲུག་༢ རྩིས་ཏེ་ ཕོ་སྐྱེས་༤ བཙན་ཁྲིད་འབད་མི་ཚུ་ སྲོག་སྐྱབས་འབད་ནིའི་དོན་ལུ་ བཙན་ཁྲིདཔ་ཚུ་གིས་ སྲོག་རིན་དངུལ་ཀྲམ་ས་ཡ་༡༠ དང་༢༠ གྱི་བར་ན་ མཁོ་འདོད་བཀོདཔ་མས་ཟེར་ སྤྱི་ཟླ་༨ པའི་ཚེས་༢༨ ལུ་ ལྷན་རྒྱས་གཞུང་ཚོགས་ཀྱི་ བློན་པོ་ཚུ་དང་ བརྡ་བརྒྱུདཔ་གི་ ཟླ་རིམ་ཞལ་འཛོམས་འཚོགས་པའི་སྐབས་ ནང་སྲིད་བློན་པོ་ དམ་ཆོས་རྡོ་རྗེ་གིས་ གསུངས་ཡི།
(more…)
བློན་ཆེན་ལུ་ གཏེར་ཁ་དང་འབྲེལ་བའི་གནད་དོན་ཚུ་ལུ་ གྲོས་ཐག་བཅད་ནིའི་ དབང་ཚད་མེདཔ།
༉ བློན་ཆེན་ཚེ་རིང་སྟོབས་རྒྱས་མཆོག་གིས་ གསུངས་མིའི་ནང་ རྒྱལ་ཁབ་ནང་ གཏེར་ཁ་བཏོན་ནིའི་ གནད་དོན་ཚུ་དང་འབྲེལ་བའི་ ཉོགས་བཤད་ལེ་ཤ་ཅིག་ར་ ཁོ་གི་ཡིག་ཚང་ནང་ ལྷོད་ཡོདཔ་ཨིན་རུང་ ད་ལྟོ་ཚུན་ གྲོས་ཐག་བཅད་བཅདཔ་མེད་ཟེར་ཨིན་པས།
(more…)
གནམ་བྱཱར་གྱི་དུས་ཚོད་ལུ་ ཀྲེབ་ཀྲེམ་བཙུགས་ནིའི་ལམ་ལུགས།
༉ དབང་འདུས་ དགའ་སེང་ལོགས་འབྲིང་རིམ་སློབ་གྲྭ་གོང་མའི་ནང་ སློབ་ཕྲུག་ཚུ་ གནམ་བྱཱར་གྱི་དུས་ཚོད་ལུ་ གཙང་སྦྲ་དང་ལྡན་ཏོག་ཏོ་སྦེ་ སྡོད་ཚུགས་དོ་ཡོདཔ་ཨིན་པས།
(more…)
རྒེད་འོག་གནང་བྱིན་མ་དངུལ་གྱི་ལམ་སྟོན་ བསྐྱར་ཞིབ་འབད་དགོཔ་མེད་པའི་གྲོས་འཆར།
༉ རྩིས་ལོ་༢ པ་འགོ་བཙུགས་ཏེ་ ཟླཝ་༣ ལང་ནི་འབད་ཡོད་རུང་ གཞུང་ལས་ རྒེད་འོག་གོང་འཕེལ་གནང་བྱིན་གྱི་ ལམ་སྟོན་ཚུ་ བགོ་བཀྲམ་མ་འབད་བར་ ཡོད་མི་ལུ་བརྟེན་ དབང་འདུས་ཕོ་བྲང་རྫོང་ཁག་གི་ ས་གནས་གཞུང་གི་ འགོ་ཁྲིདཔ་ཚུ་ ཚ་གྱང་ལང་སྟེ་ཡོདཔ་ཨིན་པས།
(more…)
བསྐྱིན་འགྲུལ་གྱི་ ཞུ་ཡིག་ལེན་ནི་ འགོ་བཙུགས་ཡོདཔ།
སྤྱི་ཟླ་༨ པའི་ཚེས་༢༨ ལས་ ཚོང་འབྲེལ་གོ་སྐབས་དང་བརྡ་དོན་ལྟེ་བ་གིས་ ཚོང་ལས་འགོ་བཙུགས་ནི་གི་ རེ་འདོད་ཡོད་མི་ ངོ་རྐྱང་ཚུ་ལས་ བསྐྱིན་འགྲུལ་གྱི་ ཞུ་ཡིག་ལེན་ནི་ འགོ་བཙུགས་ཡོད་པའི་གནས་ཚུལ།


text:
ཤེས་རིག་གྲོང་ཁྱེར་ལས་འགུལ་གྱི་ གནས་སྟངས་ལུ་སེམས་ཕམ།
༉ ཤེས་རིག་གྲོང་ཁྱེར་གྱི་ ལས་འགུལ་དེ་ ཚུལ་མིན་ཨིནམ་ལས་ ལཱ་འཕྲོ་མཐུད་མི་འབད་ནི་སྦེ་ གཞུང་གིས་ ཐག་བཅད་ནུག་ཟེར་ གོ་རྟོགས་བྱུང་ཡོདཔ་ཨིན་རུང་ འདས་པའི་གཞུང་གིས་ ལས་འགུལ་དེ་ འགོ་མ་བཙུགས་པའི་ཧེ་མར་ ཁེ་ཕན་ག་ཅི་འོང་ནི་ཨིན་ན་ཚུ་ དབྱེ་ཞིབ་མཐིལ་ཕྱིན་འབད་ཡི་ཟེར་ བྱང་ཐིམ་ཕུག་གི་འཐུས་མི་ ཀུན་དགའ་ཚེ་རིང་གིས་ ཁ་ཙ་ བརྡ་བརྒྱུདཔ་དང་ ལྡོག་ཕྱོགས་ཀྱི་ བསམ་འཆར་བརྗེ་སོར་ལས་རིམ་ འགོ་དང་པ་ འགོ་འདྲེན་འཐབ་པའི་སྐབས་ལུ་ གསལ་བཤད་འབད་ཡོདཔ་ཨིན་པས།
(more…)
སློབ་ཕྲུག་བུཚ་༡ གྱི་གསོབ་སྟེ་ བསད་མི་ལུ་ཞིབ་དཔྱད།
༉ ཆུ་ཁ་རྫོང་ཁག་ རྩི་མ་གཤམ་གྱི་ ཁྲིམས་སྲུང་འགག་པ་གིས་ སྤྱི་ཟླ་༢ པའི་ཚེས་༢༢ ལུ་ རྩི་མ་གཤམ་ཁྲོམ་གྱི་ སྦོ་ལོགས་ཁར་ སྐྱེས་ལོ་༢༣ ལང་མི་ མཐོ་རིམ་སློབ་གྲྭའི་ སློབ་ཕྲུག་བུཚ་ཅིག་ལུ་ གྱི་གསོབ་སྟེ་ དམར་བསད་འབད་མི་ལུ་ ཞིབ་དཔྱད་འབད་བཞིན་དུ་ཡོདཔ་ཨིན་པས།
དོགས་པ་ཅན་༢ དེ་ཚེ་ཉིན་མ་ར་ ཉེས་ལས་འཐབ་སའི་ ས་ཁོངས་ལས་ བྱོག་འགྱོ་ནི་འབདཝ་ད་ འཛིན་བཟུང་འབད་ཡི་ཟེར་ ཁྲིམས་སྲུང་འགག་པ་གིས་ སླབ་ཨིན་པས།
(more…)
འབྲུག་གི་ཨམ་སྲུ་༡ ལུ་ བཙོན་ཁྲིམས་ལོ་༧ བཀལ་ཡོདཔ།
༉ ན་ཧིང་ ཐའི་ལེནཌ་ལུ་ སྨྱོ་རྫས་གྲངས་སུ་ཚུད་མི་ ཀེ་ཊ་མ་ཡིན་ཚུལ་མིན་གྱི་སྒོ་ལས་ འབག་སོང་མི་ལུ་བརྟེན་ འཕྲལ་ཁམས་ཅིག་ཁར་ ཐའི་ཁྲིམས་འདུན་གྱིས་ མོ་ལུ་ བཙོན་ཁྲིམས་ལོ་༧ བཀལ་ཡོདཔ་ཨིན་པས།
(more…)
རུ་ཁ་གཡུས་ཚན་གྱིས་ ལྟ་བཤལ་པའི་ཞབས་ཏོག་ སྤྲོད་ནི་ལུ་གྲ་སྒྲིག།
༉ དུས་ཅི་ སྤྱི་ཟླ་༣ པའི་སྔ་གོང་ལས་ དབང་འདུས་ཕོ་བྲང་གི་ མཐའ་ཟུར་གཡུས་ཚན་ རུ་ཁ་ལུ་ ཕྱིའི་ལྟ་བཤལ་གྱི་ཞབས་ཏོག་ འགོ་བཙུགས་ནི་ཨིནམ་ད་ དེ་གི་དོན་ལུ་ ད་ལྟོ་ གཡུས་ཚན་དེ་ནང་ལཱ་ཚུ་འབད་བའི་བསྒང་ཡོདཔ་ཨིན་པས།
(more…)
རྒྱལ་ཁབ་ཀྱི་ མ་འོངས་པའི་དོན་ལུ་ཡང་ ཐུགས་བཞེད་གནང་དགོཔ།
༉ ད་རེས་ནས་པ་ གསར་ཤོག་ཚུ་ ལྷག་པའི་སྐབས་ འཕྲལ་གྱི་གནས་ཚུལ་ གལ་གནད་ཅན་དེ་ར་ ཐིམ་ཕུག་ཝང་སི་སི་ནང་ལུ་ གཞི་བཙུགས་འབད་ནི་ཨིན་པའི་ ཤེས་རིག་གྲོང་ཁྱེར་ལས་འགུལ་གྱི་སྐོར་ལས་ གསལ་བཀོད་འབད་དོ་ཡོདཔ་ལས་ ང་བཟུམ་མའི་ མི་སེར་ཚུ་ ཚ་གྱང་སྦོམ་སྦེ་ར་ ལང་དགོ་པའི་ གནད་དོན་ཅིག་ལུ་ གྱུར་ཏེ་ཡོད་ཟེར་ཞུ་ནི།
(more…)
ཚོགས་པ་དགོངས་ཞུ་འབད་དགོ་པའི་ ཞུ་ཡིག་བཙུགས་མི་ལུ་ ངོས་ལེན་མེདཔ།
༉ བསམ་རྩེ་ སིབ་སུ་དྲུང་ཁག་ བརྟན་འབྲུག་རྒེད་འོག་ ཀ་ཆེན་ཀུ་ཆེན་སྤྱི་འོག་གི་ གྲོང་གསེབ་མི་སེར་ཚུ་གིས་ ཁོང་གི་ ཚོགས་པ་མ་དགོ་པའི་སྐོར་ འབྲེལ་ཡོད་དབང་འཛིན་པ་ཚུ་ལུ་ ཞུ་ཡིག་ཕུལ་ཏེ་ ཧ་ལམ་ལོ་ངོ་༡ ལང་མི་ལུ་ ག་ཅི་སྦེ་ ངོས་ལེན་མ་འབདཝ་ཨིན་ན་ ཧ་གོ་མ་ཚུགས་པར་ཡོདཔ་ཨིན་པས།
(more…)
ད་རིས་ རང་སོའི་འབབ་ཁུངས་ཁྲལ་གྱི་ རྩིས་ཁྲ་བཙུགས་ནིའི་ ཉིནམ་མཇུག་ཨིནམ།
༉ སྐྱེས་ལོ་༥༠ ལང་མི་ བསོད་ནམས་དབང་འདུས་ཀྱིས་ ཁྲལ་བཏབ་ནིའི་དུས་ཚོད་ ཉིནམ་༢ ལས་བརྒལ་ མེད་མི་ལུ་བརྟེན་ ག་ཐོབ་རྐྱབ་སྟེ་ ཁ་ཙ་ ཐིམ་ཕུག་ལུ་ཡོད་པའི་ ལུང་ཕྱོགས་འོང་འབབ་དང་ ཅ་དམ་ཡིག་ཚང་ནང་ རང་སོའི་འབབ་ཁུངས་ཀྱི་ཁྲལ་གྱི་ རྩིས་ཁྲ་བཙུགས་པར་ འོང་ཡོདཔ་ཨིན་པས།
(more…)
ཤེས་རིག་གྲོང་ཁྱེར་ལས་འགུལ་ ངེས་པ་མེདཔ་ཅིག་ལུ་གྱུར་ཡོདཔ།
ལས་འགུལ་འགོ་དཔོན་དང་ ཁྲིམས་དོན་ལྟ་རྟོག་པ་ཚུ་གིས་ ས་ཆ་གླར་སྤྱོད་འབད་ནི་དེ་ སའི་བཅའ་ཁྲིམས་དང་ གཞུང་ས་གླར་སྤྱོད་ཀྱི་ བཅའ་ཡིག་དང་ སྒྲིག་གཞི་ཚུ་དང་འཁྲིལ་ཨིན་ཟེར་ སླབ་ཨིན་པས།
(more…)
འཕྲོ་མཐུད་ཤེས་ཡོན་ལྷབ་དགོ་པ་ཅིན་ བར་ན་ལོ་༢ ལང་དགོཔ།
༉ སློབ་རིམ་༡༠ པ་མཇུག་བསྡུ་མི་ ན་གཞོན་ཚུ་གིས་ ལོ་༢ མ་ལང་ཚུན་ཚོད་ འཕྲོ་མཐུད་ཤེས་ཡོན་ལྷབ་མ་ཆོག་མི་དེ་ཡང་ ཉིན་བསྟར་སློབ་ཕྲུག་ཚུ་ དཔེ་ཆ་ལྷབ་ནི་ལུ་ སྤྲོ་བ་ཞན་བཅུག་ནི་གི་ ཉེན་ཁ་ཡོད་མི་ལུ་བརྟེན་ཏེ་ཨིན་པས།
(more…)
འབྲུག་གིས་ ཨེ་ཤི་ཡཱན་མཐུན་འབྲེལ་ཕུཊ་བཱོལ་རྩེད་འགྲན་གྱི་དོན་ལུ་ གྲ་སྒྲིག་འབད་དོ་ཡོདཔ།
༉ འབྲུག་རྒྱལ་ཡོངས་ཕུཊ་བཱོལ་རྩེད་འགྲན་པ་ སྐྱེས་ལོ་༡༤ མན་ཆད་འབད་མི་ ན་གཞོན་བུམོ་གི་ སྡེ་ཚན་གྱིས་ ཨེ་ཤི་ཡཱན་མཐུན་འབྲེལ་ཕུཊ་བཱོལ་རྩེད་འགྲན་ནང་ བཅའ་མར་གཏོགས་ནིའི་དོན་ལུ་ ད་རེས་ནངས་པ་ ཐིམ་ཕུག་ ལྕང་ཇི་ཇི་ཕུཊ་བཱོལ་རྩེད་ཐང་ནང་སྦེ་ སྦྱོང་བརྡར་འབད་དོ་ཡོདཔ་ཨིན་པས།
(more…)


text:
འབྲུག་གི་བློན་ཆེན་ རྒྱ་གར་ལུ་ཕེབས་ཡོདཔ།
༉ ཉིན་གྲངས་༦ གི་དོན་ལུ་ གཞུང་འབྲེལ་གཟིགས་སྐོར་ལུ་བྱོན་མི་ བློན་ཆེན་ཚེ་རིང་སྟོབས་རྒྱས་དེ་ ད་རིས་ རྒྱ་གར་གྱི་རྒྱལ་ས་ ནིའུ་ལྡི་ལི་ལུ་ ཕེབས་ཡོདཔ་བཞིན་དུ་ ཕྱི་རུ་ཁམས་ཅིག་ཁར་ ལི་ལ་པེ་ལེསི་ཟ་ཁང་ནང་སྦེ་ རྒྱ་གར་གྱི་ ནང་སྲིད་བློན་པ་ སུ་ཤིལ་ཀུ་མར་ ཤིན་ཌེ་དང་ དངུལ་རྩིས་བློན་པོ་ པི་ ཅི་དམ་བཱ་རམ་ དེ་ལས་ རྒྱལ་ཡོངས་སྲུང་སྐྱོབ་གྲོས་དཔོན་ ཤིབ་ཤང་ཀར་མེ་ནཱོན་ དེ་ལས་ ཕྱི་འབྲེལ་དྲུང་ཆེན་ ཨམ་སུ་ཇ་ཐ་སིང་ཚུ་གིས་ མཇལ་ཕྲད་ཞུ་ཡོད་པའི་གནས་ཚུལ།
བློན་ཆེན་ཚེ་རིང་སྟོབས་རྒྱས་དང་ དངུལ་རྩིས་བློན་པོ་ པི་ ཅི་དམ་བཱ་རམ་ལྷན་བཞུགས།
གླ་འཁོར་བཞག་སའི་ ས་ཆ་ཐོབ་དབང་གི་ རྩོད་བཤེར་ནང་ གཞུང་ཕམ་ཡོདཔ།
མངོན་མཐོ་ཁྲིམས་འདུན་གྱིས་ ལོ་ངོ་༦ གི་ཧེ་མར་ རྫོང་ཁག་ཁྲིམས་འདུན་གྱིས་གནང་མི་ འཁྲུན་ཆོད་ལུ་ ངོས་ལེན་མཛད་དེ་ གླ་འཁོར་བཞག་སའི་ ས་ཆ་ཐོབ་དབང་དེ་ བཀྲིས་ཚོང་འབྲེལ་ལུ་གནང་ནུག།
༉ དུས་ཅི་ སྤྱི་ཟླ་༡ པའི་སྔ་ཆ་ལུ་ ཐིམ་ཕུ་ཁྲོམ་སྡེ་ལས་འཛིན་གྱི་ངོ་ཚབ་ རྩོད་དཔོན་ཡོངས་ཁྱབ་ཡིག་ཚང་གིས་ ད་ལྟོའི་ཐིམ་ཁྲོམ་གྱི་ གླ་འཁོར་བཞག་སའི་ ས་ཆ་ཐོབ་དབང་གི་ འཁྲུན་ཆོད་ལུ་ ཁེ་རྒུད་མ་བཏུབ་པར་ མངོན་མཐོ་ཁྲིམས་འདུན་ལུ་ མཐོ་གཏུགས་བཤེར་ཡིག་ཕུལ་མི་དེ་ བདུན་ཕྲག་ཧེ་མའི་ནང་ ཕྱིར་འབུད་ཐོག་ ཐོག་མའི་ཁྲིམས་འདུན་གྱི་ འཁྲུན་ཆོད་བསྟར་སྤྱོད་འབད་དགོ་པའི་ བཀའ་རྒྱ་གནང་ནུག།
དེ་ཡང་ སྤྱི་ཟླ་༨ པའི་ཚེས་༢༢ ལུ་གནང་མི་ མངོན་མཐོ་ཁྲིམས་འདུན་གྱི་ འཁྲུན་ཆོད་དང་འཁྲིལཝ་ད་ འབྲུག་མར་ཁུ་བཀྲམ་སྤེལ་ཁང་གི་ ཉེ་འདབས་ལུ་ཡོད་མི་ ད་ལྟོའི་ གླ་འཁོར་བཞག་སའི་ ས་ཆ་ཐོབ་དབང་དེ་ བཀྲིས་ཚོང་འབྲེལ་ལུ་ཡོད་མི་དེ་ཡང་ མངོན་མཐོ་ཁྲིམས་འདུན་གྱིས་ ཆེ་མཐོ་ཁྲིམས་འདུན་ལས་གནང་མི་ འཁྲུན་ཆོད་ལུ་ བརྟག་ཞིབ་མཛད་སྐབས་ དང་པ་ ཉོགས་འཛིང་ཅན་གྱི་ ས་ཆ་ཞིང་ཨང་ཨེལ་-༡ དང་ཨའི་-༢༢ ཅན་མར་ ས་ཆ་བསྡོམས་ཕིཊ་གྲུ་བཞི་༣༨,༥༥༠ ཡོད་མི་དེ་ སྤྱི་ལོ་༡༩༧༣ ལས་ བཀྲིས་ཚོང་འབྲེལ་ལས་སྡེའི་ རང་དབང་ཁྲམ་ནང་ བཀོད་ཡོདཔ་མ་ཚད་ སྤྱི་ལོ་༡༩༨༤ ལོ་ནང་ཡང་ ས་ཆ་དེ་གཉིས་ ཁྲམ་ནང་ཚུལ་མཐུན་བཀོད་དེ་ ཁྲོམ་སྡེ་ལས་འཛིན་གྱིས་ བཀྲིས་ཚོང་འབྲེལ་ལས་སྡེ་ལུ་ ས་ཆའི་བདག་དབང་ལག་ཁྱེར་ཡང་ མངོན་གསལ་སྦེ་ སྤྲོད་ནུག་ཟེར་ཨིན་པས།
གཉིས་པ་འབདཝ་ད་ བཀྲིས་ཚོང་འབྲེལ་ལས་སྡེ་གིས་ ལོ་བསྟར་ས་ཁྲལ་ཡང་བཏབ་སྟེ་ ལོ་ངོ་མང་རབས་ཅིག་ སོང་ཡོདཔ་ལས་ ཐིམ་ཕུ་ཁྲོམ་སྡེ་ལས་འཛིན་གྱིས་ ཉོགས་བཤད་བཀོད་ནི་གི་ འོས་འབབ་མིན་འདུག་ཟེར་ མངོན་མཐོ་ཁྲིམས་འདུན་གྱི་ འཁྲུན་ཆོད་ནང་བཀོད་ནུག།
ན་ཧིང་ སྤྱི་ཟླ་༡༢ པའི་ནང་ ཆེ་མཐོ་ཁྲིམས་འདུན་གྱི་ གྲངས་མང་ཁྲིམས་ཁྲི་གིས་ ཐོག་མའི་གྲོས་ཆོད་ཚུ་ལུ་ བསྒྱུར་བཅོས་མ་འབད་བར་ རང་འཇགས་སྦེ་ གཞི་འཛིན་འབད་དེ་ བཀྲིས་ཚོང་འབྲེལ་ལུ་ ས་ཆའི་ཐོབ་དབང་ཡོདཔ་སྦེ་ འཁྲུན་ཆོད་གནང་ཡོད་རུང་ དྲང་དཔོན་༢ ཀྱིས་ འཁྲུན་ཆོད་དེ་ལུ་ རྒྱབ་སྐྱོར་མེད་པར་ བསམ་འཆར་ཐ་དད་ཐོག་ ཁྱུ་འབུད་ཀྱི་ འཁྲུན་ཆོད་གནང་མི་ལུ་བརྟེན་ ཐིམ་ཕུ་ཁྲོམ་སྡེ་ལས་འཛིན་གྱིས་ མཐོ་གཏུགས་འབད་ཡོདཔ་ཨིན་པས།
ཆེ་མཐོ་ཁྲིམས་འདུན་གྱི་ དྲང་དཔོན་༤ གི་བར་ན་ འཁོན་འཆམ་མ་ཚུགས་པར་ དྲང་དཔོན་གཉིས་རེ་སྦེ་ ཁག་དབྱེ་སོང་པའི་མཐའ་མར་ འཁྲུན་ཆོད་ཐ་དད་སོང་མི་ལུ་ ཁྲིམས་སྤྱི་ལས་ཚབ་ སངས་རྒྱས་མཁའ་འགྲོ་གིས་ ཚོགས་རྒྱན་བསྐྱུར་ཐོག་ལས་ སྤྱི་ལོ་༢༠༠༧ ཟླཝ་༡༠ པའི་ཚེས་༣༠ ལུ་ ཐིམ་ཕུ་རྫོང་ཁག་ཁྲིམས་འདུན་གྱི་ ཁྲིམས་ཁྲི་༤ པ་དང་ སྤྱི་ལོ་༢༠༠༨ ཟླཝ་༨ པའི་ནང་ ཆེ་མཐོ་ཁྲིམས་འདུན་གྱི་ ཁྲིམས་ཁྲི་༣ པ་དང་ ཡོངས་ཁྲི་གིས་གནང་མི་ འཁྲུན་ཆོད་ཚུ་ལུ་ གཞི་འཛིན་ཐོག་ ངོས་ལེན་འབད་ཡོདཔ་ཨིན་པས།
མངོན་མཐོ་ཁྲིམས་འདུན་གྱི་ འཁྲུན་ཆོད་ནང་ ཁྲིམས་ཀྱི་གཞི་རྩ་དང་འཁྲིལ་ གལ་སྲིད་ མཐོ་གཏུགས་ཁྲིམས་འདུན་གྱི་ འཁྲུན་ཆོད་ལུ་ དྲང་དཔོན་དཔྱ་བགོ་འདྲན་འདྲ་གིས་ བསམ་འཆར་སོ་སོར་བཀོད་ཐོན་པ་ཅིན་ མཐོ་གཏུགས་ཁྲིམས་འདུན་ལས་ ཐོག་མའི་འཁྲུན་ཆོད་ལུ་ གཞི་འཛིན་མཛད་དགོ་ཟེར་ བཀོད་གནང་ནུག།
དེ་བཟུམ་སྦེ་ སྐབས་བབ་ཀྱི་རྩོད་དོན་ནང་ དྲང་དཔོན་གཉིས་རེ་ དཔྱ་བགོ་འདྲན་འདྲ་གིས་ བསམ་འཆར་ཐ་དད་བཀོད་དེ་ འཁྲུན་ཆོད་གནང་མི་འདི་ མངོན་མཐོ་ཁྲིམས་འདུན་ནས་ དབྱེ་ཞིབ་མཐིལ་ཕྱིན་མཛད་སྐབས་ ཐོག་མའི་ཁྲིམས་འདུན་དང་ ཆེ་མཐོ་ཁྲིམས་ཁྲི་གསུམ་པ་ ཧེ་མའི་ཆེ་མཐོ་ཡོངས་ཁྲི་ཚུ་གིས་ དྲང་བདེན་ཐོདང་ ཁྲིམས་མཐུན་ཐོག་ འཁྲུན་ཆོད་གནང་ཡོད་པའི་ མངོན་རྟགས་བྱུངམ་ལས་ ཁྲིམས་འདུན་རིམ་པར་བཞིན་དུ་གནང་བའི་ འཁྲུན་ཆོད་ལུ་ ངོས་ལེན་མཛད་ཅི་ཟེར་ མངོན་མཐོ་ཁྲིམས་འདུན་གྱི་ འཁྲུན་ཆོད་ནང་བཀོད་ནུག།
དེ་འབདཝ་ད་ རྒྱལ་ཁབ་ཀྱི་དོན་ལུ་ ས་ཆ་དེ་ གཞུང་གིས་ མཁོ་སྒྲུབ་འབད་དགོཔ་ བྱུང་པ་ཅིན་ འབྲུག་གི་སའི་བཅའ་ཁྲིམས་ སྤྱི་ལོ་༢༠༠༧ ཅན་མའི་ དགོངས་དོན་དང་འཁྲིལ་ བསྟར་སྤྱོད་འབད་ནི་མ་གཏོགས་ དབྱེ་བཤེར་ལོགས་སུ་མཛད་དགོཔ་མེདཔ་ལས་ མཐོ་གཏུགས་བཤེར་ཡིག་དེ་ ཕྱིར་འབུད་བཏང་ཡི་ཟེར་ མངོན་མཐོ་ཁྲིམས་འདུན་གྱི་ ཁྲིམས་སྤྱི་བློན་པོ་དང་ དྲང་དཔོན་༣ གྱིས་ མཚན་རྟགས་བཀོད་མི་ འཁྲུན་ཆོད་ནང་བཀོད་ནུག།
ཆེ་མཐོ་ཁྲིམས་འདུན་ལས་ དྲང་དཔོན་གཉིས་ཀྱིས་ ཁྱུ་འབུད་ཀྱི་ འཁྲུན་ཆོད་བཏོན་མི་དེ་ཡང་ གླ་འཁོར་བཞག་སའི་ ས་ཁོངས་དེ་ གཞུང་དབང་ས་ཆ་ངེས་བདེན་ཨིན་པའི་ ཡིད་ཆེས་འདྲོངས་པའི་ཁར་ མངོན་གསལ་ཆེ་བའི་ སྒྲུབ་བྱེད་ཚུ་ བྱུང་མི་ལུ་བརྟེན་ཨིན་མི་དེ་ཡང་ སྤྱི་ལོ་༡༩༧༣ གྱི་ ས་ཆའི་བདག་དབང་དང་འཁྲིལཝ་ད་ ས་ཚན་ཨང་ཨེལ་-༡ དང་ ས་ཚན་ཨང་ཨའི་-༢༢ ཅན་མ་གཉིས་བསྡོམས་ཏེ་ ས་ཆ་ཡོངས་བསྡོམས་ཕིཊ་གྲུ་བཞི་༣༨,༥༥༠ འམ་ ཌིསི་༨༩.༤༩༨ ལས་བརྒལ་མེདཔ་ལས་ ས་ཚན་ཨང་ཨེལ་-༡ རྐྱངམ་གཅིག་གི་ ས་རྒྱ་ཕིཊ་གྲུ་བཞི་༥༣,༧༠༨ འབདཝ་ད་ ཨེ་ཀར་༡.༢༢ ཡར་སེང་སོང་མི་དེ་ སྤྱི་ལོ་༡༩༨༤ ལུ་ ས་ཆ་བསྐྱར་འཇལ་སྐབས་ ཁྲོམ་གྱི་འཆར་གཞི་ཚོགས་ཆུང་གིས་ སའི་བཅའ་ཁྲིམས་དང་མ་འཁྲིལ་བར་ ས་ཐེབས་སྤྲོད་པའི་ཁར་ ས་མཚམས་རྡོ་མཚམས་མེད་པའི་ ས་ཆ་ལས་ཡང་ ས་ཐེབས་བཏོན་དེ་ ཁྲམ་མོར་བཀོད་པའི་ མངོན་གསལ་བྱུང་ནུག།
བཀྲིས་ཚོང་འབྲེལ་སྡེ་ཚན་གྱི་མིང་ཐོག་ ཁྲིམས་དང་མ་མཐུན་པར་བཀོད་པའི་ ས་ཐེབས་དང་ གཞུང་ས་ལས་ ཐོབ་བརྗོད་བཀོད་མི་དེ་ སྤྱི་ལོ་༡༩༧༣ ལས་ ས་ཚན་ཨང་ཨེལ་-༡ ཅན་མའི་ནང་ ས་ཆ་ཕིཊ་གྲུ་བཞི་༡༦,༨༠༠ དང་ ས་ཚན་ཨང་ཨའི་-༢༢ ནང་ ས་ཆ་ཕིཊ་གྲུ་བཞི་༢༡,༧༥༠ ཅན་མ་དེ་ རང་དབང་བདག་ཏུ་བཟུང་སྟེ་ རང་སོའི་བདག་དབང་སྤྱོད་པའི་ གཏན་འཇགས་ཀྱི་ས་མཚམས་ རྩིག་རྡོ་དང་ལྕགས་ཀྱི་ ར་བ་བསྒོར་ཏེ་ ལག་ལེན་འཐབ་མི་དེ་ མི་རྣམས་ཀུན་གྱི་ མཐོང་ས་ཡོད་པའི་ཁར་ ད་ལྟོ་ཡོད་མི་ མི་མང་གླ་འཁོར་བཞག་སའི་ ས་ཁོངས་འདི་ གཞུང་ས་ངེས་ཏིག་ཨིན་པའི་སྒྲུབ་བྱེད་ དྲང་དཔོན་རང་གཉིས་ཀྱིས་དཔྱདཔ་ད་ ཁྲིམས་སའི་རེ་སྐོང་ཡོངས་སུ་རྫོགས་པར་གྲུབ་ཅི་ཟེར་ ཁྱུ་འབུད་འཁྲུན་ཆོད་ནང་བཀོད་ནུག།
འདི་འབད་བ་ལུ་བརྟེན་ ས་ཚན་ཨང་ཨེལ་-༡ ཅན་མའི་ ས་ཐེབས་དང་ ས་ཚན་ཨང་ཨའི་-༢༢ ཨིན་ལུགས་ བཀོད་མི་དེ་ གཞུང་ས་ནང་ ཧམ་འཛུལ་མ་གཏོགས་ ཐོབ་དབང་ཡོད་པའི་མངོན་རྟགས་ བཀྲིས་ཚོང་འབྲེལ་སྡེ་ཚན་ལས་ མ་ཐོནམ་ལས་ ཁྱུ་འབུད་ཀྱི་འཁྲུན་ཆོད་ ཡིག་ཐོག་ལུ་ བཀོད་དགོཔ་བྱུང་ཡོདཔ་ཨིན་པས།
གྲངས་མང་གི་ འཁྲུན་ཆོད་དང་འཁྲིལ་བ་ཅིན་ སྤྱི་ལོ་༡༩༧༣ ཟླཝ་༨ པའི་ཚེས་༡༠ ལུ་ ཁྲོམ་དཔོན་དང་ བཀྲིས་ཚོང་འབྲེལ་གྱི་བར་ན་ ཆ་གནས་ཅན་གྱི་ ཡིག་ཐོག་གན་རྒྱ་བཟོ་ཐོག་ལས་ ས་ཚན་ཨང་ཨའི་-༢༢ འོག་ལུ་ ས་ཆ་གྲུ་བཞི་ཕིཊ་༢༡,༧༥༠ ཉོ་བཙོང་འཐབ་ཡོདཔ་བཞིན་དུ་ ས་ཚན་ཨང་ཨེལ་-༡ པའི་ནང་ ས་ཆ་ཕིཊ་གྲུ་བཞི་༥༣,༧༠༨ དང་ ས་ཚན་ཨང་ཨའི་-༢༢ ཅན་མའི་ནང་ ས་ཆ་ཕིཊ་གྲུ་བཞི་༢༡,༧༥༠ བཅས་ ས་ཁག་གཉིསཔོ་ བཀྲིས་ཚོང་འབྲེལ་སྡེ་ཚན་གྱིས་ བདག་དབང་འཛིན་ཆོག་པའི་ ལག་ཁྲམ་སོ་སོར་ སྤྲོད་མི་དང་འཁྲིལ་ ས་ཁྲལ་ཚུ་ ཕུལ་ནུག་ཟེར་ཨིན་པས།
ཐོག་མའི་ཁྲིམས་འདུན་ཚུ་གི་ འཁྲུན་ཆོད་དང་འཁྲིལ་བ་ཅིན་ ས་ཁོངས་དེ་ནང་ བཀྲིས་ཀྱི་མིང་ཐོག་ཁར་ ས་ཚན་ཁག་གཉིས་ཡོད་མི་ལས་ ས་ཚན་ཨང་ཨེལ་-༡ འབད་མིའི་ནང་ ས་ཆ་ཕིཊ་གྲུ་བཞི་༡༦,༨༠༠ ཡོད་མི་དེ་ སྤྱི་ལོ་༡༩༨༤ ལུ་ བསྐྱར་འཇལ་འབད་དེ་ ས་ཐེབས་ས་ཆ་ཕིཊ་གྲུ་བཞི་༣༦,༩༠༨ ཐོན་མི་དེ་ ཁྲིམས་མཐུན་བཟོ་སྟེ་ ས་ཆ་བསྡོམས་ཕིཊ་གྲུ་བཞི་༥༣,༤༥༨ དེ་ བཀྲིས་ཚོང་འབྲེལ་གྱི་ མིང་ཐོ་ལུ་ བཀོད་ནུག་ཟེར་ཨིན་པས།
སྤྱི་ལོ་༢༠༠༨ ལུ་ ཆེ་མཐོ་ཁྲིམས་འདུན་གྱི་ ཁྲིམས་ཁྲི་༢ ཀྱིས་ཡང་ རྫོང་ཁག་ཁྲིམས་འདུན་གྱི་ འཁྲུན་ཆོད་ལུ་ གཞི་བཟུང་འབད་དེ་ གླ་འཁོར་བཞག་སའི་ ས་ཁོངས་དེ་ བཀྲིས་ཚོང་འབྲེལ་ལུ་ ཐོབ་དབང་ཡོདཔ་སྦེ་ གྲོས་ཆོད་བཏོན་མི་ལུ་བརྟེན་ རྩོད་དཔོན་ཡོངས་ཁྱབ་ཀྱིས་ སྤྱི་ཟླ་༨ ཚེས་༢ ལུ་ མི་དབང་མངའ་བདག་རིན་པོ་ཆེ་མཆོག་ལུ་ མཐོ་གཏུགས་ཞུ་ཡོདཔ་བཞིན་དུ་ མི་དབང་མཆོག་གིས་ རྩོད་དོན་དེ་ བསྐྱར་ཞིབ་ཐོག་ འཁྲུན་ཆོད་གནང་ནིའི་དོན་ལུ་ རྒྱལ་པོའི་གཟིམ་དཔོན་ཡིག་ཚང་བརྒྱུད་དེ་ ཆེ་མཐོ་ཁྲིམས་འདུན་ལུ་ གནང་ཡོད་པའི་གནས་ཚུལ།
རིག་འཛིན་དབང་ཕྱུག།
བློན་ཆེན་མཆོག་ ད་རིས་ རྒྱ་གར་ལུ་ གཞུང་དོན་གཟིགས་སྐོར་ལུ་ བྱོན་དོ་ཡོདཔ།
༉ རྒྱ་གར་གྱི་སྲིད་བློན་ ཌོག་ཊར་མཱན་མོ་ཧཱན་སིང་གིས་ མགྲོན་བརྡ་གནང་མི་དང་བསྟུན་ བློན་ཆེན་ཚེ་རིང་སྟོབས་ཀྱིས་ སྤྱི་ཟླ་༨ པའི་ཚེས་༣༠ ལས་ སྤྱི་ཟླ་༩ པའི་ཚེས་༤ ཚུན་ ཉིན་གྲངས་༦ གི་རིང་ རྒྱ་གར་ལུ་ གཞུང་དོན་གཟིགས་སྐོར་གནང་ནི་ཨིན་པས། (more…)
ཝ་འེཊི་བེ་ལེཌི་ ཧེ་རཱོན་གྱི་བྱི་ཅུང་ཚུ་ ནམ་འཚའཝ་ཨིན་ན?
༉ རྒྱལ་གཞུང་རང་བཞིན་སྲུང་སྐྱོབ་ཚོགས་སྡེའི་ བྱའི་མཁས་མཆོག་ཚུ་གིས་འབད་བ་ཅིན་ དུས་ཅི་ སྤྱི་ཟླ་༧ པའི་ནང་ དབང་འདུས་ཕོ་བྲང་ ཧ་ར་རོང་ཆུ་དང་ ཨ་ད་རོང་ཆུ་ དེ་ལས་ གཞལམ་སྒང་གི་ བེར་ཏི་ཆུ་གི་ མཐའམ་ཚུ་ནང་ ཉམས་ཉེན་ཡོད་པའི་ ཝ་འེཊི་ བེ་ལེཌི་ ཧེ་རཱོན་ཟེར་མི་ ཆུ་བྱ་དཀར་པོའི་རིགས་ཀྱི་ བྱིའུ་ཅུང་༥ མཐོང་ཡོདཔ་ཨིན་པས། (more…)
གནས་ཚུལ་མདོར་བསྡུས།
བདེ་བ་ཐང་ལུ་ ས་སྣུམ་བཀྲམ་སྤེལ་ཁང་མེད་པའི་ དཀའ་ངལ་ཡོདཔ།
༉ བདེ་བ་ཐང་ཁྲོམ་ཁར་སྡོད་མི་ བཟའ་ཚང་ག་ར་གིས་ སྣུམ་འཁོར་ཀར་རེ་ མཁོ་སྒྲུབ་འབད་ཡོདཔ་ལས་ སྣུམ་འཁོར་ནང་ མར་ཁུ་བླུགས་ནིའི་དོན་ལུ་ ཀི་ལོ་མི་ཊར་༡༨ དེ་ཅིག་ སྣུམ་འཁོར་བདའ་སྟེ་ བསམ་གྲུབ་ལྗོངས་མཁར་ལུ་ འགྱོ་དགོཔ་ཨིན་པས། (more…)
གློག་མེའི་སྤྱོད་འཐུས་ ཡར་སེང་འབད་ནི་ཨིན་མི་གིས་ མི་སེར་ཚུ་ལུ་ཚ་གྱང་།
༉ གློག་མེའི་སྤྱོད་ཁྲལ་གསུམ་ལྟབ་སྦེ་ ཡར་སེང་འབད་ནིའི་ གྲོས་འཆར་བཙུག་ནི་ཨིན་མི་གིས་ ནང་འཁོད་གློག་མེ་སྤྱོད་མི་ཚུ་ལུ་ ཚ་གྱང་ཅན་ཅིག་ལུ་ གྱུར་ཡོདཔ་མ་ཚད་ གྲོང་གསེབ་གཡུས་སྒོ་ལས་ཕར་ ད་ལྟོའི་ གློག་མེའི་སྤྱོད་ཁྲལ་ཡང་ བཏབ་མ་ཚུགས་པར་ ཡོདཔ་ཨིན་པས། (more…)
ལས་འགུལ་གསརཔ་ཚུ་ལུ་ ཇ་པཱན་ལས་ གྲོགས་རམ་དགོ་པའི་གྲོས་འཆར།
༉ ཁ་ཙ་ ཐིམ་ཕུ་ལུ་ འབྲུག་དང་ཇ་པཱན་གྱི་ ལོ་བསྟར་གྲོས་བསྟུན་ཞལ་འཛོམས་ཐེངས་༨ པ་ འཚོགས་གནང་པའི་སྐབས་ གཞུང་གཉིས་ཀྱིས་ ད་རེས་ནངས་པ་ རྒྱལ་ཁབ་ནང་ ཇ་པཱན་གྱི་ གྲོགས་རམ་ཐོག་ལུ་ ལག་ལེན་འཐབ་པའི་བསྒང་ཡོད་མི་ ལས་འགུལ་ཚུ་ བསྐྱར་ཞིབ་དང་ བརྟག་ཞིབ་འབད་ཡོདཔ་ཨིན་པས། (more…)
གནས་ཚུལ་མདོར་བསྡུས།
བ་འཇོ་ཁྲོམ་ཁར་ འབྲུག་དངུལ་ཁང་གི་ཡིག་ཚང་ གསར་པའི་ནང་ སྤོ་བཤུད་འབད་ནི་ལུ་ རྩོད་རྙོགས།
༉ དབང་འདུས་རྫོང་ཁག་ནང་ཡོད་མི་ འབྲུག་གི་དངུལ་ཁང་གི་ ཡིག་ཚང་གསརཔ་ཅིག་ བ་འཇོ་ཁྲོམ་ཁར་ མཁོ་མངགས་འབད་དེ་ཟླཝ་༦ དེ་ཅིག་ལང་སོ་རུང་ ཡིག་ཚང་རྙིངམ་གི་ ཇོ་བདག་དང་གཅིག་ཁར་ སྟབས་མ་བདེཝ་ཡོད་ནི་དེ་གིས་ ད་ལྟོ་ སྤོ་བཤུད་འབད་ནི་ཨིན་ན་མེན་ན་ མགུ་འཐོམ་སྟེ་ཡོདཔ་ཨིན་པས། (more…)


text:
རྫོང་ཁ་
རྫོང་ཁ། འབྲུག་ཡུལ།
འབྲུག་རྒྱལ་ཁབ་འདི་ སྐད་ཡིག་སྣ་ཚོགས་ཡོད་པའི་སྤྱི་ཚོགས་ཅིག་ཨིན། རྒྱལ་ཁབ་ནང་འཁོད་ལུ་ སྐད་རིགས་མ་འདྲཝ་ ༡༩ དེ་ཅིག་སླབ་སྲོལ་ཡོད་དེ་འབད་རུང་ རྒྱལ་ཡོངས་ཀྱི་ སྐད་ཡིག་འདི་རྫོང་ཁ་ཨིན། ཧེ་མ་འབད་བ་ཅིན་ རྫོང་ཁ་དེ་ རྫོང་ན་ལུ་ ལཱ་འབད་མི་ཚུ་གིས་ ལག་ལེན་འཐབ་ཨིན་རུང་ ཤུལ་ལས་ བརྡ་སྤྲོད་ཀྱི་དོན་ལུ་ ཁག་ཆེཝ་ཨིནམ་ཤེས་ཞིནམ་ལས་ རྫོང་ཁ་འདི་ རྒྱལ་ཡོངས་སྐད་ཡིག་སྦེ་ ཆ་འཇོག་འབད་ནུག།
ནང་དོན།
འབྲེལ་མཐུད[ཞུན་དག།]
མིང་ཚིག[ཞུན་དག།]
- རྫོང་ཁའི་ཚིག་མཛོད། ( རྫོང་ཁ - ཨིང་ལིཤ ། ཨིང་ལིཤ - རྫོང་ཁ ། རྫོང་ཁ - རྫོང་ཁ ) ། རྫོང་ཁ་ཨིང་ལིཤ་ཤན་སྦྱར་ཚིག་མཛོད། ( རྫོང་ཁ - ཨིང་ལིཤ ) - རྫོང་ཁ་གོང་འཕེལ་ལྷན་ཚོགས ( ཨིང་ལིཤ - རྫོང་ཁ )
- རྫོང་ཁ་གློག་རིག་གི་མིང་ཚིག་ཚུ་(pdf) ( ཨིང་ལིཤ - རྫོང་ཁ )
- ཨིང་ལིཤ་རྫོང་ཁ་ཤན་སྦྱར་དེབ་ཆུང་ཚིག་མཛོད།(pdf) ( ཨིང་ལིཤ - རྫོང་ཁ )
- འབྲིང་རིམ་རྫོང་ཁ་ཨིང་རིཤ་ཚིག་མཛོད༌རིག༌པའི༌ལོ༌འདབ།(pdf) ( རྫོང་ཁ - ཨིང་ལིཤ )
- རྫོང་ཁའི་མིང་ཚིག་རྣམ་གྲངས་དང་འགལ་མིང་སྐར་ཚེགས་ཕྲེང་བ།(pdf) ( རྫོང་ཁ - རྫོང་ཁ )
བརྡ་སྤྲོད[ཞུན་དག།]
- རྫོང་ཁའི་སྒྲ་སྒྱུར། - འབྲུག་རྒྱལ་ཡོངས་དཔེ་མཛོད (ཨིང་ལིཤ - རྫོང་ཁ )
- འབྲུག་གི་རྒྱལ་ཡོངས་སྐད་ཡིག་་རྫོང་ཁ། (Dzongkha) - རྫོང་ཁ་ལི་ནགསི། ( རྫོང་ཁ - ཨིང་ལིཤ )
- Romanization of Dzongkha (ཨིང་ལིཤ)
- Dzongkha: Origin and Description (ཨིང་ལིཤ)
- Dzongkha language, alphabet and pronunciation ( རྫོང་ཁ ) (ཨིང་ལིཤ)
- རྫོང་ཁ : Pycckий, Français, 日本語, Eesti, English
- Pioneering Dzongkha Text To Speech Synthesis(pdf) (ཨིང་ལིཤ)
- རྫོང་ཁ་གོང་འཕེལ་གྱི་ཡོངས་འབྲེལ། - རྫོང་ཁ་གོང་འཕེལ་ལྷན་ཚོགས (ཨིང་ལིཤ - རྫོང་ཁ )
གཞན[ཞུན་དག།]
- རྫོང་ཁ་ཡུ་ནི་ཀོཌ། - འབྲུག་རྒྱལ་ཡོངས་དཔེ་མཛོད ( རྫོང་ཁ - ཨིང་ལིཤ )


text:
Jun 7, 2015
༉ ནང་པ་ཆོས་ལྡན་འབྲུག་གི་ རྒྱལ་ཁབ་འདི་ནང་ སྔོན་བྱོན་རྒྱལ་བ་གོང་མའི་ མཛད་བྱ་ཚུ་ལུ་ དཔྱེ་བལྟ་སྟེ་ འཕྲིན་ལས་རྣམ་པ་བཞིའི་ཐོག་ལས་ མཛད་པ་གིས་མ་ཚད་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ལྟ་བ་དང་ གཞི་རྩ་ལུ་ གཙོ་བོར་བཏོན་མི་ཅིག་ཨིནམ་ ག་གིས་ཡང་མཁྱེན་ཟེར་ཞུ་ནི། ཨིན་རུང་ ང་བཅས་ན་གཞོན་ མཐོ་རིམ་ཤེས་ཡོན་མཐར་འཁྱོལ་མི་ མང་རབས་ཅིག་ལུ་ བལྟ་བ་ཅིན་ དེ་གི་མཛད་བྱ་ཚུ་ རྟགས་མཐུནམ་སྦེ་ མཛད་ས་ཅིག་ མ་མཐོང་ཟེར་ཞུ་ནི། དེ་ཡང་ ཐད་ཀར་དུ་ ཞུ་བ་ཅིན་ ང་བཅས་རའི་ རྒྱལ་ཁབ་ནང་ མཐོ་རིམ་ཤེས་ཡོན་མཐར་འཁྱོལ་མི་ སྟོང་ཕྲག་ལས་བཅད་མི་ཚུ་ ལཱ་གཡོག་མེད་པའི་ དཀའ་ངལ་བྱུང་སྟེ་ཡོད་རུང་ དཀའ་ངལ་སེལ་ནིའི་དོན་ལུ་ གདོང་ལེན་འབད་ས་ཅིག་ ག་ནི་ཡང་ མ་མཐོང་ཟེར་ཞུ་ནི། ལཱ་གཡོག་གི་ དཀའ་ངལ་དེ་ སེལ་དགོ་པ་ཅིན་ བཙག་འཐུ་ལས་གྲུབ་པའི་ ས་གནས་གཞུང་སྐྱོང་དང་ མི་སྡེའི་འགོ་ཁྲིདཔ་ དམངས་མི་ དེ་ལས་ ཚོགས་པ་ཚུ་ལུ་ ཤེས་ཚད་ཅིག་ བཟོ་དགོཔ་མིན་འདུག་ག་ཟེར་ ཞུ་མི་དེ་ཡང་ རྒྱལ་ཁབ་ཀྱི་ འགྱུར་བ་དང་བསྟུན་ མི་སྡེའི་འགོ་ཁྲིདཔ་དེ་ རྒེད་འོག་བདག་སྐྱོང་གི་ འགོ་འཛིན་འབད་བ་ལུ་བརྟེན་ མཐོ་རིམ་ཤེས་ཚད་དགོ་ནི་དང་ དམངས་མི་ཚུ་གི་ཐད་ལུ་ སློབ་རིམ་༡༢ པའི་ ཤེས་ཚད་དགོཔ་འདུག་ཟེར་ཞུ་ནི། དེ་ལས་ ཚོགས་པ་ཚུ་གི་ཐད་ལུ་ མི་སེར་ལུ་ [... Read More]
May 31, 2015
༉ འབྲུག་གཞུང་གིས་ རྒྱལ་ཁབ་ནང་ ཤ་བསྒྱུར་བཅོས་ལས་འགུལ་རྒྱ་སྦོམ་སྦེ་ གཞི་བཙུགས་འབད་ནི་གི་ འཆར་གཞི་ཡོད་མི་དེ་ ཟླཝ་འདི་གི་ སྔ་ཆ་ལུ་ ཆོས་སྡེ་ཡོངས་ཀྱི་ ཁ་ཐུག་ལས་ བཤོལ་བཞག་གནང་དགོ་པའི་ གསོལ་འདེབས་ཞུ་མི་འདི་ལུ་ རྒྱབ་སྐྱོར་ཡོད་ཟེར་ཞུ་ནི། དེ་ཡང་ ང་བཅས་རའི་ འབྲུག་ཆོས་ལྡན་གྱི་ རྒྱལ་ཁབ་འདི་ནང་ འདི་བཟུམ་མའི་ ལས་འགུལ་ཅིག་ འགོ་བཙུགས་པ་ཅིན་ དང་པ་ ང་བཅས་ཀྱི་ སྔོན་བྱོན་བླ་ཆེན་དམ་པ་ཚུ་གིས་ བྱིན་གྱིས་བརླབས་གནང་བའི་ ཡུལ་ལྫོངས་ཁྱད་པར་ཅན་ལུ་ གྲིབ་ཞུགས་ནི་དང་ གཉིས་པ་ རང་བཞིན་གནས་སྟངས་ཚུ་ མར་ཉམས་ཏེ་ ལོ་ཐོག་གི་ ཐོན་སྐྱེད་མི་ལེགས་ནི། གསུམ་པ་ ང་བཅས་ འབྲུག་མི་ན་གཞོན་ཚུ་གི་ སེམས་རྒྱུད་ལུ་ ལས་རྒྱུ་འབྲས་དགེ་སྡིག་གི་ རྣམ་གཞག་འདི་ སེམས་ཁ་ལས་ཡལ་ཐོག་ལས་ ལས་ངན་པའི་ ལཱ་བྱ་འཐབ་སྟེ་ ཕམ་ལུ་ཐ་དམ་ཚིག་བརྟེན་ནི་དང་ གོངམ་ལུ་ གུས་ཞབས་འབད་མི་ མི་འོང་ཟེར་ཞུ་ནི། རྒྱུ་མཚན་དེ་ལུ་བརྟེན་ རྒྱལ་ཁབ་ནང་ རྒྱལ་ཡོངས་དགའ་སྐྱིད་དཔལ་འཛོམས་འདི་ གྲུབ་མི་ཚུགས་ནི་དང་ ཞི་བདེ་ལུ་ཡང་ བར་ཆད་འབྱུང་ནི་གི་ ཉེན་ཁ་ཡོད་ཟེར་ཞུ་ནི། དེ་ཡང་ སངས་རྒྱས་བཅོམ་ལྡན་འདས་ཀྱི་ཞལ་ལས་ སྡིག་པ་གཅིག་ཡང་མི་བྱ་ཞིང་། །དགེ་བ་ཕུན་སུམ་ཚོགས་པར་སྤྱོད། །རང་གི་སེམས་ནི་ཡོངས་སུ་འདུལ། །དེ་ནི་སངས་རྒྱས་བསྟན་པ་ཡིན། །གཞན་ལུ་གནོད་པ་མ་བཀལ་ཟེར་གསུངས་ནུག། འདི་འབདཝ་ལས་ སེམས་ཅན་སྲོག་གཅོད་ནི་འདི་ [... Read More]
May 22, 2015
༉ འདས་པའི་ བདུན་ཕྲག་དག་པ་ཅིག་ལས་ཚུར་ ཁྲིམས་སྲུང་འགག་སྡེའི་ སྣུམ་འཁོར་བརྡ་སྟོན་སྡེ་ཚན་དང་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་༢ ཀྱིས་ མཉམ་རུབ་ཐོག་ལས་ རེས་གཟའ་སྤེན་པ་ལུ་ སྣུམ་འཁོར་དང་འབྲེལ་བའི་ ཁྲིམས་འགལ་ལུ་ བཟོད་བསྲན་མེད་པའི་ཉིནམ་སྦེ་ བརྩི་སྲུང་འབད་ནི་འགོ་བཙུགས་མི་དེ་གིས་ སྣུམ་འཁོར་ཐུག་རྐྱེན་གྱི་གནས་ཚད་ མར་ཕབ་རྐྱབ་ཚུགས་པའི་ ཕན་ཁྱད་ཡོདཔ་ལས་ ངལ་རངས་དང་ བཀའ་དྲིན་དགའ་ཚོར་ཡོད་ཟེར་ཞུ་ནི། དེ་འབདཝ་ད་ ལཱ་མི་གཙོ་ ལཱ་འབད་ཐངས་གཙོ་ཟེར་ སླབ་སྲོལ་ཡོད་དོ་བཟུམ་སྦེ་ བཟོད་བསྲན་མེད་པའི་ཉིནམ་ལུ་ སྣུམ་འཁོར་ཚུ་ ཞིབ་དཔྱད་འབད་བའི་སྐབས་ དང་པ་ར་ སྣུམ་འཁོར་གཏང་ཆོག་པའི་ ཆོག་ཐམ་ཡོད་མེད་དང་ གཉིས་པ་ སྣུམ་འཁོར་དེ་ ཁྲིམས་མཐུན་ཐོ་བཀོད་འབད་མི་ཅིག་ཨིན་པས་ག་ གསུམ་པ་ སྣུམ་འཁོར་གཏང་ཆོག་པའི་ ཆོག་ཐམ་དེ་ཡང་ བསྐྱར་གསོ་འབད་དེ་ དུས་མཐུན་ཐོག་ ཡོད་མེད་བལྟ་སྦེ་ དེ་དང་འཁྲིལ་བའི་ ཉེས་བྱ་རེ་བཀལ་གནང་པ་ཅིན་ གཞན་ཆོག་ཐམ་མེད་མི་དང་ གཏང་མ་ཤེས་མི་ཚུ་གིས་ སྣུམ་འཁོར་གཏང་ནི་ལས་ རང་བཞིན་གྱིས་ འཛེམ་ནི་དང་ དེ་སྦེ་ འཛེམ་འགྱོཝ་ད་ར་ སྣུམ་འཁོར་དང་འབྲེལ་བའི་ཐུག་རྐྱེན་ཚུ་ མར་ཕབ་རྐྱབ་ཚུགས་ནི་མས་ཟེར་ཞུ་ནི། དེ་སྦེ་མེན་པར་ སྣུམ་འཁོར་གྱི་ དུ་པ་བརྟག་དཔྱད་འབད་བའི་ འབྱོར་འཛིན་ཡོད་མེད་ལྟ་སྟེ་ ཉེས་བྱ་བཀལ་མི་དེ་གིས་ ཐུག་རྐྱེན་མར་ཕབ་རྐྱབ་ནི་ལུ་ ཕན་ཐོགས་ནི་ཕར་བཞག་ ཧེང་སྐལ་ར་ སྣུམ་འཁོར་བཏང་མི་ཚུ་ དབུགས་འགམ་པའི་ གཞི་ཅིག་ཨིན་མས་ཟེར་ཞུ་ནི། དེ་ཡང་ [... Read More]
May 19, 2015
༉ སྐྱེ་འགྲོ་ཡོངས་ཀྱི་ སྐྱབས་གནས་དཀོན་མཆོག་༣ གྱི་ངོ་བོ་ འཕགས་ཚོགས་འདུས་པ་རྒྱ་མཚོའི་ བཀའ་དོན་གསེར་གྱི་ ཐིག་པ་དེ་ཉིད་ གཞུང་སྐྱོང་ལྷན་སྡེ་ལུ་ གསོལ་འདེབས་ཀྱི་ དྲན་གསོའི་རྣམ་བཞག་སྦེ་ གནང་མི་ལུ་ རྗེས་སུ་ཡིད་རངས་ཀྱི་ གུས་བཏུད་ཞུ་ནི་དང་གཅིག་ཁར་ ཡང་བསྐྱར་གཟིགས་ཞིབ་དང་ ཐབས་ཤེས་ཀྱི་ལྷན་ཐབས་ སྤྱན་འབུལ་ཞུ་ནི། སྤྱིར་ཤའི་རིགས་མཁོ་འདོད་བཀོད་མི་དང་བསྟུནམ་ད་ གཞུང་གིས་ ལས་འགུལ་མ་བརྩམ་པར་ཡང་ བྱ་ཐབས་མེདཔ་བཟུམ་ཅིག་ཨིན་པས། དེ་ཡང་ བླམ་དང་ སློབ་དཔོན་ ཨ་ནེམོ་ སྒོམ་ཆེན་ དགེ་སློང་ སྔགས་པ་ གཞན་ཡང་མཆོད་ཡུལ་ལུ་བཞུགས་མི་ སྐྱེས་ཆེན་དམ་པ་ཚུ་གི་སྤྱན་སྔར་ ཞལ་ཟས་ཀྱི་ ཡོ་བྱད་ལུ་ལྷོད་པའི་ ཤའི་རིགས་ཚུ་ ཁ་རྗེ་བཟངམ་ཅིག་ཨིན་པས་ཟེར་ཞུ་ནི། ཨིན་རུང་ དེང་སང་དུས་ངན་སྙིགས་མའི་མི་རིགས་ སྣ་ཚོགས་འཛོམས་པའི་སྐབས་འདིར་ དགེ་སྡིག་བླང་དོར་ལུ་ ཐོས་པ་ཆུང་ཞིང་ ལས་རྒྱུ་འབྲས་ལུ་ ཡིད་ཆེས་ཐོབ་པའི་ མི་ཚུ་གི་ མཐོང་སྣང་ལུ་ བླམ་དང་མཆོད་གནསཔ་ཚུ་གིས་ བཞེས་སྲོལ་ཡོད་དོ་བཟུམ་ ང་བཅས་མི་སེར་ཚུ་གིས་བཟའ་རུང་ ཉེས་པ་མེདཔ་སྦེ་བརྩིས་སྟེ་ ཤ་ཁྲག་རུས་པ་ཚུ་ལུ་ ལོངས་སྤྱོད་མི་ཡང་མང་རབས་ཅིག་འདུག་ཟེར་ཞུ་ནི། ཤའི་ཉེས་དམིགས་དུམ་གྲ་རེ་ མཁྱེན་མི་ཚུ་གིས་ ང་ར་འདི་ ཤའི་རིགས་སྤང་ཚརཝ་ཨིན། ད་རེས་ཉིན་མ་དང་ཕྱི་རུ་ བླམ་དང་མཚམས་པ་ མཁན་པོ་ཚུ་ལུ་ གསོལཝ་དང་ཚོགས་ཀྱི་དོན་ལུ་བསྔོ་སྟེ་ ཤ་ཁང་ནང་ལས་ ཤ་འབག་ནི་འདུག་ཟེར་ཞུ་ནི། མི་སེར་ལ་ལུ་གིས་ ཤ་རུས་སྤག་༣ [... Read More]
May 17, 2015
༉ ད་རེས་ནངས་པར་ འབྲུག་རྒྱལ་ཁབ་ནང་ ཆེ་རིམ་གོ་གནས་འཆང་མི་ བློན་པོ་ཚུ་གིས་དབུ་གཙོས་པའི་ གཞུང་གི་དྲུང་ཆེན་དང་ འགོ་དཔོན་ དབང་ཤུགས་དང་ རྒྱུ་ཡོད་མི་ཚུ་གིས་ ཞལ་འཛོམས་དང་ གྲོས་བསྡུར་ གསལ་བཤད་ བཟའ་ཚང་ནང་འཁོད་ ཕར་དང་ཚུར་བློའོ་སླབ་ནི་ཚུ་ རང་གི་ཁ་སྐད་ རྫོང་ཁ་བཞག་སྟེ་ ཨིང་སྐད་ནང་ སླབ་མས་ཟེར་ཞུ་ནི། ཕྱི་སྐད་ཐོག་ལུ་ བློའོ་སླབ་མི་ཚུ་ རང་ངོ་རྐྱང་ལུ་ མནོ་བསམ་བཏང་པ་ཅིན་ དཔའ་ཉམས་བསྐྱེད་པའི་ གཞི་ཅིག་ཨིན་རུང་ ཕྱི་མི་ཚུ་གིས་ བྱ་སྤྱོད་འདི་ལུ་དཔྱདཔ་ད་ འབྲུག་པའི་མི་ལུ་ རང་གི་རིག་གཞུང་ ཁ་སྐད་ཟེར་མེདཔ་ཨིན་ན་མནོ་ དགོད་བྲ་བའི་གཞི་དང་ ཁ་གཏང་བའི་གཞི་ རང་གི་སྐད་ཡིག་རྩ་མེད་འགྱོ་བའི་ གཞི་གནད་ལས་བརྒལ་ རྩ་ལས་མ་མཐོང་འེར་ཞུ་ནི། དེ་མ་ཚད་ འགོ་དཔོན་ཚུ་གིས་ རང་ལུགས་འབྲུག་པའི་ ལམ་སྲོལ་ཨིན་ཟེར་ ཕྱི་ལས་དཀྱི་ར་དང་ གོ་གྱོན་ནི་ རྒྱན་ཆ་བཏག་ནི་ དཔའ་རྟགས་བཏག་ནི་ལུ་ སྤྲོ་བ་བསྐྱེད་དོ་བཟུམ་ཅིག་ ནང་ན་ལས་ རང་གི་རིག་གཞུང་རྫོང་ཁ་སླབ་ནི་དང་ ཡིག་ཐོག་འབྲི་ནི་ལུ་ སྤྲོ་བ་བསྐྱེད་ནི་གི་ དུས་ཚོད་མ་རན་ག་ཟེར་ཞུ་ནི། འབྲུག་མི་ཚུ་གིས་ ཨིང་སྐད་ལག་ལེན་འཐབ་ས་དེ་ཡང་ ཕྱི་མི་དང་འབྲེལ་བ་འཐབ་པའི་སྐབས་ ཁ་ལས་ཨིང་སྐད་སླབ་ ལག་པ་གིས་ ཨིང་ཡིག་འབྲི་བ་ཅིན་ དཔའ་ཉམས་བསྐྱེད་པའི་གཞི་དང་ བསྟོད་པར་འོས་པའི་ གཞི་ངོ་མ་ཨིན་རུང་ འགོ་དཔོན་ཚུ་གིས་ རང་གི་རིག་གཞུང་ རྫོང་ཁ་ལག་ལེན་མ་འཐབ་མི་དང་ [... Read More]
Apr 24, 2015
༉ འབྲུག་གི་ རྒྱལ་ཡོངས་སྐད་ཡིག་རྫོང་ཁ་ མི་ཉམས་གོང་འཕེལ་གཏང་ནི་དང་ ཉམས་པ་སོར་ཆུད་འབད་ནིའི་ འགན་ཁུར་འདི་ ང་བཅས་ར་ འབྲུག་མི་ཀུན་ལུ་ ཕོགཔ་ཨིནམ་ལས་ སྣང་མེད་རྒྱབ་སྐྱུར་མ་བཞག་པར་ གུས་ཞབས་དང་ བརྩི་མཐོང་བསྐྱེད་དེ་ ལག་ལེན་འཐབ་དགོཔ་ གལ་ཆེ་ཟེར་ཞུ་ནི། གོ་ཐོས་བྱུང་དོ་བཟུམ་འབད་བ་ཅིན་ ལྷན་ཁག་དང་ ལས་ཁུངས་ཁག་གི་ ཡིག་ཚང་ཚུ་ནང་ ཡིག་འགྲུལ་གྱི་རིགས་ཚུ་ ཆ་མཉམ་ར་ རྫོང་ཁའི་ཐོག་ལུ་ ལག་ལེན་འཐབ་དགོཔ་མ་ཚད་ ཞལ་འཛོམས་ཚུ་ནང་འབད་རུང་ གལ་སྲིད་ གྲལ་གཏོགས་འབད་མི་ ཕྱི་མི་ཚུ་མེད་པ་ཅིན་ ངེས་པར་དུ་ རྫོང་ཁའི་ཐོག་ལུ་ གསུང་གྲོས་གནང་དགོཔ་སྦེ་ བཟོ་ནུག་ཟེར་ཞུ་ནི། དེ་མ་ཚད་ རྫོང་ཁ་ལག་ལེན་ཐོག་ གོང་འཕེལ་གཏང་ནིའི་དོན་ལུ་ གྲོས་ཆོད་བཏོན་ཡོད་མི་ཚུ་ ཚུལ་མཐུན་སྦེ་ ལག་ལེན་འཐབ་མ་འཐབ་ཀྱི་ ལྟ་རྟོག་འབད་མི་ཚུ་ཡང་ གཞི་བཙུགས་འབད་ཡོདཔ་མ་ཚད་ ངོས་ལེན་མ་འབད་མི་ཚུ་ལུ་ ཐད་ཀར་དུ་ ངོས་ལེན་འབད་ནིའི་ ལམ་ལུགས་ཚུ་ཡང་ དམ་དམ་སྦེ་ར་ བཟོ་གནང་ནུག་ཟེར་ཞུ་ནི། ཨིན་རུང་ ད་ཚུན་གྱི་རིང་ ཚུལ་མཐུན་ལྟ་རྟོག་འབད་མི་དང་ ངོས་ལེན་འབད་མི་ཅིག་ མེད་མི་ལུ་ལྟཝ་ད་ བློ་ཕམ་བྱུང་བའི་ གཞི་གནད་ཅིག་ཨིན་མས་ཟེར་ཞུ་ནི། དེ་ཡང་ ག་འཆརཔ་ཟེར་བ་ཅིན་ ལྷན་ཁག་དང་ ལས་ཁུངས་ཁག་གི་ འབྲེལ་ཡོད་འགོ་དཔོན་ཚུ་གིས་ར་ གཞུང་གིས་བཟོ་མི་ཁྲིམས་དང་ ལམ་ལུགས་ཚུ་ལུ་ ཚུལ་མཐུན་མ་གནས་པར་ རྒྱབ་སྐྱུར་བཞག་པའི་ [... Read More]
Apr 19, 2015
༉ ས་གནས་གཞུང་སྐྱོང་ལས་ཁུངས་ཀྱིས་ རྒྱལ་ཁབ་ནང་འཁོད་ལུ་ཡོད་མི་ རྒེད་འོག་ཚུ་ མཉམ་སྡེབ་ཐོག་ གྱངས་ཁ་༥༧ གྱིས་ མར་ཕབ་འབད་བ་ཅིན་ གཞུང་ལུ་ དངུལ་ཀྲམ་ས་ཡ་༣༠༠ དེ་ཅིག་ རྒྱུན་སྐྱོང་ཟད་འགྲོ་གཏང་མ་དགོ་པའི་ ཕན་ཁྱད་འབྱུང་ནི་མས་ཟེར་ སྙན་ཞུ་ནང་ བཀོད་ནུག་ཟེར་ཞུ་ནི། དེ་མ་ཚད་ རྒྱལ་ཁབ་ཆུང་ཀུ་ཅིག་ནང་ རྒེད་འོག་༢༠༥ ཡོད་མི་དེ་ མང་དྲགས་སོཔ་ལས་ གྱངས་ཁ་དེམ་ཅིག་ བཞག་ནི་གི་ འོས་འབབ་ཅིག་ མི་མཐོངམ་མས་ཟེར་ཨིནམ་ད་ ས་གནས་གཞུང་སྐྱོང་ལས་ཁུངས་ཀྱི་ སྔོན་འགྲོའི་སྙན་ཞུ་ནང་ཡང་ རྒེད་འོག་༥༥ ལས་༥༧ གྱིས་བར་ན་ མར་ཕབ་འབད་དགོཔ་ཡོད་པའི་སྐོར་ བཀོད་ནུག་ཟེར་ཞུ་ནི། དེ་འབདཝ་ད་ རྒེད་འོག་གི་གྱངས་ཁ་ ཡར་སེང་མར་ཕབ་ཀྱི་ གནད་དོན་དེ་ སྤྲོ་བ་ཅན་ཅིག་ལུ་ གྱུར་ཡོད་མི་དེ་ཡང་ གཞུང་གི་ཁ་ཐུག་ལས་ ཟད་འགྲོའི་ཕན་ཐབས་ལུ་ རྒེད་འོག་མར་ཕབ་འབད་ནིའི་ འཆར་གཞི་ཡོད་ལུགས་དང་ རྒྱལ་ཡོངས་ཚོགས་སྡེ་གིས་འབད་བ་ཅིན་ དཔལ་འབྱོར་གོང་འཕེལ་གྱི་དོན་ལུ་ རྒེད་འོག་སྦོམ་ཡོད་མི་ཚུ་ ཁག་གཉིས་ལུ་ དབྱེ་ཐོག་ལས་ གྱངས་ཁ་ཡར་སེང་འབད་དགོ་པའི་ གྲོས་འཆར་བཀོད་མི་དེ་གིས་ མགུ་འཐོམ་དགོཔ་ བྱུང་མི་ལུ་བརྟེན་ཨིན་ཟེར་ཞུ་ནི། གལ་སྲིད་ གཞུང་གིས་ འཆར་གཞི་དང་འཁྲིལ་ རྒེད་འོག་༢༠༥ ལས་༥༧ བཏོག་བཏང་པ་ཅིན་ རྒཔོ་༥༧ དང་ དམངས་མི་༥༧ ལུ་ [... Read More]
Apr 13, 2015
༉ དོན་ཚན་འདི་ སྤྱི་ཚེས་༢-༤-༢༠༡༥ གི་ ཀུན་གསལ་གསར་ཤོག་ནང་ “ཁྲོམ་སྡེ་གཞི་བཙུགས་ཀྱི་ཁྱད་ཚད་མི་ཚང་མས་” ཟེར་བའི་བརྗོད་དོན་བཀོད་ཡོད་མི་དང་ ཞབས་ཏོག་ལྷན་ཁག་གི་ ཁྲོམ་སྡེ་མཁས་མཆོག་གིས་ འབྲུག་གི་རྒྱང་བསྒྲགས་གནས་ཚུལ་གྱི་ དྲི་ལན་སྐབས་ སླབ་ཡོད་མི་གི་ དོགས་སེལ་ལུ་བཀོདཔ་ཨིན། ས་ཐག་རིང་སར་ འགྲོ་འགྲུལ་འབད་ནི་འདི་ གོམ་ཐེངས་འགོ་དང་པའི་ རིམ་པ་ལས་ འགོ་བཙུགས་དགོཔ་ཨིན་པའི་ རང་བཞིན་འདི་ལུ་ མི་བདེན་ཟེར་ ག་གིས་སླབ་ཚུགས་ནི་སྨོ? སྤྱི་ལོ་༡༩༧༠ དོན་གྲངས་ཀྱི་སྔ་ཆ་ལུ་ ང་བུམ་ཐང་གི་ ས་གནས་མཐའ་ཟུར་ཅིག་ལས་ འབྲུག་ནུབ་ཕྱོགས་ལུ་ ཤེས་ཡོན་སྦྱང་པར་ རྐང་ཐང་འབད་འོང་བའི་སྐབས་ དེ་བསྒང་ ཐིམ་ཕུག་འདི་ གཡུས་ཚན་ཅིག་སྦེ་རྐྱངམ་གཅིག་མཐོང་ཡི། དེ་བསྒང་ ཐིམ་ཕུག་ལྕང་གླིང་མའི་ཐང་འདི་ འདམ་ཚང་ཅིག་དང་ ཐིམ་ཕུག་ལུ་ ཚོང་འབྲེལ་འཐབ་སའི་ ཚོང་ཁང་ཚུ་ཡང་ དག་པ་ཅིག་ལས་འགལ་མིན་འདུག། ཨིན་རུང་ ང་བཅས་རའི་དབུ་ཁྲིདཔ་ འཆར་གཞི་བརྩམ་མི་ མི་ཚུ་གིས་ སྙིང་སྟོབས་དང་ སེམས་ཤུགས་ དེ་ལས་ ཐུགས་རིག་མཁས་པའི་ཐོག་ལས་ ལོ་ངོ་བཅུ་ཕྲག་དག་པ་ཅིག་གི་ ནང་འཁོད་ལུ་ ང་བཅས་རའི་ མིག་གིས་མཐོང་ས་རང་ ག་ཅི་བཟུམ་ལུ་ བསྒྱུར་བཏང་ཡི་ག་ མི་མང་ཡོངས་ཀྱིས་ མཁྱེན་ས་དང་གཟིགས་ས་ཨིན། བློ་འགྱོད་པའི་གཞི་ཅིག་འདི་ ཐིམ་ཕུག་ལུ་ ལཱ་གཡོག་མེད་པའི་དཀའ་ངལ་དང་ མི་རློབས་ཚད་ལས་བརྒལ་བའི་དཀའ་ངལ་ཚུ་ ཉིན་བསྟར་བཞིན་གྱི་ གདོང་ལེན་ཡོད་རུང་ [... Read More]
Mar 29, 2015
གསར་སྤང་ལུ་ དོས་ལམ་གྱི་ཚད་གཞི་ བསྐྱར་ཞིབ་འབད་ཡོདཔ་་་ ༉ དོས་ལམ་ཚུ་ མར་ཕབ་ཐོག་ བསྐྱར་ཞིབ་འབད་ཡོད་མི་ལུ་ ཡིད་ཆེས་དང་ ངལ་རངས་སྦོམ་ཡོད། འདི་དང་གཅིག་ཁར་ རྫོང་ཁག་ག་རའི་ནང་ གཞུང་འབྲེལ་འགྲོ་འགྲུལ་འབད་ནི་གི་ ཚད་གཞི་ཡང་ བཟོ་གནང་དགོཔ་འདུག་ཟེར་ཞུ་ནི། ག་འཆརཔ་ཟེར་བ་ཅིན་ ལ་ལུ་གིས་ ལཱ་འབད་རུང་ འགྲོ་འགྲུལ་ཐོབ་ཁུངས་ཡོད་ཟེར་བའི་ ཟླ་རིམ་བཞིན་དུ་ འགྲོ་འགྲུལ་མ་འབད་རུང་ འགྲོ་འགྲུལ་འབད་ཡོདཔ་སྦེ་བཟོ་སྟེ་ ཐོབ་ལམ་ཐོབ་བརྗོད་བཀོད་མི་ལུ་བརྟེན་ གཞུང་ལུ་ སྐུ་གྱོང་བཀལཝ་མས་ཟེར་ཞུ་ནི། གཞུང་གི་ཟད་འགྲོ་མར་ཕབ་འབད་ནིའི་ ཕན་ཐབས་ལུ་དམིགས་ཏེ་ རྒྱབ་སྐྱོར་གྱི་ བསམ་འཆར་ཞུཝ་ཨིན། ང་ལུ་ འཛོལ་བ་ཡོད་པ་ཅིན་ བཟོད་པ་བཞེས་གནང་། དྲང་པོ་དབང་ཕྱུག། རྒྱལ་ཡོངས་སྐག་ཡིག་ རྫོང་ཁ་ལུ་ དག་སྣང་དང་བརྩི་མཐོང་་་ ༉ ང་བཅས་མི་ཕལ་པ་ཅིག་གིས་ མཐོང་གསལ་དང་ ཤེས་གསལ་བཞིན་དུ་ ད་རིས་ཀྱི་ དུས་འདི་ནང་ མི་སྡེ་མང་ཤོས་ཅིག་གིས་ར་ ང་བཅས་རའི་ རྒྱལ་ཡོངས་སྐད་ཡིག་ཨིན་རུང་དྲག་ རྒྱལ་ཡོངས་གྱོན་ཆས་ཨིན་རུང་དྲག་ རང་གི་ལམ་ལུགས་སྲོལ་བཟང་པོ་ཨིན་རུང་དྲག་ བསམ་པ་སེམས་བསྐྱེད་ཨིན་རུང་དྲག་ བྱ་བ་སྤྱོད་ལམ་ཨིན་རུང་དྲག་ དེ་ཚུ་ ཉིནམ་གཅིག་བ་ཉིནམ་གཅིག་ སྐྱོ་སུ་སྐྱོ་སུ་འགྱོ་མི་ལུ་བལྟ་སྟེ་ སེམས་ཕམ་བྱུང་སྟེ་ སྡོད་ནི་ཅིག་ལས་ལྷག་ གཞན་འབད་ཐབས་མིན་འདུག་ཟེར་ཞུ་ནི། ང་གིས་ གོང་ལུ་ བསམ་འཆར་བཀོད་དོ་བཟུམ་སྦེ་ འབྲེལ་ཡོད་ག་ར་གི་ ཁ་ཐུག་ལས་ རྒྱབ་སྐྱོར་མཛད་གནང་ཚུགས་པ་ཅིན་ [... Read More]
Mar 22, 2015
༉ མ་གཞི་ ང་ར་ མི་གཞན་བཟུམ་སྦེ་ ཡོན་ཏན་ཅན་ཅིག་མེན་རུང་ དྲང་བདེན་ཟེར་མི་འདི་ མི་ག་གིས་ ཁ་ལས་ཐོན་ཏེ་འབད་རུང་ ཅོག་འཐདཔ་འབད་ནི་དེ་ཨིན་ཟེར་ཞུ་ནི།   ད་རེས་ ང་གིས་ ཕོ་མོ་འདྲ་མཉམ་གྱི་སྐོར་ལས་ བསམ་འཆར་ཐུང་ཀུ་ཅིག་ ཞུ་ནི་ཨིན་མི་དེ་ཡང་ ཕོ་མོ་འདྲ་མཉམ་ཟེར་མི་འདི་ ད་རེས་ནངས་པ་ རྩོད་འགྲན་འབད་དེ་ ཐོབ་ཐོབ་ཅིག་མིན་པར་ སྔོན་དང་ཕུའི་ ཕམ་ཚུ་གི་སྐབས་ལས་ར་ ཡོད་མི་ཅིག་ཨིན་ཟེར་ཞུ་ནི། ག་འཆརཔ་ཟེར་བ་ཅིན་ ཕོ་མོ་འདྲ་མཉམ་ཟེར་མི་འདི་ ཕོ་མོའི་དབང་ཚད་འདྲ་མཉམ་ལུ་ སླབ་དོ་ཡོདཔ་བཞིན་དུ་ འདིནི་ཧེ་མའི་ ཕམ་ཚུ་གི་སྐབས་ལས་ར་འདུག་ཟེར་ཞུ་ནི། དེ་ཡང་ ག་དེ་སྦེ་སྨོ་ཟེར་བ་ཅིན་ ཧེ་མ་ལས་ར་ རང་ལུ་ཡོན་ཏན་ར་ཡོད་པ་ཅིན་ ཕོ་སྐྱེས་དང་ ཨམ་སྲུའི་དབྱེ་བ་མ་ཕྱེ་བར་ ལཱ་དང་བྱ་བ་ག་ཅི་ར་ཨིན་རུང་ འབད་ཆོགཔ་སྦེ་ཡོད་ཟེར་ཞུ་ནི། འདི་འབདཝ་ད་ ངེ་གི་ མནོ་བསམ་ལས་འབད་བ་ཅིན་ ད་རེས་ནངས་པའི་ ཨམ་སྲུ་ཚུ་གིས་ སྔོན་དང་ཕུ་ལས་ཡོད་པའི་ ཕོ་མོ་འདྲ་མཉམ་དེ་ མེདཔ་བཟོ་བའི་ མཐོང་གསལ་བྱུངམ་མས། དེ་ལུ་ཡང་ རྒྱུ་མཚན་གཉིས་ཡོད་ཟེར་ཞུ་ནི། དང་པའམ་འདི་ ག་ཅི་སྨོ་ཟེར་བ་ཅིན་ ད་རེས་ནངས་པ ཨམ་སྲུ་ཚུ་གིས་ ཕོ་མོ་འདྲ་མཉམ་དགོ་ཟེར་ རྩོད་འགྲན་འབད་མི་ལུ་བརྟེན་ ཕོ་མོ་འདྲ་མཉམ་མེདཔ་བཟོཝ་མས་ཟེར་ཞུ་ནི། གཉིས་པ་འབདཝ་ད་ ད་རེས་ནངས་པ་ རྫོང་ཁ་ནང་འབད་བ་ཅིན་ ཨམ་སྲུ་ཚོགས་པ་ཟེར་མི་དང་ བོད་ཁ་ནང་འབད་བ་ཅིན་ བུད་མེད་རང་དབང་ཚོགས་ཆུང་ཟེར་མི་ཚུ་གིས་ [... Read More]


text:
དངུལ་ཕོགས་ཡར་སེང་གི་ གྲོས་འདེབས་ལུ་ ད་རིས་ གསུང་གྲོས་གནང་ནི།
ཞི་གཡོགཔ་ཚུ་ལུ་ ཁང་གླའི་འཐུས་བརྒྱ་ཆ་༢༠ མ་རྩིས་བར་ དངུལ་ཕོགས་བརྒྱ་ཆ་༡༩ ལས་
༢༥ ཚུན་ ཡར་སེང་གི་ གྲོས་འདེབས་ཕུལ་ཡོདཔ།
༉ ཁ་ཙ་ རྒྱལ་ཡོངས་ཚོགས་འདུའི་ནང་ དངུལ་རྩིས་བློན་པོ་ རྣམ་རྒྱལ་རྡོ་རྗེ་གིས་ དངུལ་ཕོགས་བསྐྱར་བཟོའི་སྙན་ཞུ་ ཕུལ་མིའི་ནང་ བློན་ཆེན་དང་ བློན་པོ་ལྷན་ཚོགས་ རྒྱལ་ཡོངས་ཚོགས་འདུའི་ཚོགས་དཔོན་ རྒྱལ་ཡོངས་ཚོགས་སྡེའི་ཁྲི་འཛིན་ ལྡོག་ཕྱོགས་འགོ་ཁྲིདཔ་ དེ་ལས་ མངོན་མཐོ་ཁྲིམས་སྤྱིའི་ དངུལ་ཕོགས་ཡར་སེང་དེ་ དངུལ་ཕོགས་ལྷན་ཚོགས་ཀྱིས་ གྲོས་འདེབས་བཀོད་མི་ ཚད་གཞི་ལུ་མིན་པར་ སྤྱི་ཚོགས་དང་པའི་ གྲོས་ཆོད་དང་འཁྲིལ་ ལག་ལེན་འཐབ་ནི་ཨིན་པའི་ གྲོས་ཐག་བཅད་ཅི་ཟེར་ཨིན་པས།
(more…)
སྤྱི་ཚོགས་ཀྱི་ འཐུས་མི་ཚུ་གི་ སྣུམ་འཁོར་ཉོ་སྒྲུབ་ཀྱི་གནང་བྱིན་ དངུལ་ཀྲམ་ས་ཡ་༡ ལུ་ཡར་སེང་།
དེ་མ་ཚད་ ཆེ་མཐོའི་སྤྱི་གཡོགཔ་ཚུ་གི་ གཞུང་འཁོར་བསྡུ་ཐོག་ལས་ སྣུམ་འཁོར་ཉོ་སྒྲུབ་ཀྱི་ འཐུས་སྤྲོད་ནིའི་གྲོས་འདེབས།
༉ ཁ་ཙ་ རྒྱལ་ཡོངས་ཚོགས་འདུའི་ནང་ དངུལ་རྩིས་བློན་པོ་ རྣམ་རྒྱལ་རྡོ་རྗེ་གིས་ དངུལ་ཕོགས་བསྐྱར་བཟོའི་ སྙན་ཞུ་ཕུལཝ་དང་འབྲེལ་ སྤྱི་ཚོགས་ཀྱི་ འཐུས་མི་ཚུ་ལུ་ སྣུམ་འཁོར་ཉོ་སྒྲུབ་ཀྱི་ སྟབས་གཅིག་ལག་སྤྲོད་གནང་བྱིན་དེ་ དངུལ་ཀྲམ་འབུམ་༧ ལས་༡༠ ལུ་ ཡར་སེང་འབད་ནི་གི་ གྲོས་འཆར་ཕུལ་ཡི།
(more…)
གནས་ཚུལ་མདོར་བསྡུས།
སྤྱི་ཟླ་༥ པའི་ཚེས་༢༨ ལུ་ ཐིམ་ཕུག་ན་གཞོན་གོང་འཕེལ་ཞལ་འཛོམས་ཁང་ནང་སྦེ་ མི་དབང་མངའ་བདག་རིན་པོ་ཆེ་མཆོག་གིས་ ན་གཞོན་བསླབ་སྟོན་གྱི་ ཁས་བླངས་རྟེན་འབྲེལ་ནང་ བཅའ་མར་གཏོགས་མི་ ཐིམ་ཁྲོམ་སློབ་གྲྭ་ཆ་མཉམ་གྱི་ ཨིསི་ཀཱའུཊ་སློབ་ཕྲུག་ཚུ་དང་ མཇལ་ཕྲད་གནངམ་དང་འབྲེལ་ ན་གཞོན་ཚུ་ མ་འོངས་པའི་ མི་ཁུངས་ལྕོགས་གྲུབ་ཅན་སྦེ་ འགྱུར་ཐབས་ལུ་ གལ་གནད་ཆེ་བའི་ བརྩི་མཐོང་ཚུ་ ལྷབ་སྦྱང་འབད་དགོ་པའི་ བཀའ་སློབ་གནང་ཡོད་པའི་གནས་ཚུལ།
གནས་ཚུལ་ཐོབ་དབང་དཔྱད་ཡིག་གི་གསུང་གྲོས་ ཕར་ཕུད་རྐྱབ་ཡོདཔ།
༉ ཁ་ཙ་ རྒྱལ་ཡོངས་ཚོགས་སྡེ་གིས་ གནས་ཚུལ་ཐོབ་དབང་དཔྱད་ཡིག་གུ་ གསུང་གྲོས་གནང་པའི་སྐབས་ དཔྱད་ཡིག་གི་གནད་དོན་ཚུ་ ཧིང་སངས་ས་མེད་མི་ལུ་བརྟེན་ གཞུང་གིས་ ཤུལ་མའི་ སྤྱི་ཚོགས་ལྷན་བཞུགས་སྐབས་ གསུང་གྲོས་གནང་ནི་སྦེ་ ཕར་ཕུད་རྐྱབ་ཡོདཔ་ཨིན་པས།
(more…)
སྒོར་གཱན་ལས་ བུམ་ཐང་ཤིང་མཁར་བར་ནའི་གཞུང་ལས་ བསལ་ནིའི་གྲོས་འཆམ།
༉ ལྷུན་རྩེ་རྫོང་ཁག་གི་ སྒོར་གཱན་ལས་ བུམ་ཐང་ཤིང་མཁར་བར་ནང་གི་ གཞུང་ལམ་བསལ་ནིའི་ འཆར་གཞི་ཡོད་མི་དེ་ ད་རུང་ཚར་ཅིག་ ཚོགས་ཁང་ནང་ གནད་དོན་ཐོན་ཡོདཔ་བཞིན་དུ་ ཁ་ཙ་ རྒྱལ་ཡོངས་ཚོགས་འདུ་གིས་ ལམ་བསལ་ནི་གུ་ གྲོས་འཆམ་བྱུང་ཡི།
(more…)
སྒེར་ས་ནང་ལས་ སོ་ནམ་ཞིང་ལམ་བཏོན་མི་ལུ་ རྒུད་འཐུས་མི་འཐོབ་ནི།
༉ མོང་སྒར་གྱི་ མི་སེར་ཚུ་གིས་ སོ་ནམ་ཞིང་ལམ་བཏོན་པའི་སྐབས་ སྒེར་ས་ཚུད་མི་ཚུ་ལུ་ རྒུད་འཐུས་སྤྲོད་དགོ་པའི་སྐོར་ལས་ ཞུ་བ་འབད་ཡོད་མི་ལུ་ རྒྱལ་ཡོངས་ཚོགས་འདུ་གིས་ ངོས་ལེན་འབད་མ་ཚུགསཔ་ཨིན་པས།
(more…)
འཕྲོ་མཐུད་ཤེས་ཡོན་དོན་ལུ་ དཔལ་འབྱོར་ལྷན་ཐབས་མ་དངུལ་ཐོག་ལས་ བསྐྱིན་འགྲུལ་བྱིན་ནི།
༉ གཞུང་གིས་ སློབ་ཕྲུག་ཚུ་ འཕྲོ་མཐུད་ཤེས་ཡོན་ལྷབ་ནིའི་དོན་ལུ་ དཔལ་འབྱོར་ལྷན་ཐབས་མ་དངུལ་ལས་ ཡོངས་བསྡོམས་དངུལ་ཀྲམ་ས་ཡ་༡༥༠ བཞག་མིའི་ཐོག་ལས་ ལོ་རེ་ནང་ དངུལ་ཀྲམ་ས་ཡ་༣༠ ལག་ལེན་འཐབ་ནི་སྦེ་ ཐག་བཅད་ཡོདཔ་ཨིན།
(more…)
ཚོགས་འདུ་གིས་ ས་ཁྲལ་ཡར་སེང་ མི་རྐྱབ་ནི་སྦེ་ གྲོས་ཐག་བཅད་གནང་ཡོདཔ།
༉ མོང་སྒར་རྫོང་ཁག་གི་ མི་སེར་ལས་ ས་ཁྲལ་ཡར་སེང་གནང་དགོ་པའི་ ཞུ་བ་འབད་ཡོདཔ་ཨིན་རུང་ དེ་གི་སྐོར་ལས་ སྤྱི་ཟླ་༥ པའི་ཚེས་༢༨ ལུ་ གསུང་གྲོས་གནངམ་ད་ རྒྱལ་ཡོངས་ཚོགས་འདུ་གིས་ ཡར་སེང་མི་རྐྱབ་ནི་སྦེ་ གྲོས་ཐག་བཅད་གནང་ཡི།
དངུལ་རྩིས་བློན་པོ་ རྣམ་རྒྱལ་རྡོ་རྗེ་གིས་ ཞུ་མིའི་ནང་ ཁྲལ་ཡར་སེང་འབད་ནིའི་ཐད་ལུ་ རྫོང་ཁག་གཞན་༢༠ གི་ མི་སེར་ཚུ་དང་གཅིག་ཁར་ བསྟུན་གྲོས་འབད་ཞིནམ་ལས་ ཁོང་གི་ བསམ་འཆར་ཡང་ ཉན་དགོཔ་དེ་ ཁག་ཆེ་བས་ཟེར་ཨིན་པས།
ང་བཅས་ཀྱིས་ ས་ཁྲལ་ཡར་སེང་རྐྱབ་པ་ཅིན་ མི་སེར་དང་ རྒྱལ་ཁབ་ལུ་ ཕན་པ་ག་དེ་སྦེ་ འོང་ནི་ཨིན་ན་དང་ ས་ཁྲལ་བསྐྱར་ཞིབ་འབད་དགོཔ་ ངེས་བདེན་ཡོད་མེད་ བལྟ་དགོ་ཟེར་ དངུལ་རྩིས་བློན་པོ་གིས་ ཞུ་ཡི།
བློན་པོ་གིས་འབད་བ་ཅིན་ དངུལ་རྩིས་ལྷན་ཁག་དང་ རྒྱལ་ཡོངས་ས་ཆ་ལྷན་ཚོགས་ཀྱིས་ ས་ཁྲལ་དང་ གྲོང་གསེབ་ཀྱི་ཁྲལ་གཞན་ཚུ་ བསྐྱར་ཞིབ་འབད་ཡི་ཟེར་ཨིན་པས།
པཱན་སྦང་གི་འཐུས་མི་ རྡོ་རྗེ་དབང་འདུས་ཀྱི་ ཞུ་མི་དང་འཁྲིལཝ་ད་ ཁོ་གིས་ ཁྲལ་ཡར་སེང་གི་སྐོར་ལས་ ས་གནས་གཞུང་གི་ འགོ་ཁྲིདཔ་དག་པ་ཅིག་དང་ བསྟུན་གྲོས་འབད་བའི་སྐབས་ ཁོང་གིས་ ཁག་ཆེ་བས་ཟེར་ སླབ་དོ་ཡོདཔ་ཨིན་རུང་ འཛམ་གླིང་ བཟའ་སྤྱོད་ཉེན་སྲུང་གི་ གནས་སྟངས་དང་ སྲིད་བྱུས་ལུ་ གཞི་བཞག་སྟེ་ལྟཝ་ད་ ཁོ་ལས་ ཁྲལ་ཡར་སེང་འབད་ནི་ལུ་ རྒྱབ་སྐྱོར་མེད་ཟེར་ཨིན་པས།
ཁོ་གིས་འབད་བ་ཅིན་ འོང་འབབ་ཆུང་ཀུ་ཅིག་ལུ་ ཕན་ཐོགས་པས་ཟེར་མནོ་སྟེ་ ཁྲལ་ཡར་སེང་འབད་ནི་གི་ གྲོས་འདེབས་དེ་གིས་ ཕན་ཐོགས་ནི་བཟུམ་ཅིག་ མི་མཐོངམ་མས་ཟེར་ཨིནམ་ད་ མ་འོངས་པ་ལུ་ བཟའ་འཐུང་ཉེན་སྲུང་གི་དོན་ལུ་ སོ་ནམ་གྱི་ལཱ་ལུ་ བརྩོན་ཤུགས་བསྐྱེད་ཐབས་བཟོ་ནིའི་དོན་ལས་ གཞུང་ལུ་ འགན་ཁུར་ཕོགཔ་ཨིན་ཟེར་ཞུ་ཡི།
ཝོམ་རོང་-མཁའ་གླིང་གི་འཐུས་མི་ ཀརྨ་བསྟན་འཛིན་གྱིས་ ཞུ་མིའི་ནང་ ཁྲལ་ཡར་སེང་འབད་ནི་དེ་ རྫོང་ཁག་༡ གི་ གྲོས་འདེབས་ཕུལ་མི་ལུ་ གཞི་བཞག་སྟེ་ ཐག་བཅད་པ་ཅིན་ མི་བཏུབ་ནི་ཨིནམ་ལས་ འཐུས་མི་ཚུ་ འདེམས་ཁོངས་ལྟ་སྐོར་ལུ་ འགྱོ་བའི་སྐབས་ མི་སེར་དང་ བསྟུན་གྲོས་འབད་དེ་ ཤུལ་ལས་ ཐག་བཅད་དེ་ འབད་བ་ཅིན་ དྲག་ནི་མས་ཟེར་ཨིན་པས།
ཚོགས་དཔོན་འོགམ་ འཆི་མེད་རྡོ་རྗེ་གིས་ འཐུས་མི་ཚུ་ལུ་ ཁྲལ་ཡར་སེང་གི་ གྲོས་འཆར་ལུ་ རྒྱབ་སྐྱོར་ཡོད་མེད་ཀྱི་སྐོར་ལས་ ལགཔ་ཡར་སེང་བཅུག་པའི་སྐབས་ མང་ཤོས་ཅིག་གིས་ རྒྱབ་སྐྱོར་མེདཔ་སྦེ་ ལགཔ་འཐུ་མི་དང་བསྟུན་ ཁྲལ་ཡར་སེང་ མི་རྐྱབ་ནི་སྦེ་ གྲོས་ཐག་བཅད་གནང་ཡོད་པའི་གནས་ཚུལ།
ཡེ་ཤེས་སྒྲོལ་མ།
མི་མང་གྲོས་བསྟུན་ལམ་ལུགས་ སྔར་བཞིན་བཞག་དགོཔ།
༉ སྤྱི་ཟླ་༥ པའི་ཚེས་༢༨ ལུ་ རྒྱལ་ཡོངས་ཚོགས་འདུ་ནང་ རྫོང་ཁག་ཚུ་ནང་ལས་ལྷོད་མི་ གྲོས་གཞི་༡༠ གུ་ གསུང་གྲོས་གནངམ་ད་ ཐིམ་ཕུག་རྫོང་ཁག་ཚོགས་འདུ་གིས་ སྒེར་ས་གཞུང་བཞེས་འབད་བའི་སྐབས་ མི་སེར་ཚུ་དང་ གྲོས་བསྟུན་འབད་ནིའི་ ལམ་ལུགས་དེ་ མ་དགོཔ་སྦེ་ ཞུ་བ་འབད་ཡོདཔ་ཨིན་རུང་ ཚོགས་ཁང་གིས་ ད་ལྟོ་བཟུམ་སྦེ་ར་ བཞག་དགོ་པའི་ གྲོས་ཐག་བཅད་གནང་ཡི།
(more…)
དངུལ་ཕོགས་ཡར་སེང་གི་ གྲོས་འཆར་ལུ་ ལེགས་བསྟོད་དང་སྐྱོན་བརྗོད།
༉ ཁ་ཙ་ དངུལ་རྩིས་བློན་པོ་གིས་ རྒྱལ་ཡོངས་ཚོགས་ཁང་ནང་ དངུལ་ཕོགས་བསྐྱར་བཟོའི་ སྙན་ཞུ་ཕུལ་བའི་ཤུལ་ལུ་ མི་སྡེའི་བརྡ་དོན་ཡོངས་འབྲེལ་ཚུ་ནང་ བསམ་འཆར་འདྲ་མིན་སྣ་ཚོགས་བཀོད་མི་ ཐོན་ཡོདཔ་མ་ཚད་ ཡིག་ཚང་དང་ ཁྲོམ་ལམ་ ཟ་ཁང་ཚུ་ནང་ཡང་ སྤྱིར་བཏང་མི་མང་གིས་ ལེགས་བསྟོད་དང་ སྐྱོན་བརྗོད་གཉིས་ཆ་ར་ འབདཝ་ཨིན་མས།
(more…)


text:
Jun 9, 2015
ཐིམ་ཕུག་ཆུ་བར་ཆུ་ རྒྱལ་འཛིན་ཐགས་རིགས་སྤེལ་ཁང་ནང་ མི་དབང་འབྲུག་རྒྱལ་བཞི་པ་མཆོག་ དགུང་ལོ་༦༠ བཞེས་པའི་ འཁྲུངས་སྐར་དུས་སྟོན་གྱི་ གུས་བཏུད་ཞུ་ཐབས་ལུ་ འགྲེམ་སྟོན་ཅིག་ འགོ་འདྲེན་འཐབ་མི་དེ་ ཁ་ཙ་ མི་དབང་རྒྱལ་པོའི་སྲསམོ་ ཨུཏྤལ་མ་ཆོས་སྒྲོན་དབང་ཕྱུག་མཆོག་གིས་ མི་མང་གི་ མཇལ་ཁའི་དོན་ལུ་ འགོ་འབྱེད་གནང་ནུག། འགྲེམ་སྟོན་ནང་ མི་དབང་འབྲུག་རྒྱལ་བཞི་པ་མཆོག་གིས་ དུས་སྟོན་ཁྱད་པར་ཅན་ཚུ་ནང་ བཞེས་གནང་མི་ སེར་ཤུ་ན་བཟའ་ ལུང་སེར་མ་ཤིང་ལོ་ཅན་དང་ སྨན་རྩེ་དམར་ཁྲ་ གོས་ཆེན་ན་བཟའ་ཚུ་ཡོད་པའི་ཁར་ སྤྱི་ལོ་༡༩༨༨ ལུ་ རྒྱལ་བཙུན་ཁབ་ཏུ་བཞེས་པའི་ རྟེན་འབྲེལ་སྐབས་ བཞེས་གནང་མི་ མི་དབང་རྒྱལ་ཡུམ་ལྷན་རྒྱས་ཀྱི་ ན་བཟའ་ཆ་ཚང་དང་ དབུ་ཞྭམོ་ཚུ་གིས་གཙོས་པའི་ བརྒྱུད་འཛིན་གྱི་ རྒྱལཔོ་དང་པ་ གོང་ས་ཨྱོན་དབང་ཕྱུག་མཆོག་གི་ཡབ་ འཇིགས་མེད་རྣམ་རྒྱལ་མཆོག་གི་ དབུ་ཞྭ་བྱ་རོག་གདོང་ཅན་ཚུ་ ཡོདཔ་ཨིན་པའི་གནས་ཚུལ།
Jun 9, 2015
༉ མོང་སྒར་རྫོང་ཁག་ དགྲ་མེད་རྩེ་རྒཔོ་གིས་ ཁོ་རའི་མི་རྩིས་ སྔ་ཚང་རྒེད་འོག་ལུ་ སྤོ་སོར་འབད་མི་དེ་ རྩ་ཁྲིམས་ཆེན་མོ་དང་ བཙག་འཐུའི་བཅའ་ཁྲིམས་ལས་ འགལ་བ་ཨིན་པའི་སྐོར་ལས་ ཁ་ཙ་ རྒྱལ་ཡོངས་ཚོགས་སྡེ་ནང་ གསུང་གྲོས་བྱུང་ཡི། ཚོགས་སྡེའི་གཞུང་སྐྱོང་ལེགས་ལྡན་ཚོགས་ཆུང་གི་ཁྲི་འཛིན་ བཀྲིས་དབང་མོ་གིས་ ཞུ་མིའི་ནང་ རྩ་ཁྲིམས་དང་ བཙག་འཐུའི་དགོངས་དོན་ཚུ་དང་ འཁྲིལ་བ་ཅིན་ མི་ངོ་གང་རུང་གིས་ མི་རྩིས་ཡོད་ས་ལུ་རྐྱངམ་གཅིག་ བཙག་འཐུ་ནང་ བཅའ་མར་གཏོགས་ཆོགཔ་སྦེ་ འཁོད་དེ་འདུག་ཟེར་ཨིན་པས། རྒཔོ་གིས་ ན་ཧིང་ སྤྱི་ཟླ་༡༡ པའི་ནང་ མི་རྩིས་སྤོ་སོར་འབད་ཡོད་རུང་ ད་ལྟོའི་བར་ན་ དགྲ་མེད་རྩེའི་ རྒཔོ་སྦེ་ར་ ཕྱག་ཞུ་དོ་ཡོདཔ་ཨིན་པས། གནད་དོན་དེའི་སྐོར་ལས་ གསུང་གྲོས་འགོ་མ་བཙུགས་པའི་ཧེ་མར་ ཚོགས་སྡེའི་ཁྲི་འཛིན་ དྲགོས་བསོད་ནམས་ཀུན་དགའ་གིས་ གསུང་གྲོས་དེ་ རྒཔོ་ངོ་རྐྱང་ལུ་དམིགས་ཏེ་མེན་པར་ མ་འོངས་པ་ལུ་ དེ་བཟུམ་མའི་ བྱ་སྟབས་ མ་བདེཝ་མི་འཐོན་ནིའི་ ཐབས་ལམ་བཏོན་ཐབས་ལུ་ཨིན་ཟེར་ དྲན་གསོ་གནང་ཡི། ཁྱད་ལྡན་གྱི་འཐུས་མི་ བཀྲིས་དབང་མོ་གིས་ ཞུ་མིའི་ནང་ རྒཔོ་གིས་ མི་རྩིས་སྤོ་སོར་དེ་ འབྲུག་གི་བཙག་འཐུ་ལྷན་ཚོགས་ཀྱི་ གསལ་བསྒྲགས་དང་འཁྲིལ་ འབད་ཡོདཔ་བཞིན་དུ་ གནད་དོན་དེ་གི་སྐོར་ལས་ རྒྱང་བསྒྲགས་ནང་ གནས་ཚུལ་ཐོན་པའི་སྐབས་ མོང་སྒར་གྱི་ གནས་ཚུལ་བསྡུ་བཀོདཔ་ལུ་ བཙག་འཐུ་ལྷན་ཚོགས་ཀྱིས་ མི་རྩིས་སྤོ་བཤུད་འབད་མི་དེ་ ལམ་ལུགས་ལས་ [... Read More]
Jun 9, 2015
༉ རྒྱལ་ཡོངས་ཚོགས་འདུ་གིས་ ཉིན་གྲངས་༤ གི་རིང་ གྲོས་བསྡུར་གནང་པའི་ཤུལ་ལས་ ཁ་ཙ་ འབྲུག་གི་ཚོང་སྡེ་དཔྱད་ཡིག་༢༠༡༥ ཅན་མ་དེ་ ཚོགས་རྒྱན་བཙུགས་ཐོག་ལས་ ཆ་འཇོག་གྲུབ་གནང་ཡི། བསྟན་རྒྱས་བློན་པོ་ ནོར་བུ་དབང་ཕྱུག་གིས་ དཔྱད་ཡིག་དེ་ བཅའ་ཁྲིམས་གུ་ བསྒྱུར་བའི་ཤུལ་ལས་ ཚོང་པ་ཚུ་ལུ་ ཁེ་ཕན་སྦོམ་འབྱུང་ཚུགས་པའི་ རེ་བ་ཡོད་ཟེར་ ཞུ་བའི་ཁར་ རྒྱལ་ཁབ་ནང་ ལཱ་གཡོག་དང་ དཔལ་འབྱོར་གྱི་གནས་སྟངས་ ལེགས་ཤོམ་བཞག་ཐབས་ལུ་ ཚོང་པ་ཚུ་ལུ་ འགན་ཁུར་ཕོགཔ་ཨིན་ཟེར་ཞུ་ཡི། བཅའ་ཁྲིམས་དེ་ལུ་བརྟེན་ ཚོང་པ་ཚུ་གིས་ ཚོང་འབྲེལ་ལེགས་ཤོམ་འཐབ་སྟེ་ གཞུང་ལུ་ ཁྲལ་ཕུལ་མི་དེ་གིས་ རྒྱལ་ཁབ་ཀྱི་ དཔལ་འབྱོར་ཉེན་སྲུང་ བཞག་ཚུགས་པའི་ཁར་ ལཱ་གཡོག་གི་གོ་སྐབས་ཡང་ བཟོ་ཚུགས་ཟེར་ བསྟན་རྒྱས་བློན་པོ་གིས་ཞུ་ཡི། ཚོང་སྡེ་ལས་བཅའ་ཁྲིམས་དེ་ སྤྱི་ལོ་༢༠༠༠ ལུ་ བརྩམས་ཡོདཔ་ད་ ད་ལྟོ་ཚུན་ བཅའ་ཁྲིམས་དེ་གིས་ འགབ་ཡོདཔ་ཨིན་རུང་ བློན་པོ་གིས་ ཞུ་དོ་བཟུམ་འབད་བ་ཅིན་ ལོ་ངོ་༡༥ འི་བར་ན་ རྒྱལ་སྤྱི་ནང་ འགྱུར་བ་སྦོམ་སོང་མི་དང་བསྟུན་ རྒྱལ་ཁབ་ནང་ཡང་ འགྱུར་བ་སོང་ཡོདཔ་ལས་ ད་ལྟོའི་བཅའ་ཁྲིམས་དེ་ནང་ འགྱུར་བ་དེ་ཚུ་ ཚུད་དེ་ཡོད་ཟེར་ཞུ་ཡི། ཁ་ཙ་ འཐུས་མི་༤༡ ཡོད་མི་ལས་ འཐུས་མི་༤༠ གིས་ དཔྱད་ཡིག་དེ་ལུ་ [... Read More]
Jun 9, 2015
༉ སྤྱི་ཟླ་༦ པའི་ཚེས་༧ གྱི་ ཉིན་མའི་ཆུ་ཚོད་ ཕྱེད་དང་༣ དེ་ཅིག་ཁར་ བཀྲིས་སྒང་ལས་ སྐྱེས་ལོ་༣༩ ལང་མི་ ཚེ་དབང་འཕྲིན་ལས་ལུ་ མདའ་ཕོག་ཡོདཔ་ད་ དེ་འཕྲོ་ལས་ ཐིམ་ཕུག་ འཇིགས་མེད་རྡོ་རྗེ་དབང་ཕྱུག་རྒྱལ་ཡོངས་གཙོ་བསྟེན་སྨན་ཁང་ནང་ བསྐྱལ་ཡོདཔ་ཨིན་རུང་ གནས་སྟངས་ཚབས་ཆེན་སྦེ་ ཡོད་ནི་དེ་གིས་ སྨན་བཅོས་ཀྱི་དོན་ལུ་ རྒྱ་གར་ལུ་ གཏང་ནི་ཨིན་པས། ཉམས་རྒུདཔ་དེ་ ཁྲིམས་སྲུང་འགག་པ་ཨིནམ་བཞིན་དུ་ རྩི་རང་གི་ ཁྲིམས་སྲུང་འགག་སྡེའི་ ཡིག་ཚང་ནང་ ལཱ་འབད་མི་ཅིག་ཨིན་པས། ཉམས་རྒུད་པའི་ གནས་ཚང་གིས་ སླབ་དོ་བཟུམ་འབད་བ་ཅིན་ རྐྱེན་ངན་དེ་ རང་ཐང་གླིང་ལུ་ བྱུང་ཡི་ཟེར་ཨིནམ་ད་ དེ་བསྒང་ ཁོང་ར་ ཆ་རོགས་ཚུ་གི་བར་ན་ མདའ་རྩེད་འགྲན་བསྡུར་འབད་བའི་སྐབས་ལུ་ བྱུང་ནུག་ཟེར་ཨིན་པས། གནས་ཚང་གིས་འབད་བ་ཅིན་ མོ་གི་རྨགཔ་དེ་ མདའ་ཕོགཔ་ཅིག་ར་ འགྲམ་ཕུག་སྨན་ཁང་ནང་ བསྐྱལ་ཡོདཔ་ཨིན་རུང་ འགྲམ་ཕུག་སྨན་ཁང་གིས་ དེ་འཕྲོ་ལས་ ཐིམ་ཕུག་ལུ་ སོང་ཟེར་སླབ་སྟེ་ རྒྱལ་ཡོངས་གཙོ་བསྟེན་སྨན་ཁང་ནང་ ཕྱི་རུའི་ཆུ་ཚོད་༡༠ དེ་ཅིག་ཁར་ ལྷོད་ཅི་ཟེར་ཨིན་པས། ཐིམ་ཕུག་ལུ་ ལྷོད་པའི་བསྒང་ལས་ སྨན་བཅོས་ཀྱི་དོན་ལུ་ རྒྱ་གར་ལུ་ གཏང་ནི་སྦེ་ སླབ་མས་ཟེར་ཨིན་པས། རྒྱལ་ཡོངས་གཙོ་བསྟེན་སྨན་ཁང་ལས་ ཌོག་ཊར་ཅིག་གིས་ སླབ་དོ་བཟུམ་འབད་བ་ཅིན་ [... Read More]
Jun 9, 2015
གཟུགས་སྟོབས་འགྲན་བསྡུར་ནང་ལས་ ཨང་དང་པ་ཐོན་མི་ ཀུན་ལེགས་དབང་མོ།
༉ ལོ་ངོ་༢ ཀྱི་ཧེ་མར་ མོ་གིས་ མོ་རའི་གཟུགས་སྟོབས་སྒྲིང་སྒྲིང་བཞག་ནིའི་དོན་ལུ་ ལུས་སྦྱོང་འབད་ནི་ འགོ་བཙུགས་ཡོདཔ་མ་གཏོགས་ གཟུགས་སྟོབས་འགྲན་བསྡུར་ནང་ བཅའ་མར་གཏོགས་ནི་གི་ མནོ་བསམ་ར་ མ་བཏང་པས། ཨིན་རུང་ ལུས་སྦྱོང་འབད་མི་ གཞན་ཚུ་གིས་ མོ་གི་ ལྕོགས་གྲུབ་ལུ་བལྟ་སྟེ་ བློ་བསྐུལ་དང་ རྒྱབ་སྐྱོར་ དེ་ལས་ སྦྱོང་བརྡར་ཚུ་ བྱིན་མི་ལུ་བརྟེན་ མོ་གིས་ཡང་ བག་ཆགས་ཅིག་ བཞག་ཚུགས་ནུག། དེ་ཡང་ སྤ་རོ་རྫོང་ཁག་ དོལ་སྟེང་ལས་ སྐྱེས་ལོ་༢༥ ལང་མི་ ཀུན་ལེགས་དབང་མོ་གིས་ སྤྱི་ཟླ་༦ པའི་ཚེས་༦ ལུ་ ཐིམ་ཕུག་ལུ་ ཨམ་སྲུའི་དོན་ལུ་ གཟུགས་སྟོབས་གསལ་སྟོན་གྱི་ འགྲན་བསྡུར་ཐེངས་དང་པའི་ནང་ལས་ ཨང་དང་པ་ཐོན་ཏེ་ འབྲུག་གི་མོ་དྲག་ཤོས་ མིསི་བུ་ཊཱན་གྱི་ མིང་གཏམ་ཐོབ་ཅི། ན་གཞོན་བུམོ་ཚུ་གི་དོན་ལུ་ མིག་དཔེ་བཟུམ་ཅིག་ལུ་གྱུར་མི་ ཀུན་ལེགས་དབང་མོ་དང་གཅིག་ཁར་ ཨམ་སྲུ་གཞན་༣ གྱིས་ དོ་འགྲན་འབད་ཡོདཔ་ད་ མོ་གིས་འབད་བ་ཅིན་ འགྲན་བསྡུར་ནང་ མིང་གཏམ་འཐོན་ནིའི་དོན་ལུ་ བཅའ་མར་གཏོགས་ཡོད་རུང་ ཨང་དང་པ་འཐོན་འོང་ཟེར་ མནོ་བསམ་མ་བཏང་ཟེར་ཨིན་པས། ཐིམ་ཕུག་ཊི་་དངུལ་ཁང་ནང་ ལཱ་འབད་མི་ ཀུན་ལེགས་དབང་མོ་གིས་ སླབ་མིའི་ནང་ མོ་བཟུམ་སྦེ་ ལུས་སྦྱོང་འབད་མི་ལེ་ཤ་ཡོདཔ་ལས་ ཁོང་གི་ [... Read More]
Jun 9, 2015
ལམ་ཕྱེ་ཀ་སེལ་ཚར་མི་ སོ་ནམ་ཞིང་ལམ།
༉ དར་དཀར་ནང་ འབྲུག་རྗེས་སྒང་རྒེད་འོག་ འོག་ལུ་ཡོད་མི་ གཡུས་ཚན་ སྨན་ཆུ་ནང་ལས་ ཐིམ་ལྟ་མ་ཟེར་སའི་ སོ་ནམ་ཞིང་ལམ་བཟོ་སྐྲུན་འབད་མི་དེ་ སྤྱི་ཟླ་༢ པའི་ནང་ འགོ་བཙུགས་ཡོདཔ་ཨིན་རུང་ ཁོང་གི་ལཱ་མཇུག་མ་བསྡུཝ་ལས་ སོ་ནམ་ཞིང་ལམ་གཞན་མིའི་ལཱ་ འགོ་བཙུགས་ཡོདཔ་ལས་ དེ་ལུ་ མི་སེར་ཚུ་ སེམས་མ་དགའཝ་མ་ཚད་ ཁོང་གི་གཡུས་མཇུག་ཚུན་ ལམ་མི་སེལ་ནི་འདྲས་ཟེར་ ཚ་གྱང་ལང་སྟེ་ཡོདཔ་ཨིན་པས། སོ་ནམ་ཞིང་ལམ་གྱི་ ཚོགས་པ་ཨིན་མི་ སྐྱེས་ལོ་༥༡ ལང་མི་ པ་སངས་རྡོ་རྗེ་གིས་ སླབ་དོ་བཟུམ་འབད་བ་ཅིན་ སོ་ནམ་ཞིང་ལམ་བཟོ་སྐྲུན་འབད་ནི་ མཚམས་འཇོག་འབད་དེ་ བཞག་མི་དེ་གིས་ ས་གནས་ནང་གི་ མི་སེར་ཚུ་གིས་ གནད་དོན་འདི་གི་སྐོར་ལས་ ཁོ་ལུ་ དྲི་བཀོད་འབད་དེ་ར་ཡོད་ཟེར་ཨིན་པས། ཐིམ་ལྟ་མ་ལུ་ ཚལ་ལུ་ཤིང་ཨེ་ཀར་༥ དེ་ཅིག་ཡོད་མི་ རྡོ་རྗེ་ཚེ་རིང་གིས་ བཤད་དོ་བཟུམ་འབད་བ་ཅིན་ ལམ་མཚམས་འཇོག་འབད་བཞག་མི་དེ་ ས་བརྐོ་འཕྲུལ་ཆས་དེ་གིས་ བྱག་གཅིག་གི་རྩ་བར་ལྷོདཔ་ད་ ལཱ་འབད་མི་ཚུགས་ནི་མས་ཟེར་མནོ་སྟེ་ བཤོལ་བཞག་འབད་ནུག་ཟེར་ཨིན་པས། འཆར་གཞི་བཟོ་ཚར་ཞིནམ་ལས་ བྱག་དང་རྡོ་ ག་ཅི་ར་ཨིན་རུང་ ཐབས་ཤེས་བཏོན་ཏེ་ ལཱ་དེ་མཇུག་བསྡུ་དགོཔ་ ཁག་ཆེ་ཟེར་ཨིན་པས། རིང་ཚན་ཀི་ལོ་མི་ཊར་༥ འབད་མི་ སོ་ནམ་ཞིང་ལམ་དེ་ སེལ་ཚར་བ་ཅིན་ ཐིམ་ལྟ་མ་གི་ མི་སེར་གུང་པ་༡༨ དེ་ཅིག་ལུ་ ཕན་ཐོགས་འབྱུང་ནི་ཨིནམ་ད་ མི་སེར་ཚུ་གིས་ སླབ་དོ་བཟུམ་འབད་བ་ཅིན་ [... Read More]
Jun 9, 2015
སངས་རྒྱས་ པད་དཀར་མར་ཁུ་བཙིར་བའི་ཤུལ་ལས་ ཁོ་རའི་ གཡུས་ཁར་འགྱོ་བའི་བསྒང་།
༉ ཀྲོང་གསར་རྫོང་ཁག་ གླང་ཐལ་རྒེད་འོག་ ཕུ་རུམ་ཟོར་ལས་ སྐྱེས་ལོ་༤༠ ལང་མི་ སངས་རྒྱས་དེ་ བསམ་ཆོས་གླིང་དང་ བྲག་སྟེང་རྒེད་འོག་ནང་ པད་དཀར་མར་ཁུ་བཙིར་བར་འོང་སྟེ་ ཉིན་གྲངས་༣ གྱི་རྒྱབ་ལས་ ཁོ་རའི་གཡུས་ཁར་ ལོག་འགྱོཝ་ཨིན་པས། དེ་ཚེ་ཉིན་མར་ ཆརཔ་ཡང་དུམ་གྲ་རེ་ རྐྱབ་ཡོདཔ་ཨིན་རུང་ སངས་རྒྱས་ལུ་ ཆར་བཀབ་མེདཔ་ལས་ ཁོ་ར་གཟུགས་ཁར་གྱོན་མིའི་ དམར་ཁྲ་གོ་དེ་ཡང་འཕུད་དེ་ ཁུར་ཆའི་ནང་བཙུགས་ཞིནམ་ལས་ དོས་འབག་ཐོག་ལས་ གཡུས་ཁར་འགྱོ་ནི་ འགོ་བཙུགསཔ་ཨིན་པས། སངས་རྒྱས་ཀྱིས་ མར་ཁུ་བཙིར་ནིའི་དོན་ལུ་ པད་དཀར་ཀེ་ཇི་༡༠༠ འབག་འོང་ཡོདཔ་ད་ བསམ་ཆོས་གླིང་དེ་ ཉེ་འདབས་ཀྱི་ འཁོར་ལམ་ས་ཁོངས་ བྱང་སྦིས་ལས་ ཀི་ལོ་མི་ཊར་༣༠ དང་ ཕུ་རོམ་ཟོར་ལས་འབད་བ་ཅིན་ དུས་ཡུན་ཆུ་ཚོད་༤ རྐང་ཐང་སྦེ་ འགྱོ་དགོ་པའི་ ས་གནས་ཁར་ཨིན་པས། སྤྱི་ཟླ་༤ པའི་ཚེས་༢༨ ལུ་ སངས་རྒྱས་ཀྱིས་ པད་དཀར་ཚུ་ ཁོ་རའི་གཡུས་ཁ་ལས་ ཉེ་འདབས་ཀྱི་ འཁོར་ལམ་ཡོད་སའི་ ས་གནས་ཁར་ བཏོན་པའི་སྐབས་ པད་དཀར་ཀེ་ཇི་༥༠ འབག་སྟེ་ བྱང་སྦིས་ཚུན་ལུ་ དུས་ཡུན་ཆུ་ཚོད་༥ འགོར་ཡོདཔ་ད་ དེ་གི་ནངས་པ་ ལྷག་ལུས་ཀེ་ཇི་༥༠ འབད་མི་དེ་འབག་སྟེ་ འཁོར་ལམ་ཡོད་སའི་ ས་གནས་ནང་ [... Read More]
Jun 9, 2015
༉ སྤྱི་ཟླ་༥ པའི་ཚེས་༢༤ གི་ནུབ་མོ་ ཐོག་ཚད་༢ འབད་མི་ཁྱིམ་༡ དང་ ཐོག་༡ འབད་མི་ཁྱིམ་༡ ནང་ བཟའ་ཚང་༥ ཞག་ཉལ་སྡོད་པའི་སྐབས་ མེ་སྤར་ནི་ལུ་ དཔའ་བཅམ་མི་ དོགས་ཟོན་ཅན་གྱི་ ཨམ་སྲུ་༡ ལྟ་རྟོག་འོག་ལུ་བཞག་མི་དེ་ ཁྲིམས་སྲུང་འགག་པ་གིས་ ལོག་བཏང་ཡོདཔ་ཨིན་པས། ཁྲིམས་སྲུང་འགག་པ་གིས་ སླབ་མི་དང་འཁྲིལཝ་ད་ ཁྱིམ་མེ་སྤར་ནི་འབད་ དཔའ་བཅམ་པའི་ནུབ་མོ་ དོགས་ཅན་ཨམ་སྲུ་དེ་ མོང་སྒར་ལུང་ཕྱོགས་གཙོ་བསྟེན་སྨན་ཁང་ནང་ སྨན་བཅོས་ཀྱི་དོན་ལུ་ འོང་ཡོདཔ་བཞིན་དུ་ ཕྱི་རུ་ ཞག་ཡང་ ཆ་རོགས་ཅིག་གི་ཁྱིམ་ནང་ སྡོད་ཡོད་པའི་ ཤེས་རྟོགས་བྱུང་བའི་ཤུལ་ལས་ ལོག་བཏང་ཡོདཔ་སྦེ་ཨིན་པས། ཨིན་རུང་ ཁྲིམས་སྲུང་འགག་པ་གིས་ བྱུང་རྐྱེན་དེ་གི་སྐོར་ལས་ ད་ལྟོ་ ཞིབ་དཔྱད་ཚུ་ འཕྲོ་མཐུད་དེ་ར་ འབད་བའི་བསྒང་ཡོད་ཟེར་ བཤད་ཅི། དེ་ཚེ་ཕྱི་རུ་ མི་ངན་ཚུ་གིས་ ཁྱིམ་༢ ཀྱི་མཐའ་བསྐོར་ཏེ་ ས་མར་ཁུ་བླུགས་ཡོད་པའི་ཁར་ ཁྱིམ་གྱི་སྒོ་དང་ སྒོ་སྒྲིག་ དེ་ལས་ ཧ་ཀ་ཧོ་ཀ་ཚུ་ནང་ལས་ཕར་ སྟོང་ཕུག་ཤིང་གི་གདབ་མ་སྐམ་དང་ མེ་འབར་བཏུབ་པའི་ཤིང་ཚུ་ བཙུགས་ཞིནམ་ལས་ མེ་སྤར་ཡོདཔ་ཨིན་པས། ཐོག་༡ འབད་མི་ ཁྱིམ་གྱི་སྒོ་ཁ་ལས་ དཔྱངས་བཞག་མི་གོ་ལ་དེ་ ཆ་མཉམ་ར་ འཚིགས་ཡོདཔ་ཨིན་རུང་ [... Read More]
Jun 9, 2015
༉ ངང་ལམ་ གདུང་བསམ་རྩི་ས་ལས་འགུལ་ནང་ བཟོ་སྐྲུན་གྱི་ཅ་ཆས་ ས་སྤག་ཅུང་ བཀྲམ་སྤེལ་འབད་ནི་དོན་ལས་ རིན་བསྡུར་གྱི་ལཱ་ཚུ་ ཚུལ་དང་མཐུན་སྦེ་ མ་སྤྲོདཔ་ལས་ རྒྱ་གར་ གོ་ཧ་ཊི་ལུ་ཡོད་པའི་ ནོརཐ་ཨིསི་ སི་ལི་མི་ལིཊ་སྒེར་སྡེ་གིས་ ཉོགས་བཤད་བཀོད་དོ་ཡོདཔ་ཨིན་པས། རིན་བསྡུར་གྱི་གསལ་བསྒྲགས་དེ་ཡང་ སྤྱི་ཟླ་༣ པའི་ནང་འབད་ཡོདཔ་ད་ ནོརཐ་ཨིསི་ སི་ལི་ནེཊ་གི་རིན་བཀོད་དེ་ དམའ་ཤོས་སྦེ་བཙུགས་ཏེ་ ཨང་༡ པ་ཐོན་ཡོདཔ་ཨིན་རུང་ ལས་འཛིན་གྱིས་ ལཱ་དེ་ རྒྱ་གར་ མཱོན་མའི་གཞི་རྟེན་ལས་སྡེ་ ཀར་ལེསི་ས་སྤག་ཅུང་ལས་སྡེ་ལུ་ སྤྲོད་ཡོདཔ་ཨིན་པས། རིན་བསྡུར་ཚོགས་ཆུང་གིས་ ལཱ་དེ་ རིན་བཀོད་དམའ་ཤོས་ལུ་ མ་བྱིན་མི་དང་ གྲོས་ཐག་བཅད་ནི་ལུ་ བརྡ་སྤྲོད་མ་འབད་མི་ལུ་ ལས་སྡེའི་འཐུས་མི་གིས་ ཉེས་འཛུགས་བཀལ་ཡོདཔ་ཨིན་པས། དགེ་ལེགས་ཕུག་ལས་ ནོརཐ་ཨིསི་ སི་ལི་མི་ལིཊ་སྒེར་སྡེའི་ ཚོང་བསྒྲགས་འགོ་དཔོན་ བསྟན་འཛིན་རྒྱ་མཚོ་གིས་ སླབ་མིའི་ནང་ ཁོང་གི་ ལས་སྡེའི་ རིན་བཀོད་དེ་ དམའ་ཤོས་ཡོདཔ་ལས་ ཚོགས་ཆུང་གི་འཐུས་མི་ཚུ་གིས་ བརྟག་ཞིབ་འབད་ནི་སྦེ་ བརྡ་སྤྲོད་ཐོབ་ཡོད་རུང་ བདུན་ཕྲག་༣ གྱི་རྒྱབ་ལས་ཡང་ གྲུབ་འབྲས་གསལ་སྟོན་ མ་འབད་ཟེར་ཨིན་པས། ད་རུང་ ཁོ་གིས་སླབ་མིའི་ནང་ རིན་བཀོད་གནས་གོང་ དངུལ་ཀྲམ་ས་ཡ་༦.༣༠༣ བཙུགས་ཏེ་ཡོདཔ་ད་ ཀར་ལིསི་ལས་སྡེ་གིས་ དངུལ་ཀྲམ་ས་ཡ་༨.༩༥༦༢ [... Read More]
Jun 9, 2015
དམ་པ་རིགས་བརྒྱད་ལྷ་ཚོགས་ཀྱི་ དཀྱིལ་འཁོར།
༉ མི་དབང་འབྲུག་རྒྱལ་༤ པ་མཆོག་དང་ སྐྱབས་རྗེ་རྗེ་མཁན་རིན་པོ་ཆེ་ དེ་ལས་ མི་དབང་རྒྱལ་ཡུམ་ རྡོ་རྗེ་དབང་མོ་དབང་ཕྱུག་མཆོག་ དགུང་ལོ་༦༠ བཞེས་བའི་ གུང་ཀག་སྐུ་རིམ་གྱི་དོན་ལུ་ བཀྲིས་སྒང་ ཡོན་ཕུ་ལ་ ཨྱོན་མདོ་སྔགས་ཆོས་གླིང་དགོན་པ་གིས་ སྔ་འགྱུར་བཀའ་མ་སྒྲུབ་ཆེན་ གནང་དོ་ཡོདཔ་ཨིན་པས། རང་ཟླ་༤ པའི་ཚེས་༡༨ ལས་འགོ་བཙུགས་ བདུན་ཕྲག་༡ གི་རིང་གནང་མི་ བཀའ་མ་སྒྲུབ་ཆེན་དེ་ ཆོ་ག་ཕྱོགས་༤ ལས་སྦེ་ གནང་ཡོདཔ་ད་ དེ་ཡང་ ཤར་ཕྱོགས་ལས་ ཞི་བ་ཞིབ་བཅུ་རྩ་གཉིས་ཀྱི་ ལྷ་ཚོགས་ཀྱི་ཆོ་ག་དང་ ལྷོ་ཕྱོགས་ལས་ ཡང་དག་གམ་ མར་མེ་དགུའི་ལྷ་ཚོགས་ཀྱི་ཆོ་ག་ ནུབ་ཁ་ཐུག་ལས་ ཁྲོ་གཏུང་ལྔ་བཅུ་རྩ་བརྒྱད་ཀྱི་ཆོ་ག་ དེ་ལས་ བྱང་ཕྱོགས་ལས་ བཀའ་མ་ཚོགས་ཆེན་འདུས་པའི་ཆོ་ག་ཚུ་ གནང་དོ་ཡོདཔ་ཨིན་པས། དེ་ལས་ ལྷ་ཁང་གི་སྟེང་ཐོག་ལུ་ ཀར་གླིང་ཞི་ཁྲོ་ཟེར་ གཏེར་སྟོན་ཀརྨ་གླིང་པའི་གཏེར་ཆོས་ ཞི་ཁྲོ་ལྷ་ཚོགས་ཀྱི་ཆོ་ག་ གནང་དོ་ཡོདཔ་ད་ ཞི་ཁྲོ་གི་ལྷ་ཚོགས་དེ་ མི་ཤི་བའི་སྐབས་ རང་གི་རིག་པ་ལས་ཤར་མིའི་ ལྷ་རིགས་ཚུ་ཨིན་པས། སྒྲུབ་ཆེན་དང་ ཀར་གླིང་ཞི་ཁྲོ་དེ་ ཡོན་ཕུ་ལ་རིན་པོ་ཆེ་ འཇིགས་མེད་བསྟན་འཛིན་མཆོག་གིས་ དབུ་བཞུགས་ཐོག་ལས་ མཚམས་པ་དང་ སྒོམ་ཆེན་ ཞལ་གྲངས་༡༢༠ དེ་ཅིག་གིས་ གནང་དོ་ཡོདཔ་ད་ ཡོན་ཕུ་ལ་རིན་པོ་ཆེ་གིས་ གསུངས་མིའི་ནང་ བཀའ་མ་སྒྲུབ་ཆེན་དེ་ [... Read More]


text:
ལྷ་ཁང་དཀར་པོའི་སྐོར་ ངན་ལྷད་བཀག་སྡོམ་ལྷན་ཚོགས་ལས་ བཀའ་རྒྱ་བྱིན་བྱིནམ་མེདཔ།
སྤྱི་ཚོགས་ལྷན་བཞུགས་ནང་ ལྷན་ཚོགས་ཀྱི་ བཀོད་བྱ་དང་འཁྲིལ་ བདག་སྐྱོང་དང་འབྲེལ་བའི་ དང་ལེན་འབད་ནུག་ཟེར་ ཞུ་མི་དེ་ མི་བདེན་ཟེར་ཨིན་མས།
༉ སྤྱི་ཟླ་༩ པའི་ཚེས་༢༣ ལུ་རྒྱལ་ཡོངས་ཚོགས་འདུ་ནང་ སྤྱི་ཚོགས་ལྷན་བཞུགས་སྐབས་ དམངས་རྩིས་ཚོགས་ཆུང་གིས་ཕུལ་མི་ ཧཱ་རྫོང་ཁག་གི་ རྩིས་ཉོགས་ཁག་༣ གྱི་སྐོར་ལས་ གྲོས་བསྡུར་གནང་མིའི་གྲས་ལས་ ལྷ་ཁང་དཀར་པོ་ཉམས་གསོའི་ལཱ་ལུ་ ཞིབ་དཔྱད་འབད་བའི་བསྒང་ཡོད་ཟེར་ ངན་ལྷད་བཀག་སྡོམ་ལྷན་ཚོགས་ཀྱི་ འགོ་དཔོན་ཚུ་གིས་ དོགས་སེལ་འབདཝ་ཨིན་པས། (more…)
རླུང་འཚུབས་ཀྱིས་ སྡོད་ཁྱིམ་༦ དེ་ཅིག་གི་ ཁྱིམ་ཐོག་ཚུ་ འཕྱགས་བདའ་ཡོདཔ།
༉ སྤྱི་ཟླ་༩ པའི་ཚེས་༢༨ ཀྱི་ཕྱི་རུ་ ཆུ་ཚོད་༨ དེ་ཅིག་ཁར་ གཞལམ་སྒང་རྫོང་ཁག་ནང་ རླུང་འཚུབས་ཤུགས་སྦེ་ར་འཕུ་མི་ལུ་བརྟེན་ གྲོང་གསེབས་ཀྱི་ སྡོད་ཁྱིམ་ཚུ་གི་ཁྱིམ་ཐོག་ཚུ་ དྭངས་སངས་ས་སྦེ་ར་ འཕྱགས་བདའ་ཡོདཔ་ཨིན་པས། (more…)
གོམས་འདྲིས་སློབ་སྦྱོང་ནང་ མཐོ་རིམ་སློབ་ཕྲུག་༢,༤༠༤ གིས་གྲལ་གཏོགས།
༉ ལས་གཡོག་བློན་པོ་གིས་ ཐིམ་ཕུ་ན་གཞོན་དཔལ་རི་ཞལ་འཛོམས་ཁང་ནང་སྦེ་ ཉིན་གྲངས་༩ འི་རིང་ལུ་ འགོ་འདྲེན་འཐབ་ནི་ཨིན་མི་ མཐོ་རིམ་གོམས་འདྲིས་སློབ་སྦྱོང་ལས་རིམ་དེ་ ཁ་ཙ་ འགོ་འབྱེད་འབད་ཡོདཔ་ཨིན་པས། (more…)
དར་དཀར་ནང་ཁྲོམ་ཁར་ ཚོད་བསྲེའི་རིགས་ཚུ་ ཐོབ་མ་ཚུགས་པའི་དཀའ་ངལ།
༉ ད་རེས་ནངས་པ་ རྒྱལ་ཁབ་ནང་འཁོད་ཀྱི་ ས་གནས་མང་ཤོས་ཅིག་ནང་ ཚོད་བསྲེ་གི་ཐོན་སྐྱེད་ཚུ་ འབོར་ཆེ་ཏོག་ཏོ་སྦེ་ ཐོན་སྐྱེད་འབད་ནིའི་དུས་ཚོད་ཨིན་རུང་ དར་དཀར་ནང་ཁྲོམ་ཁར་འབད་བ་ཅིན་ ཕྱི་ཁ་ལས་ ནང་འདྲེན་འབད་མི་ ཚོད་བསྲེའི་རིགས་ཚུ་གི་གྲས་ལས་ ལྷམ་གཉིས་རྐྱངམ་གཅིག་མ་གཏོགས་ བཙོང་ནི་མེདཔ་ཨིན་པས། (more…)
གཞུང་གི་འགོ་དཔོན་ཚུ་གིས་ བཀོད་ཚོགས་ཞལ་འཛོམས་ཚུ་ནང་ འཐུས་མི་སྦེ་འཛུལ་ནི་ལུ་ ཚད་གཞི་བཟོ་དགོཔ།
༉ བསམ་གྲུབ་ལྗོངས་མཁར་གྱི་ རྒྱལ་ཡོངས་ཚོགས་སྡེའི་འཐུས་མི་ འཇིགས་མེད་དབང་ཕྱུག་གིས་ ཁོ་ར་ཧེ་མ་ གཞུང་གི་ཡིག་ཚང་ཚུ་ནང་འགྱོཝ་ད་ ཡོངས་ཁྱབ་འགོ་དཔོན་ཚུ་ ད་རིས་ཡང་ ཞལ་འཛོམས་ནང་དང་ ནངས་པར་ཡང་ ཞལ་འཛོམས་ནང་འགྱོ་ནི་ཨིན་ཟེར་སླབ་སྟེ་ ཕྱད་མ་ཚུགས་པའི་ དཀའ་ངལ་ཐོན་ཡོདཔ་ད་ དེ་ཚུ་ ད་རེས་ཧ་གོཝ་ད་ གཞན་མི་ལས་སྡེ་ཚུ་གི་ བཀོད་ཚོགས་ཞལ་འཛོམས་ཚུ་ནང་ བྱོན་བྱོནམ་ཨིན་མས་ཟེར་ཨིན་པས། (more…)
དྲུང་འཚོ་མ་ལང་པའི་དཀའ་ངལ་ སེལ་ཐབས་འབད་ནི་ལུ་ བརྩོན་ཤུགས་བསྐྱེད་ནི།
༉ གསོ་བའི་སྡེ་ཚན་ནང་ གདོང་ལེན་སྦོམ་ཤོས་ར་ དྲུང་འཚོ་མ་ལང་པའི་དཀའ་ངལ་ཨིནམ་ལས་ དེ་རེས་ནངས་པ་ དྲུང་འཚོ་ནང་འཛུལ་ཞུགས་འབད་ནི་དང་ དགོངས་ཞུའི་ལམ་ལུགས་ཚུ་ སྒྲིང་སྒྲིང་བཟོ་ཡོདཔ་ཨིན་རུང་ སྤྲོ་བ་བསྐྱེད་ཐབས་ཀྱི་ མཐུན་རྐྱེན་ཉུང་སུ་ཅིག་ལས་བརྒལ་མེད་མི་དེ་ལུ་ ལྷན་ཁག་གི་ཁ་ཐུག་ལས་ གདོང་ལེན་གྱི་ གྲོས་འཆར་ག་ཅི་ར་ཡོདཔ་ཨིན་ན་ཟེར་ བྱང་ཐིམ་ཕུ་གི་འཐུས་མི་གིས་ གསོ་བའི་བློན་པོ་ལུ་ ཞུ་ཡོདཔ་ཨིན། (more…)
ཆོས་ལུགས་ལུ་ དད་པ་དང་ཡིད་ཆེས།
༉ འཕྲལ་ཁམས་ཅིག་ཁར་ དབང་འདུས་ སྒང་སྟེང་ལུ་སྦེ་ རྙིང་མའི་གཞི་ཚོགས་ཀྱི་ ཞལ་འཛོམས་དང་པ་འཚོགས་གནང་སྟེ་ ག་ནི་བ་ཁག་ཆེ་བའི་ གནད་དོན་ཚུ་ནང་ རྒྱབ་སྐྱོར་མཛད་ནི་སྦེ་ ཐུགས་ཐག་བཅད་གནང་མི་འདི་ལུ་ མི་ངོམ་རང་ཡང་ གནམ་མེད་ས་མེད་བསམ་པ་རྫོགས་ཅི་ཟེར་ཞུ་ནི། (more…)
སྒེར་གྱི་བརྡ་བརྒྱུད་ལས་ཁང་ཚུ་ རང་གིས་ར་ ལོང་སྡོད་ཚུགས་དགོཔ།
༉ ཁ་ཙ་ ལྷན་རྒྱས་གཞུང་ཚོགས་ཀྱི་བློན་པོ་ཚུ་དང་ བརྡ་བརྒྱུདཔ་ཚུ་གི་བར་ན་ གནས་ཚུལ་གྲོས་འཛོམས་ཐེངས་༢ པ་ འགོ་འདྲེན་འཐབ་པའི་སྐབས་ལུ་ མི་སེར་དམངས་གཙོ་ཚོགས་པའི་གཞུང་གིས་ བཙག་འཐུའི་བསྐུལ་བསྒྲགས་སྐབས་ལུ་ སྒེར་གྱི་བརྡ་བརྒྱུད་ལས་ཁང་ཚུ་ ཡུན་བརྟན་གནས་ཐབས་ལུ་ རྒྱབ་སྐྱོར་འབད་ནི་ཨིན་ཟེར་ རྩ་ལས་ར་ ཁས་བླངས་མ་འབད་ཟེར་ བློན་ཆེན་ཚེ་རིང་སྟོབས་རྒྱས་ཀྱིས་ བཤད་ཡོདཔ་ཨིན། (more…)
གནང་བ་མེད་པར་ གཞུང་ས་ བདག་དབང་དང་ལག་ལེན།
༉ གཞུང་དབང་ས་ཆ་ཨེ་ཀར་༥༠.༢༠ དེ་ཅིག་ སྒེར་མི་ངོ་རྐྱང་དང་ ལས་འཛིན་ ཚོང་སྡེ་ཚུ་གིས་ འབྲེལ་ཡོད་དབང་འཛིན་ལས་ གནང་བ་མེད་པར་ བདག་བཟུང་འབད་དེ་ ལག་ལེན་འཐབ་མི་ གནད་དོན་༣༨ འདུག་ཟེར་ སྤྱི་ལོ་༢༠༡༣ ཟླཝ་༨ པའི་ནང་བཏོན་མི་ རྒྱལ་གཞུང་རྩིས་ཞིབ་དབང་འཛིན་གྱི་ ལས་འབྲེལ་སྙན་ཞུ་ནང་བཀོད་ནུག། (more…)
ཁྲི་མངའ་གསོལ་གྱི་ མདའ་རྩེད་འགྲན་བསྡུར་ ད་རིས་འགོ་བཙུགས་ཡོདཔ།
༉ ལོ་བསྟར་བཞིན་དུ་ འགོ་འདྲེན་འཐབ་སྲོལ་ཡོད་པའི་ ཁྲི་མངའ་གསོལ་གྱི་ ཕྱི་རྒྱལ་མདའ་གཞུའི་ཐོག་ལས་ རྩེད་འགྲན་ད་རིས་ ཐིམ་ཕུ་ལྕང་གླིང་མི་ཐང་གི་ རྒྱལ་ཡོངས་འབའ་ཐང་ནང་སྦེ་ རྩེད་འགྲན་འགོ་བཙུགས་ཡོདཔ། (more…)